Kairi ... Namaves dhurugaivaa Maliku 25 - One Online\nޚިތާނުކޮށްފައިވާ ކުދީންނަށް ރީތިބޭމެން ކުޅިވަރު ކުޅެދެނީ --- ފޮޓޯ: އެފް.ޖީ. މުހައްމަދު\nކައިރި ... ނަމަވެސް ދުރުގައިވާ މަލިކު 25\n(27 ޖުލައި ގެ އަދަދާ ގުޅޭ)\nއަޅުގަނޑުމެންގެ ތެރޭގައިވެސް އިހުގައި ބޮޑުމާލޫދުކިޔުމުގެ ކަންތައް އޮންނަ ބީދައިން މަލިކުގައިވެސް ބޮޑުމާލޫދުކިޔުން އޮތެވެ. މަލިކުގައި ބޮޑުމާލޫދަށް ޚަރަދުކުރަނީ ރަށުމީހުންގެ ފަރާތުންނެވެ. މިއީ އިހުގައި ދިވެހިރާއްޖޭގައިވެސް އެކަން އޮންނަ ގޮތަށެވެ.\nމަލިކުގެ މުސްކުޅިން މަޢުލޫމާތުދޭ ގޮތުގައި ދިވެހިރަސްގެފާނު (ދިވެހިސަރުކާރު) މަލިކުގައި ދެކުނުކޮޅުގެ ބަންޑާރަގަނޑު ދެއްވައިފައިވަނީ މަލިކުގެ ނުވަ ބޮޑުމީހުންނަށެވެ. މާލޫދުކިޔުމަށް ޚަރަދުކުރުން ޝަރްޠުކޮށެވެ.\nމިއީ ރާއްޖޭގައި އިހުގައި އޮތް ކަމެކެވެ. އާދެ، ބައެއް އަމިއްލަ މީހުންވެސް އެމީހުން ހިންނަފަދަ ތަންތަން ކޮންމެ ރަބީޢުލްއައްވަލު މަހަކު މާލޫދުގަނޑެއް ކިޔުމުގެ މައްޗަށް ވަގުފުކޮށް އޭގެ ތައުލިޔަ މޫލަވެރިކަން ވަކިބަޔަކާ ޙަވާލުކޮށްފައި އެބަހުއްޓެވެ. އެވަގުފު ކުރާ ހިންނައެއް ނުވަތަ ރުއްގަސްފަދަ ތަކެތި ބޭނުންކުރަނީ ރަށެއްގެ މުޅި ރައްޔިތުން ކަމުގައިވާނަމަ އެމާލޫދުގަނޑެއް ކިޔާނީ އެރަށެއްގެ މުޅި ރައްޔިތުން ގުޅިގެންނެވެ.\nއިހުގައި މަލިކުގައި ބޮޑުމާލޫދު ކިޔައިއުޅެނީ ކާލީކޯޓަށާއި ކޮއްޗެއަށްދާ އޮޑިފަހަރާއި، ނާގަބާރި، ގާލީ (ސްރީލަންކާގެ) އަށާއި ބަންގާޅަށާއި ބަރުމާއަށް މިތަންތަނަށް ދާ އޮޑިފަހަރު ރަށަށްއައިސް ނިމުމުން އޮޑިފަހަރު އެހެލުމަށް ފަހުގައެވެ. އަޅުގަނޑު ހަނދާންހުންނަވަރު ވީފަހުން އަޅުގަނޑުމެންގެ ރަށުގައިވެސް ބޮޑުމާލޫދުކިޔަނީ ކޮޅުނބު އޮޑިފަހަރު ރަށަށް އައުމުން އޮޑިފަހަރު އެހެލައި ނިންމައިފައެވެ. އަޅުގަނޑު ދެކޭގޮތުގައި މަލިކުގައިވެސް މުލަކުގައިވެސް އޮޑިފަހަރު ރަށަށްއައުމާ މާލޫދާ ގުޅުވަނީ އެދުވަސްވަރު ރަށަށް ލިބިފައި އޮންނާނެ ތިޔާގިކަމަށްޓަކައެވެ. ރާއްޖެތެރޭގެ ރަށްރަށުގައި ގިނައިން ބޮޑުމާލޫދު ކިޔައިއުޅުނީ ރަނގަޅު މަސްވެރިކަމެއް ނިމޭ ދުވަސްވަރަކާ މޫސުން ރަނގަޅު ދުވަސްވަރަކަށް ބަލާފައެވެ. މަޤްޞަދަކީ ކުރިންވެސް ދެންނެވި މަޤްޞަދެވެ. އާދެ، އެކަމަށް ފަހިދުވަސްވަރެއްގައި މާލޫދުކިޔުމެވެ.\nޚިތާނުކޮށްގެން އުޅޭ ގެޔަކަށް ރީތިބެޔަކު އައިސް އުޅެނީ --- ފޮޓޯ: އެފް.ޖީ. މުހައްމަދު\nމަލިކުމީހުންވެސް ބޮޑުމާލޫދު ކިޔައިއުޅުނީ ރާއްޖޭގެ އެހެނިހެން ރަށްރަށުގެ މީހުންވެސް ފަދައިން ރަށްމެދުގައި ހަރުގެ އަޅައިގެންނެވެ. ރާއްޖެތެރޭގެ ގިނަ އަތޮޅުތަކުގައި ބޮޑުމާލޫދުކިޔަނީ ކައިރީ ރަށްރަށަށް ދަޢުވަތު ދީގެންނެވެ. ނަމަވެސް އެކަހެރި ރަށްރަށުގައި މާލޫދުކިޔަނީ ރަށްދެބަޔަށް ބައިކޮށް ދެބައިން ދެމާލޫދު ކިޔާ ގޮތަށެވެ. ފުވައްމުލަކުގައި މާލޫދުކިޔަނީ މިގޮތަށް "ދެއަރި" އަށް ރަށް ބައިކޮށްގެންނެވެ. މަލިކުގައިވެސް އޮންނަނީ މިގޮތަށެވެ. މަލިކުގައި މާލޫދަށް ރަށް ދެބަޔަށް ބަހަނީ ސޭޑިވަޅު އަވަށުން ފެށިގެންނެވެ. ފުރަތަމަ މާލޫދުފަށަނީ ފަލައްސޭރިކޮޅުންނެވެ. އެމާލޫދު ހުއްޓުމަށްފަހު އައުމަގުކޮޅުގެ މާލޫދެވެ.\nމަލިކުގައި އިހުގައި މާލޫދުހަރުގެ އަޅައި އުޅުނީ ރަށްމެދުގައި ސޭޑިވަޅު ރާތީބު މިސްކިތު ކައިރީގައެވެ. މާލޫދުހަރުގޭ ނަކަތްމުޑި ޖަހައިއުޅުނީ އެރަށުގައި ބޮޑުތަކުރުފާނު ވަޅުލެއްވިކަމަށް ބުނާ ގަލެއްގެ މަތީގައެވެ. އެގަލަކީ މަލިކަކީ ދިވެހިރާއްޖޭގެ ރަށެއްކަމުގެ ރަމްޒެއްގެ ގޮތުން ބޮޑުތަކުރުފާނު ވަޅުލެއްވި ގަލެއްކަމަށް އެރަށުގެ މީހުން ބުނެއެވެ.\nހަރުގެއަޅާ ނިމުމަށްފަހު ވަށައިގެން ފޮތިދަމައި ކަށިމަލާއި، އުނިމަލާއި، އަދި މިނޫންވެސް މީރުވަސްދުވާ މާމެލާމެލި ގެންގޮސް ޒީނަތްތެރިކުރެއެވެ. ރާއްޖޭގައިވެސް މިގޮތަށް މާލޫދުހަރުގެއަށް މާމެލާމެލި ގެންގޮސް ޒީނަތްތެރިކޮށް ހެދިއެވެ. ރާއްޖޭގައި މާލޫދުހަރުގެއަށް މާމެލާމެލި ގެންގޮސް ޒީނަތްތެރިކުރުން ހުއްޓާލީ އަލްޤާޟީ ޙަސަން ތާޖުއްދީނުގެ ފަނޑިޔާރުކަމުގައި އެމަނިކުފާނު އެކަން މަނާކުރެއްވުމާ ވިދިގެންނެވެ.\nމަލިކުމީހުން މާލޫދުހަރުގެ ޑެކަރޭޓް ކުރުމަށް މާބިންނަނީ ރަށުގެ ބަންޑާރަގަނޑުންނެވެ. މާބިންނަން ބަންޑާރަގަނޑަށް ދަނީވެސް ރަށުމީހުން އެކުވެގެން ރައިވަރު (މަލިކު ބަހުރުވައިގައި ތައިވަރު) ކިޔަމުން ވަރަށް މަޖަލުގައެވެ.\nމާލޫދަށް ކައްކާއިރު ހަރުގެއަށް ފޮނުވާ ކޭން ކައްކަނީ ބޮޑުން، މާލިމީން، އޮޑިވެރީން ފަދަ މީސްމީހުންގެ ގޭގެއިންނެވެ. މިއީ ރާއްޖޭގައިވެސް މިކަން އޮތްގޮތެވެ. މާލޫދުފަށަނީ މަޣުރިބުނަމާދުގެ ފަހަށެވެ. މާލޫދު ފަށާއިރު ކީރިތިމަހާރަދުންނަށާއި، މަލިކުގެ ބާންޑޯރުމަނިކުފާނަށް ނަޞްރުދެއްވުމަށާއި، ފަޅޯ (މޭވާ)، މަސް، ކާށި، ބޮލި ގިނަކުރުމަށް ކުރެވޭ ދުޢާގެ މައްޗަށް އެކުލެވޭ "ގޮވެލިގަނޑެއް" ކިޔައި އުޅުނެވެ. މި "ގޮވެލިގަނޑު" ގައި ފަހަކަށްއައިސް މަލިކު ކަންނޫރުގެ ދަށަށް ދިޔަފަހުން ތާނިޔާ ކިޔަމުން އައީ "ކަންނަންނޫރު ކިލެގެފާނު" ނުވަތަ ޢަލީރާޖާއަށެވެ.\nޚިތާނުކޮށްގެން އުޅޭ ގެއެއްގެ ދެކުނުފަރާތުގެ ހަރަކާތްތައް --- ފޮޓޯ: އެފް.ޖީ. މުހައްމަދު\nމާލޫދު ފެށުމަށްފަހު ބޮޑުން ހަރުގެއިން ދިޔައިމާ ދެން އޮންނާނީ މާލޫދުބުނުމާއި ޅެންކިޔުމެވެ. ޅެންކިޔަނީ "ޅެންވެރީން" ނެވެ. މާލޫދުކިޔާ މީހުންނަށް ރޭގަނޑު ބާރަޖެހީމާ "ދަންބަތް" އޮވެއެވެ. ހެނދުނުގަ ކޭމުގައި ހުންނަނީ ކިރުފޮޅިޔާއި ފިޔައެވެ. މާލޫދު ހުއްޓަނީ ހަވީރުއެވެ. މާލޫދު ހުއްޓާ އިރަށް އޮންނަނީ ބޮނޑިބަތް ކޭމެކެވެ.\nމާލޫދުހަރުގޭގައި މާލޫދުކިޔުމުގެ ކަންތައް ހިންގާއިރު އަވަށުތެރޭގައިވެސް ވަރަށް ކުޅިސަމާ އޮވެއެވެ. ހެނދުނު 10:00 ން ފެށިގެން ޢަޞުރަށް ގޮވާންދެން ބެރުޖެހުމާއި "ތައިވަރު" (ރައިވަރު) ކިޔުން އޮވެއެވެ. ތިރީގައި މިވަނީ މާލޫދުކިޔާއިރު ރަށުތެރޭގައި ކިޔާ ރައިވަރުގެ ބައެއް ރައިވަރެވެ.\n"ކޭތެދެ ރިވެތިކޮޅެއް ނައު\nގޭވަގުތު އޮސްފުހޭ ރަތްމީ\nގޭ ގޮނޑުވީ މިތުރަށް މީ."\n"ރަށްމެދު ބަނދަރުކޮޅަށް ނައު\nތައްސަތަރި ނުމެދަމައިކު ހަމާ\nލަންބަރުކާ ކޮޅަކު ހަމާ."\n"ފަރުވާވެ ކޮޅުއައީ ނައު\nތަރުހަގޮށްދުވެ އައީ ފައިބާ\nދަރު މިތުރު ގަހާ ފައިބާ."\nކޮންމެއަކަސް ރާއްޖެއެކޭ އެއްފަދައިން މަލިކުގައިވެސް މިހާރު ބޮޑުމާލޫދުކިޔުމެއް ނެތެވެ. ހޭލުންތެރިކަމުގެ އޮއިވަރާއެކު އެކަންވަނީ އެރަށުންވެސް ފައިބައިގެން ގޮސްފައެވެ.\nޚިތާނު ކުރި ކުދީން ފަސޭހަވެ ބޭރަށްނެއްލާ (ފެންއަޅާ) ދުވަހުގެ ކެއުން --- ފޮޓޯ: އެފް.ޖީ. މުހައްމަދު\nރާއްޖޭގައި އިހުޒަމާނުގައި ރޯދިބަރަކާތަށް ރަށަށް ފަންޑިތަހަދާއިރު ރަށުގެ ދިހަމޮހުން އޮންނަފަދައިން މަލިކުގައިވެސް އިހުގައި ރަށުގެ ދިހަމޮހުން އޮތެވެ. މަލިކުގައި އެކަން ކޮށްއުޅުނީ މާމިސްކިތު މުދިމެއްގެ ބެލުމުގެ ދަށުން ރަށުގެ އާރުކާޓީއާއި ހުރިހާ ކެޔޮޅުންނާއި "އަލީ" މިކަންކިޔާ ހަތްމީހެކެވެ.\nމިކަން ކުރާއިރު ރާއްޖެއެކޭ އެއްގޮތަށް ދުންމުޖުމަރާ ހިފައިގެން ރަށުގެ ކަނޑައެޅޭ ދިހަމައްޗަކުން ފައިބައިގެން ޤުރުއާން ކިޔަވަމުން ތަކުބީރުކިޔަމުން ރަށްވަށައި ހިނގަނީއެވެ. ބައެއް ދިހަމަތީ ކާށިޖަހައި، ހޭމަސް ފިރުއްކައި އެއަށް ފެންޖަހައި ހަދައެވެ. ރާއްޖޭގެ މީހުން ދިހަމޮހާއިރު ހަދާގޮތަށް ފެންފުޅަފިން ގޮނޑުދޮށުން އެއްގަމަށް ވެލިއުކައިވެސް ހަދައެވެ.\nމަލިކުގައި ދިހަމޮހަން ފަށައި އުޅުނީ ފުންހިލޯޅުމަގު އުތުރުފަރާތު އަތިރިމަތީ މިހާރު ރުވާގެ ހުންނަ ހިސާބުންނެވެ. ދިހަމޮހާ ތަންތަނަކީ:\n1.\tފުންހިލޯޅުމަގު ދިހަމަތި\n3.\tފުންހިލޯޅުމަގު ފުއްޓަރުފަރާތު މުރަނބު\n4.\tތޭވަރާތުމަގު ފުއްޓަރު\n5.\tކަލޭގެފާނު ގާތު ފުއްޓަރު\n6.\tކަލޭގެފާނު ގާތު އަތިރި\n7.\tތޭވަރާތުމަގު އަތިރި\n8.\tރަށްމެދުމަގު އަތިރި. މިއެވެ.\nމިއިން ކޮންމެތާކު ޤުރުއާން ކިޔަވައި، ބަންގިގޮވައި، ތަކުބީރުކިޔައި، ހަތްއަލީ ލައްވައި ކާށިޖައްސައި، ހޭމަސްފިރުއްކައި އެއަށް ފެންޖަހައި، ކިޔަވައި، ދުންބުރުވައި، ފާތިޙާ ކިޔަވައި ހަދާނެއެވެ.\nމަލިކުގައި ދިހަމޮހަން ފަށަނީ ޢިޝާނަމާދުގެ ފަހަށެވެ. ރަށްވަށާ ހިނގަމުން ގޮސް ރަށްމެދުމަގަށް ފަތިސްނަމާދު ވަގުތާ ދިމާވާ ގޮތަށެވެ. ދިހަމޮހާއިރު ޖަހާނެ ކާށި އަޅަން އިހުގައި ވަކިރުކެއް ޚާއްޞަކޮށްފައި ހުރެއެވެ. މަލިކުގައި ދިހަމޮހަނީ ހުޅަނގު މޫސުން ނިމޭ ދުވަސްވަރުގެ ކޮންމެވެސް ހެޔޮ ރެއަކާ ދިމާކޮށެވެ.\nޚިތާނުކޮށް ނިމިގެން ބޮޑުއަށީގައި ބައިތިއްބައިފައި --- ފޮޓޯ: އެފް.ޖީ. މުހައްމަދު


Dheemaa ge mamma aai bappa: abadhuves ehme gaathugai! | Mihaaru\nއައިޝަތު ވަހީދާ (ކ) އާއި ސައްތާރު (ވ) ދަރިފުޅު ދީމާއާ އެކު މޮރިޝަސްގެ ޓީޓީ ހޯލުގައި --އެމްއޯސީ ފޮޓޯ: އިސްމާއިލް ތޯރިގް\nދީމާގެ މަންމަ އާއި ބައްޕަ: އަބަދުވެސް އެންމެ ގާތުގައި!\n20 ޖުލައި 2019 - 11:18 13 comments\nއަހަރެމެން އެންމެންނަށް ފެންނަނީ ޓޭބަލް ޓެނިސް ތަރި ފާތިމަތު ދީމާ އަލީގެ ހުނަރުވެރިކަމެވެ. އޭނާ ހޯދަމުން އަންނަ ކާމިޔާބީތަކެވެ. މިހާރު ވެސް އުއްމީދުކޮށްގެން މިތިބީ އިއްޔެ މޮރިޝަސްގައި ފެށި އިންޑިއަން އޯޝަން އައިލެންޑް ގޭމްސް (އައިއޯއައިޖީ) އޭނާ ރާއްޖެ އަށް ރީތި ނަމެއް ހޯދައިދޭނެ ކަމަށެވެ. ހަމައެއާ އެކު އަހަރެމެންނަށް ފެންނަން ޖެހޭ އަނެއް މަންޒަރަކީ ދީމާގެ ހުނަރު ތަރައްގީކުރުމާއި ކާމިޔާބީ ހޯދައިދިނުމުގައި އޭނާގެ މަންމަ އާއި ބައްޕަ ކުރާ މަސައްކަތެވެ. އޭނާގެ ކޮންމެ ޕްރެކްޓިސް ސެޝަނެއްގައި ވެސް، ކޮންމެ މެޗެއްގައި ވެސް ކޮންމެ ދަތުރެއްގައި ވެސް އެންމެ ގާތުގައި ތިބެނީ މައިންބަފައިންނެވެ.\nއުމުރުން 11 އަހަރުގެ ދީމާ ހަގުކަމުން، އޭނާ އަށް ބައެއް ކަންކަން އެކަނި ކުރަން ދަތިވެ އެވެ. އެހެންވެ ދީމާ އަށް އެއްވެސް ކަމެއް ދަތިވިޔަނުދޭން، އޭނާގެ ގާތުގައި އަބަދުވެސް ހިތްވަރުދޭން ތިބެން އޭނާގެ މަންމަ އައިޝަތު ވަހީދާ އާއި ބައްޕަ އަބްދުއްސައްތާރު އަލީ ބޭނުންވަނީ އެވެ. ސްޕޯޓްސް މިނިސްޓްރީ އާއި އޮލިމްޕިކް ކޮމިޓީން އެ ފުރުސަތު ތަނަވަސްކޮށްދިނުމުން ވަހީދާ އާއި ސައްތާރު ވަނީ ޓީމާ އެކު މޮރިޝަސް އަށް އައިސްފަ އެވެ.\n"ދީމާ އަށް އަދި އަމިއްލަ އަށް ކަންކަން ކުރަން އުނދަގޫ. އޭނާ އަބަދުވެސް ބޭނުންވޭ މަންމަ އެހީވާން ހުންނަން. އެހެންވެ އަޅުގަނޑުމެން އެދުނީ ޓީމާ އެކު ދަތުރުކުރުމުގެ އިންތިޒާމް ހަމަޖައްސައިދެއްވާށޭ، އަޅުގަނޑުމެން ހުރިހާ ހަރަދެއް ކުރާނަމޭ،" އިއްޔެ ހެނދުނު އޮތް ޓީޓީގެ ޕްރެކްޓިސް ސެޝަނަށް ދީމާ ތައްޔާރުކޮށްދިނުމަށް ފަހު، ނޫސްވެރިން ގާތު ވަހީދާ ބުންޏެވެ.\nމި ކުޅިވަރުން ދީމާގެ ހުނަރުވެރިކަން އެންމެ ފުރަތަމަ ފާހަގަކޮށް އޭނާ އަށް ފުރުސަތުތައް ފަހިކޮށްދިނީ ވެސް މަންމަ އާއި ބައްޕަ އެވެ. އެގޮތުން ދީމާ އެންމެ ފުރަތަމަ ވިދާލި މުބާރާތް ކަމަށްވާ 2016 ވަނަ އަހަރުގެ މެލޭޝިއާގެ ވަންސަ މަޖޫ ޓޭބަލް ޓެނިސް މުބާރާތަށް، ސްކޫލް ބަންދާ ދިމާކޮށް އޭނާ ގޮވައިގެން ދިޔައީ މަންމަ އެވެ. ދުނިޔޭގެ ޓޭބަލް ޓެނިހުގެ ކުރީގައި އޮތް ގައުމެއް ކަމަށްވާ މެލޭޝިއާގެ އެ މުބާރާތުގެ 11 އަހަރުން ދަށުގެ ބައިން، އުމުރުން ނުވަ އަހަރުގައި ރަން މެޑަލް ހޯދުމާ އެކު ދީމާގެ ނަން މީޑިއާގައި ވެސް ތިލަވި އެވެ. ޓީޓީ އެސޯސިއޭޝަނުގެ ކުރީގެ ރައީސް ސީވީޑް އަހުމަދު ލަތީފް މެދުވެރިކުރައްވައި އެކަން ކުރީ ވެސް ދީމާގެ މަންމަ އެވެ.\nއޭގެ ފަހުން ދީމާ ވަނީ 2017 ވަނަ އަހަރު ސްރީ ލަންކާގެ ޖޫނިއާ ނެޝަނަލް ޓޭބަލް ޓެނިސް މުބާރާތުގެ 10 އަހަރުން ދަށުގެ ޗެމްޕިއަންކަން ހޯދައިފަ އެވެ. އެއާ އެކު އޭނާ އަށް ލަންކާ އަށް ކުޅެން ލިބުނު ފުރުސަތު ވެސް މަންމަ އާއި ބައްޕަ ދޫކޮށްލީ، ރާއްޖެ އަށް ކުޅުވާށެވެ. ރާއްޖޭގައި ކުޅުނު ފުރަތަމަ މުބާރާތުގައި ނެރުނު ނަތީޖާއާ އެކު ރާއްޖޭގެ ޖޫނިއާ އަދި ސީނިއާ ގައުމީ ޓީމުން މިދިޔަ އަހަރު ފުރަތަމަ ފަހަރަށް ޖާގަ ހޯދީ ރޭންކިންގެ އެއް ވަނަ ކުޅުންތެރިޔާގެ ގޮތުގަ އެވެ. އެއާ އެކު ސްވިޑަންގައި މިދިޔަ އަހަރުގެ އޭޕްރިލް މަހު އޮތް ވޯލްޑް ޓީމް ޓޭބަލް ޓެނިސް ޗެމްޕިއަންޝިޕުގައި އޭނާ ވާދަކުރީ އެ މުބާރާތުގެ އެންމެ ހަގު ކުޅުންތެރިޔާގެ ގޮތުގަ އެވެ. އެ މުބާރާތަށް ވެސް ދީމާ ގޮވައިގެން އޭނާގެ މަންމަ ދިޔަ އެވެ.\nދީމާ ގައުމީ ފައިނަލް ކާމިޔާބުކުރުމުން އޭނާގެ ބައްޕަ ބައްދާލަނީ. --ފޮޓޯ: ނިޝާން އަލީ/ މިހާރު\nއޭގެ ފަހުން ދީމާ ވަނީ މި އަހަރުގެ ޖެނުއަރީ މަހު އިންޑިއާގައި ބޭއްވި ސައުތު އޭޝިއާ ހޯޕްސް ޓޭބަލް ޓެނިސް މުބާރާތުގެ އަންހެން ބައިގެ ޗެމްޕިއަންކަން ހޯދައި، އޭޝިއާ މުބާރާތަށް ކޮލިފައިވެފަ އެވެ. ދާދި ފަހުން އޭޝިއާ މުބާރާތުގައި ވާދަކޮށް ރިހި މެޑަލް ހޯދި އެވެ. އޭރު އޭނާ ވަނީ ގައުމީ ޓޭބަލް ޓެނިސް މުބާރާތުގެ ސިންގަލްސް ޗެމްޕިއަންކަން ހޯދައިރައީސުލްޖުމްހޫރިއްޔާގެ ވާދައިގެ ތަށި ކާމިޔާބުކުރި އެންމެ ހަގު ކުޅުންތެރިޔާގެ ޝަރަފް ހޯދައިފަ އެވެ.\nއެހިސާބުން ސްޕޯޓްސް މިނިސްޓަރު އަހުމަދު މަހުލޫފު ނިންމެވީ ދީމާގެ ތަމްރީންތަކާ ސަރުކާރުން ހަވާލުވާ ގޮތަށެވެ. މިވަގުތު އައިއޯއައިޖީގައި ވާދަކުރަނީ، ސަރުކާރުން ހޯދައިދިން ފުރުސަތެއްގައި، ޓީޓީގެ ދުނިޔޭގެ އެއް ވަނަ ގައުމު ކަމަށްވާ ޗައިނާގެ ނަންޖިންގައި، އެ ގައުމުގެ ގައުމީ ޓީމުގެ ކުޅުންތެރިޔެއްގެ ބެލުމުގެ ދަށުން ޕްރައިވެޓް ތަމްރީންތަކެއް ހެދުމަށް ފަހު އެވެ.\nއެ ފުރުސަތާ މެދު ދީމާގެ މައިންބަފައިން ތިބީ ވަރަށް ހިތްހަމަޖެހިފަ އެވެ. ދީމާގެ މަންމަ ބުނީ އޭނާ މިދިޔަ ފަސް އަހަރު ކުޅުނު ސްޓައިލަށް ޗައިނާގައި ހެދި ތަމްރީންތަކާ އެކު ރަނގަޅު ބަދަލުތަކެއް އައި ކަމަށާއި މިއަށް ވުރެ ވެސް ދިގު މުއްދަތެއްގައި ތަމްރީން ހެދުނުނަމައޭ ހީވި ކަމަށެވެ.\n"ފަސް އަހަރު ކުޅެފައި ހުރި ސްޓައިލެއް ކުރު މުއްދަތެއްގައި އެއްކޮށް ބަދަލެއް ނުވާނެ. އެކަމަކު ވަރަށް ހިތްހަމަޖެހޭ ތަމްރީންތަކާ މެދު. ހިތަށް އެރި އޭޕްރިލް މަހު ތަމްރީންތައް ފެށުނުނަމައޭ،" ވަހީދާ ބުންޏެވެ.\nރާއްޖޭގެ އުއްމީދީ ޓީޓީ ކުޅުންތެރިޔާ ދީމާ. --އެމްއޯސީ ފޮޓޯ: އިސްމާއިލް ތޯރިގް\nދީމާ ލަންކާގައި ކިޔަވާ ރޯޔަލް އިންސްޓިޓިއުޓުގެ ކިޔެވުން ފެށެނީ ސެޕްޓެމްބަރު މަހު ކަމުން، ގޭމްސް އަށް ފަހު އަނެއްކާ ވެސް ތަމްރީން ހަދަން ޗައިނާ އަށް ދާނެ އެވެ. ކުރިން ރޭވިފައި އޮތީ އައިއޯއައިޖީ އަށް ފަހު ދީމާ ވޯލްޑް ހޯޕްސް މުބާރާތުގައި ވާދަކުރާ ގޮތަށެވެ. އެކަމަކު ވޯލްޑް މުބާރާތުގެ ޝެޑިއުލް ރާވާފައިވާ ގޮތުން، އައިއޯއައިޖީގެ މެޗުތަކަށް ފަހު ގޮސްގެން އެ މުބާރާތުގައި ވާދަކުރެވޭނެ ގޮތެއް ނެތެވެ.\n"އެސޯސިއޭޝަނުން އަޅުގަނޑުމެންނަށް ދިން ބޭނުން ގޮތެއް އިހުތިޔާރުކުރަން. އަޅުގަނޑުމެން ނިންމީ އައިއޯއައިޖީގައި ވާދަކުރަން. ސަބަބަކީ މި ގޭމްސް އަކީ ސަރުކާރުން ވެސް ވަރަށް އަހައްމިއްޔަތުކަން ދެއްވާ މުބާރާތަކަށްވެފައި ކާމިޔާބު ލިބުމުގެ ފުރުސަތު އޮތުމުން. ވޯލްޑް ހޯޕްސް އަށް ގޮސްގެން ދީމާގެ އިންޑިވިޖުއަލީ ފައިދާތަކެއްކޮށްފާނެ. އެކަމަކު އައިއޯއައިޖީގައި ތަމްސީލްކުރަނީ ދިވެހި ޓީމު ކަމަށްވުމުން، ދީމާ ކުއްލިގޮތަކަށް މި ގޭމްސްގައި ނުކުޅެން ނިންމައިފި ނަމަ ޓީމަށް ވެސް އަސަރުކުރާނެ،" ވަހީދާ ބުންޏެވެ.\nދީމާގެ ނަސީބު ވަރަށް ރަނގަޅެވެ. ވޯލްޑް ހޯޕްސް އަށް ނުދެވޭތީ، ޓީޓީ އެސޯސިއޭޝަނުގެ މަސައްކަތުން ދީމާ އަށް އިންޓަނޭޝަނަލް ޓީޓީ ފެޑެރޭޝަނުން ވަނީ އެހެން ފުރުސަތެއް ހޯދައިދީފަ އެވެ. އެއީ ވޯލްޑް ހޯޕްސް މުބާރާތުގެ އެންމެ މޮޅު ހަ ކުޅުންތެރިންނާ އެކު ޕޮލެންޑުގައި ބާއްވާ ތަމްރީން ޕްރޮގްރާމެއްގައި ބައިވެރިވުމުގެ ފުރުސަތެވެ.\nވަހީދާ ބުނި ގޮތުގައި ދީމާ އަށް ހުރިހާ ދިމާލަކުން ވެސް ވަރަށް ފުރިހަމަ ސަޕޯޓެއް އަންނަނީ ލިބެމުންނެވެ. އޭގެ ތެރޭގައި އޭނާ ކިޔަވަމުން އަންނަ ރޯޔަލް އިންސްޓިޓިއުޓުގެ ނަން ވަރަށް ހާއްސަގޮތެއްގައި ފާހަގަކުރެވެ އެވެ. އެ އިންސްޓިޓިއުޓްގެ ކަލާސް އެވޯޑުގައި އެންމެ މޮޅު އަންހެން ކުޅިވަރު ކުޅުންތެރިޔާ އާއި އެންމެ މޮޅު ޓޭބަލް ޓެނިސް ކުޅުންތެރިޔާގެ މަގާމް މިދިޔަ އަހަރު ދީމާ ހޯދާފައިވާތީ އޭނާ އަށް އެ ސްކޫލުން ފީއެއް ނުނަގަ އެވެ. އަދި ބޭރު މުބާރާތްތަކުގައި ވާދަކުރަން ކިޔެވުން މެދުކަނޑާލަން ޖެހޭ ދުވަސްވަރު، އޭނާ އެނބުރި ދިއުމުން ޓީޗަރުން އިތުރު ގަޑީގައި ނެރެގެން ދީމާ އަށް ކްލާސްތައް ބާއްވައިދެ އެވެ.\n"މި ފަހަރު ވެސް ދީމާ އަށް ސްޓަޑީ ޕެކެއް ދިން ސްކޫލުން. އަދި ދިޔައީމާ ވަކިން ޓެސްޓް ބާއްވައިދޭނެ،" ދީމާގެ ބައްޕަ ސައްތާރު ބުންޏެވެ. "އޭނާ ސްކޫލަށް ރީތި ނަން ހޯދައިދޭތީ ސްކޫލުން ވެސް ވަރަށް ބޮޑަށް އެހީވޭ. ކުޅިވަރުގެ އިތުރުން ކިޔެވުމަށް ވެސް މޮޅު ދަރިވަރެއް އޭނާ އަކީ."\nދީމާގެ ކޯޗު އަދި ރާއްޖޭގެ ކުރީގެ މަޝްހޫރު ކުޅުންތެރިޔާ އިބްރާހިމް ޝިއުރީ ދެމުން އަންނަ އެހީތެރިކަން ވެސް ދީމާގެ މައިންބަފައިން ވަރަށް ބޮޑަށް ފާހަގަކުރި އެވެ. ޝިއުރީއާ އެންމެ ފުރަތަމަ ދިމާވީ މިދިޔަ އަހަރު މާލޭގައި އޮތް ސައުތު އޭޝިއާން ޖޫނިއާ މުބާރާތުންނެވެ. ކޯޗެއްގެ ގޮތުގައި ޝިއުރީ ވަނީ ދީމާ އަށް މި އަހަރުގެ އޭޝިއަން ހޯޕްސް މުބާރާތުން ރިހި މެޑަލް ހޯދައިދިނީ އަދި މި އަހަރުގެ ރާއްޖޭގެ ގައުމީ ޗެމްޕިއަންކަން ހޯދައިދީފަ އެވެ. އެކަމަކު އެންމެ ފާހަގަކުރެވެނީ އޭގެ ބޭރުން އޭނާ ދެމުން އަންނަ އެހީ އެވެ.\n"ދީމާގެ ތަމްރީންތަކާ ބެހޭގޮތުން އަޅުގަނޑުމެންނަށް ލަފާދީ ވަރަށް ބޮޑެތި އެހީތަކެއް ޝިއުރީ ވަމުން އަންނަނީ،" ސައްތާރު ބުންޏެވެ.\nޝިއުރީ ބުނި ގޮތުގައި، މިކަމަށް ލޯބި ހުންނަ ކުރިއަށްދާން ބޭނުންވާ ބަޔަކަށް އެހީތެރިކަން ފޯރުކޮށްދޭން އަބަދުވެސް އޭނާ ބޭނުންވާ ކަމަށެވެ. ދީމާގެ މައިންބަފައިންގެ ކިބައިން ޝިއުރީ އަށް ފެނުނީ އެ މަންޒަރުތަކެވެ. އެ މީހުންނަކީ ދަރިފުޅު މި ކުޅިވަރުން ކުރިއަށް ގެންދިއުމަށް ފައިސާ އާއި ވަގުތާއި ހަކަތަ ހުސްކޮށްލަން ތިބި ބަޔަކަށްވީ ނަމަވެސް ފަހަރުގައި ޓީޓީގެ ޓެކްނިކަލް އެންމެ ފުރިހަމަ ކަންކަން ނޭގިދަނެ އެވެ.\n"އެ މީހުން އެތިބީ ދީމާ ކުރިއަރުވަން ކޮންމެ ކަމެއް ކުރަން ވެސް ތައްޔާރުގައި. އެކަމަކު އެބަ ބޭނުންވޭ ރަނގަޅު މައުލޫމާތު. އެބަ ބޭނުންވޭ ޓެކްނިކަލީ މިކަންކަމުގައި އެހީވާނެ މީހަކު. އެގޮތުން އަޅުގަނޑު އެހީތެރިކަން ފޯރުކޮށްދެނީ،" ޝިއުރީ ބުންޏެވެ.\nމި އަހަރުގެ ގައުމީ މުބާރާތުގެ އަންހެން ސިންގަލްސް ފައިނަލަށް ފަހު ދީމާގެ ކޯޗު ޝިއުރީ (ވ) މަރުހަބާ ކިޔަނީ. --ފޮޓޯ: ނިޝާން އަލީ/ މިހާރު\nއެފަދަ އެހީތަކާ އެކު، ދީމާ މިވަގުތު މުބާރާތްތަކުގައި ވާދަކުރާއިރު އޭނާގެ މައިންބަފައިންގެ އެންމެ ބޮޑު އެދުމަކީ ދީމާއާ އެކުގައި ތިބެވޭނެ އިންތިޒާމެއް ހަމަޖެހުމެވެ. އަމިއްލަ އަށް ހަރަދުކުރަން ތިބީ ތައްޔާރަށެވެ. ރައީސް އިބްރާހިމް މުހައްމަދު ސޯލިހާއި ސްޕޯޓްސް މިނިސްޓަރު އަހުމަދު މަހުލޫފު އަދި އޮލިމްޕިކް ކޮމިޓީން އެކަންކަން ފަހިކޮށްދޭތީ ވަހީދާ އާއި ސައްތާރު ތިބީ ވަރަށް ހިތްހަމަޖެހިފަ އެވެ.\n"ސަރުކާރު ވަރަށް ހެޔޮފުޅު. ސީދާ މިނިސްޓަރު އަޅުގަނޑުމެންނަށް ގުޅާފައި އަހާ ދަތިވާ އެއްވެސް ކަމެއް އެބައޮތްތޯ،" ސައްތާރު ބުންޏެވެ.\nސްޕޯޓްސް މިނިސްޓްރީ އާއި އޮލިމްޕިކް ކޮމިޓީ އާއި އެސޯސިއޭޝަނުން އަދި އަމިއްލަ ކޯޗުން ވެސް ދީމާ އަށް އެފަދަ އެހީތެރިކަން ފޯރުކޮށްދެނީ އޭނާއާ މެދު ބޮޑެތި އުއްމީދުތަކެއް ކުރެވޭތީވެ އެވެ. އުމުރުން 11 އަހަރުގައި އޭނާ ވަނީ، ބަޔަކު އުއްމީދު ނުކުރާނެ ފަދަ ކާމިޔާބީތަކެއް ހޯދައިދީފަ އެވެ. ދީމާގެ މަންމަ އާއި ބައްޕަ އޭނާގެ ހުރިހާ ކަމެއް ކޮށްދޭ ފަދައިން، އޭނާއާ މެދު ހާއްސަ އުއްމީދެއް ވެސް ކުރެ އެވެ. އެއީ ދެކުނު އޭޝިއާގެ ޓޭބަލް ޓެނިހުގައި އިންޑިއާ އިން ކުރަމުން އަންނަ ރަސްކަން ދީމާ ނިންމާލުމެވެ.\n"މި ސަރަހައްދުގެ ކުޅުންތެރިންނަށް ހީވެފައި އޮންނަނީ އަބަދުވެސް އިންޑިއާއޭ ޗެމްޕިއަނަކަނީ ތިމަންމަން ޖެހޭނީ ދެ ވަނަ އަށް ވާދަކުރާށޭ. އެ ވިސްނުން ބަދަލުކުރާނެ ކުޅުންތެރިޔަކަށް ދީމާ ހެދުން އުއްމީދަކީ. އިންޑިއާ ބަލިކޮށް ޗެމްޕިއަންކަން ހޯދޭނެ ފެންވަރު އެބަހުރިކަމާއި އެ މަގަށް ވާސިލްވާނެ މަގު ދައްކާނެ ކުޅުންތެރިޔަކަށް ދީމާވުން އުއްމީދަކީ،" ވަހީދާ ބުންޏެވެ.\nއެ ވާހަކަތައް ދައްކަމުން ދިޔައިރު ވެސް ވަހީދާ އާއި ސައްތާރުގެ ލޯ އަމާޒުވެފައި ހުރީ، އޭރު ކޯޓުގައި ވޯމްއަޕްކުރަމުން އައި ދީމާ އަށެވެ. ދީމާގެ މައިންބަފައިން އޭނާ އަށް ދޭ ސަމާލުކަން އެންމެ ހިނދުކޮޅަކަށް ވެސް، ގެއްލިގެންދިޔަކަ ނުދެ އެވެ.\nއިތުރު ލިޔުންތައް ފާތިމަތު ދީމާ އަލީ އިންޑިއަން އޯޝަން އައިލެންޑް ގޭމްސް ޓޭބަލް ޓެނިސް


SunOnline: Supply fen rakkatheri tho kashavaru kurun fen vairkurumuge mingandu thakeh eku lavaalanee\nފެންވައިރުކުރުމުގެ މިންގަނޑުތަކެއް އެކުލަވާލަނީ\nމުހައްމަދު އައުޒަމް 19 Mar 2019, 19:49\nއިސްކުރު ފެނަކީ ބުއިމަށް އެކަށީގެންވާ ފެންކަން ކަށަވަރުކުރަން ކޮށް ދިނުމާ ބެހޭ މައުލޫމާތު ދިނުމަށް މިއަދު ބޭއްވި ނިއުސް ކޮންފަރެންސްގައި އެންވަޔަރަމަންޓް މިނިސްޓަރު ވާހަކަ ދައްކަވަނީ -- ސަން ފޮޓޯ: ފަޔާޒު މޫސާ\nރާއްޖޭގައި ފޯރުކޮށްދޭ ސަޕްލައި ފެނަކީ ތަޣައްުޔަރުނުވެހުރި އަދި ބޯން ރައްކާތެރިކަން ފެންތޯ ކަށަވަރުކުރުމަށް ފެންވައިރުކުރުމުގެ މިންގަނޑުތަކެއް އެކުލަވާލަން ނިންމައިފި އެވެ.\nބޯފެނަށް ކުރަން ޖެހޭ ހަރަދާއި އުފުލަންޖެހޭ ތަކުލީފް ކުޑަކޮށް ޕްލާސްޓިކް ފުޅި ބޭނުންކުރުން މަދުކުރުމުގެ ގޮތުން ފެންކުންފުނިތަކުން ފޯރުކޮށްދޭ ފެނަކީ ބޯން އެންމެ އެކަށީގެންވާ ފެނަށް ހެދުމަކީ އާ ސަރުކާރުގެ 100 ދުވަހުގެ ވައުދުތަކުގެ ތެރޭގައި ހިމެނޭ ވައުދެކެވެ.\nއިސްކުރު ފެނަކީ ބުއިމަށް އެކަށީގެންވާ ފެންކަން ކަށަވަރުކުކޮށް ދިނުމާ ބެހޭ މައުލޫމާތު ދިނުމަށް މިއަދު ބޭއްވި ނިއުސް ކޮންފަރެންސްގައި އެންވަޔަރަމަންޓް މިނިސްޓަރު ޑރ. ހުސެއިން ރަޝީދު ހަސަން ވިދާޅުވީ މާލޭގެ މިހާރު ވެސް ވަރަށް ގިނައިން އިސްކުރުފެން ބޯ މީހުން އުޅޭ ކަމަށާއި އެހެން ނަމަވެސް އޭގެ ބަދަލުގައި ފުޅީގައި ފެން ބޯމީހުން ވެސް އުޅޭ ކަމަށެވެ.\nއަދި ފުޅީގައި ހުންނަ ފެނަށް އޮންނަ އިތުބާރު އިސްކުރުން ފެނަށް ވެސް ހޯދައިދޭން ބޭނުންވާ ކަމަށް އޭނާ ވިދާޅުވި އެވެ.\n"ފެން ފޯރުކޮށްދެވެނީ ސަޕްލައި ނެޓްވާކެއް މެދުވެރިކޮށް، އެ ގޭއާއި މީޓަރާ ހަމައަށް މި ފޯރުކޮށްދެނީ. ދެން ބައެއް ގޭގޭގައި ފެން ވައިރުކޮށްފައި ހުރި ގޮތުން އަޅުގަނޑުމެން ފާހަގަކުރަން ރަނގަޅަށް ވައިރުނުކޮށް ހުންނަކަން. އޭގެ ސަބަބުން ކޮންމެވެެސް ކަހަލަ ކޮންޓެމިނޭޝަންތަކެއް އެގޭ ތެރޭގައި ފެން ބޭނުންކުރާ ގޮތުން އުފެދޭކަން ވެސް ބައެއް ފަހަރު ޓެކްނިކަލް މީހުން ފާހަގަކުރައްވާފައި އެބަހުރި." މިނިސްޓަރު ވިދާޅުވި އެވެ.\nމިނިސްޓަރު ވިދާޅުވީ އެ ފެނުގެ ރައްކާތެރިކަން ކަށަވަރުކުރަން ފެންވައިރުކުރުމުގެ ގައުމީ މިންގަނޑެއް ބޭނުންުވާ ކަމަށާއި އަދި އެ މިންގަނޑުތައް އެކުލަވާލުމުގެ މަސައްކަތް މިހާރު ކުރިއަށްދާ ކަމަށެވެ. އަދި އެފަދަ މިންގަނޑެއް ނެތި ސިއްހީ ގޮތުން ނުރައްކާތެރި ކަންކަން ހިނގާނެ ކަމަށް އޭނާ ވިދާޅުވި އެވެ.\n"ފެން ވައިރުކުރުމަކީ ވެސް ވަކި ފެންވަރެއްގައި ހިންގަން ޖެހޭނެ ކަމަކަށްވާތީ އަޅުގަނޑުމެން އެބަޖެހޭ އެކަން ކުރަން. އެއީ ސިއްހީ ރައްކާތެރިކަން ޔަގީން ކުރުމަށް ޓަކައި ވެސް ކުރަން ޖެހޭ ކަމެއް." ޑރ. ހުސެއިން ވިދާޅުވި އެވެ.\nތިމާވެށީގެ ބައިނަލްއަގުވާމީ ބައްދަލުވުމެއް ދިއްފުށީގައި\nމަޑުއްވަރީ ފެނުގެ ނިޒާމުގެ އަމަލީ މަސައްކަތް ފަށައިފި\nއީޕީއޭ މިނިވަންތަނަކަންހަދާނަން: ރައީސް ސޯލިހް


Money Launderin huttuvan ihumaaluvi MMA ge verin thakakah dhauvaa kuranee | Mihaaru\nމަނީ ލޯންޑަރިން ހުއްޓުވަން އިހުމާލުވި އެމްއެމްއޭގެ ވެރިންތަކަކަށް ދައުވާކުރަން ފޮނުވަނީ\nމަރުކަޒީ ބޭންކުގެ މަައި އިމާރާތުގެ ކުރިމަތިން މީހަކު ދަނީ: ބޭންކުތަކުގެ ޗެކްތައް ޖަމާކުރުން އަވަސްކުރަން އޮޓޮމެޓިކް ނިޒާމެއް މިހާރު ވަނީ ގާއިމުކޮށްފައި.\n19 ފެބުރުއަރީ 2019 - 10:29\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް (އެމްއެމްޕީއާރުސީ) އިން ދައުލަތަށް ލިބެންޖެހޭ ފައިސާ އެސްއޯއެފްގެ އެކައުންޓްތަކަށް ޖަމާކޮށް، އެ ފައިސާ އިން މަނީ ލޯންޑަރިން ހިންގި ކަމަށް ތުހުމަތު ކުރެވޭ މުއާމަލާތްތައް ހިންގި އިރު އެކަން ހުއްޓުވަން އެމްއެމްއޭ އިން އިހުމާލުވެފައިވާ މައްސަލައިގައި އެ ތަނުގެ ކުރީގެ އިސްވެރިންތަކަކަށް ދައުވާކުރަން ޕްރޮސިކިއުޓަ ޖެނެރަލްގެ އޮފީހަށް ފޮނުވަން އެންޓި ކޮރަޕްޝަން ކޮމިޝަން އޭސީސީ އިން ނިންމައިފި އެވެ.\nއޭސީސީން އިއްޔެ ބުނިގޮތުގައި އެމްއެމްޕީއާރުސީގެ އެކައުންޓަކުން، ކުރީގެ ނައިބު ރައީސް އަހްމަދު އަދީބުގެ އެކުވެރިންގެ ކުންފުނި، އެސްއޯއެފަށް 59 މިލިއަން ރުފިޔާގެ ޗެކެއް ޖަމާކުރުމުގައި، ޝައްކު އުފެދޭ ކަންތައްތަކެއް ހުރުމުން އެމްއެމްއޭގެ ފައިނޭންޝަލް އިންޓެލިޖެންސް ޔުނިޓު (އެފްއައިޔޫ) އަށް އެކަން ހުށަހެޅި އެވެ. ޝައްކު އުފެދޭ ޓްރާންސެކްޝަންތަކުގެ ތަފްސީލް ވެސް ފޮނުވި ކަމަށް އޭސީސީން ބުންޏެވެ.\nއެ މައްސަލަ އެފްއައިޔޫ އިން ބަލައި ތައްޔާރުކުރި ރިޕޯޓުގައި އެސްއޯއެފުން މަނީ ލޯންޑެރިން ކަމަށް ތުހުމަތު ކުރެވޭ މުއާމަލާތްތަކެއް ހިންގި ކަން ސާފުވާން އޮތް ކަމަށް ވެސް އޭސީސީން ބުންޏެވެ. އެކަމަކު، އެ މައްސަލަ ތަހުގީގުކުރަން ފުލުހުންނަށް ހުށަނޭޅީ ވަކި ފަރާތެއްގެ ނުފޫޒުން ކަމަށް އޭސީސީން ކުރި ތަހުގީގަށް ފަހު ވަނީ ތުހުމަތުކޮށްފަ އެވެ.\nއެ ތުހުމަތު ކުރެވޭ މީހުންގެ މައްޗަށް ދައުވާ ކުރަން އެދި ޕީޖީ އޮފީހަށް ފޮނުވާނެ ކަމަށް އޭސީސީން ބުންޏެވެ. އެކަމަކު ދައުވާ ކުރަން ފޮނުވަން ނިންމި ބޭފުޅުންގެ ނަމެއް އެ ކޮމިޝަނުން ހާމައެއް ނުކުރެ އެވެ.\nމަނީ ލޯންޑަރިންގެ މައްސަލަތައް ތަހުގީގުކުރަން ނުފޮނުވި މައްސަލައިގައި އޭސީސީން ސުވާލުކޮށް ބަޔާން ނެގި ބޭފުޅުންގެ ތެރޭގައި އެމްއެމްއޭގެ ކުރީގެ ގަވަރުނަރު އަޒީމާ އާދަމްގެ އިތުރުން އެފްއައިޔޫގެ ކުރީގެ ހެޑް، އިބްރާހިމް އާތިފް ޝަކޫރު ވެސް ހިމެނެ އެވެ. އޭގެ އިތުރުން އެމްއެމްއޭގެ ބައެއް އިސް މުވައްޒަފުން ވެސް ހިމެނެ އެވެ.\nއެފްއައިޔޫ އަކީ އެމްއެމްއޭގައި އޮންނަ މިނިވަން ޔުނިޓަކަށް ވާތީ، އެސްއޯއެފްގެ މުއާމަލާތްތަކާ ގުޅިގެން އަމަލުކުރާނީ ކިހިނެއްތޯ ނިންމައި ގޮތެއް ކަނޑައަޅާނީ އަދި އެކަން ރިޕޯޓްކުރާނީ ކޮންތާކަށް ކަން ވެސް ނިންމާނީ އާތިފް ކަމަށް ދަންނަވާފައިވާނެ ކަމަށް ވެސް އޭސީސީގެ ތަހުގީގަށް ދިން ބަޔާނުގައި އަޒީމާ ވިދާޅުވެފައިވެ އެވެ.\n- އެސްއޯއެފް އަށް ޖަމާކުރި ފައިސާ އަކީ އެ ކުންފުނިން ފޯރުކޮށްދިން ޚިދުމަތަކަށް އެމްއެމްޕީއާރުސީން ދޫކުރި ފައިސާކަން ފައިނޭންޝަލް ސްޓޭޓްމެންޓްތަކުން ފެންނަން ނެތުން.\n- އެމްއެމްޕީއާރުސީން އެސްއޯއެފަށް ފައިސާ ޖަމާކުރުމާ ގުޅިގެން ބޭންކް އޮފް މޯލްޑިވްސް އިން ހޯދަން ބޭނުންވި މައުލޫމާތު އެސްއޯއެފް އިން ނުދިންކަން އެފްއައިޔޫ އަށް އެނގި ތިބެ އަޅާނުލުން.\nމަނީ ލޯންޑަރިންގެ މައްސަލަތައް ތަހުގީގު ކުރުމުގެ ބާރު އޭސީސީއަކަށް ނޯވެ އެވެ. އެއާއެކު ނުހައްގު މުއްސަނދިކަން ބެލޭނެ އޮނިގަނޑެއް ނެތުމަކީ ވެސް އޭސީސީގެ ކަންބޮޑުވުމެކެވެ. އެމްއެމްޕީއާރުސީގެ ޚިޔާނާތާ ގުޅިގެން ފާހަގަކުރެވުނު ކަންކަމާ ގުޅިގެން ޖޮއިންޓް އިވެންސްޓިގޭޝަނެއް ކުރިއަށް ގެންދަން ފުލުހުންގެ އިދާރާގައި 2017 ވަނަ އަހަރުން ފެށިގެން އެދެމުން އައި ނަމަވެސް މިހާތަނަށް ވެސް އެ ފުރުސަތު ލިބިފައި ނެތް ކަަމަށް އޭސީސީން ބުންޏެވެ.\nފުލުހުން އެންޓި ކޮރަޕްޝަން ކޮމިޝަން އެމްއެމްޕީއާރުސީ މަނީ ލޯންޑްރިން އެމްއެމްޕީއާރްސީގެ ކޮރަޕްޝަން\n85 ކޮމެންޓް, 134 ރިއެކްޝަންސް\nއެމްއެމްއޭގަ އުޅޭތާ ގިނަދުވަސްވީ މީހުނަށް ހީވާކަހަލަ އެތަނަކީ އެމީހުންގެ އަމިއްލަތަނެކޭ. އެމީހުންގެ ވިސްނުމެއްނުހުރެ މިއީ ޕަބްލިކް މަނީގަ ހިންގާ ޕަބިކްތަނެއްގެ ގޮތުގައެއް. 200 މީހުންލައިގެން ކީއްކުރާ ތަނެއްތޯ އެއީ؟ ތަނެއްގަ 20 ނުވަތަ 30 އަހަރު ވުމަކީ ގާބިލް މީކަހަށް ވުމެއްނޫން. މިކަން ވަރަށް ރަގަޅަށް އަޒީމާ ދައްކުވަދީފި. އިހުމާލުވެވިފަ އެއޮތީ. އެއީ ގާބިލްކަންނެތީމަ. އަޒީމާ އުޅުނު ދުވަސްވަރުގެ އެމްއެމްއޭގެ ފުލް އިންވެސްޓިގޭޝަނެއް ހެދުން މުހިއްމު.\nރައްޔަތުން ގެ މަޖިލިހަށް ޖަވާބްދާރީ ވާން ޖެހޭ ގަވަނަރުވެސް ޑެޕިޔުޓީ ވެސް .. މަށް ނޭންގޭ ކިޔާފަ މުސާރަ ނަގައިގެން ނީންދެވޭނެ.\nއިނާޒް މީ އެމްއެންއޭ ތެރޭގަ ކީއްކުރާ މީހެއްބާ!\nމިހާޜު ހުރި ގަވަރުނަރު ތިކަމާ ކުރިކަމެއް ބުނެބަލަ. އޭނާ އެތަނާ ހަވާލުވީއްސުރެއް ކޮށްދިން ކަމަކީ ޔާމިނާށް އެކަން ފަރޮުވާދިނުން. އެގޮތުން އެފް އައި ޔޫގެ ހެޑު ކަނޑާލާފައި އެއްލާލީވެސް އެކަން ފޮަރުވަން. މިހާރު ފަރުދާގެ ފުރަގަހުގައި ހުރެ ކުރީގެ ގަވަރުނަރުއަދި ސީނިޔާރ ސްޓާފޭ ކިޔާއިގެން ދައްކާ ވަހާކައަކީ އަމިއްލަ ކުށް ފަރުވަން ޖައްސާ މީޑިޔާ ސްޓަންޓެއް. . ޝުކުރިއްޔާ\nމިހާރު ހުރި ގަވަރުނަރަކީވެސް ތަސައްރަފު ފުދޭ މީހެއް ނޫން. އޭސީސީން އެކަން ތަހުގީގު ކުރުމުގެ ކުރިން އެކަން އޮންނަންވާނީ ކޮށް ނިންމިފައި. އެހެން ނޫނަސް އެފް އައި ޔޫ އަކީ އެމް އެމް އޭގެ ދަށުގައި އޮންނަ ތަނެއްނޫން. ވަކި ގާނޫނެއްގެ ދަށުން ހިނގާ ތަނެއް. ގަވަރުނަރު ނަސީރަށް ދޮގު ހަދާދޭން ނޫސްތަކާ ކުރިމަތިލާން ބަަހައްޓާފައި ހުންނަ ނާސިހު އިސްތިއުފާ! ނަސީރު ގެ ނާގާބިލުކަން ފޮރުވަދޭން މޮޅެތި ސްޓޯރީ ޖައްސާނެކަމެއްނެތް\nމިޖަރީމާހިންގީ މުޅިގައުމުގައި ހުރި ބިންތަކާ ކަނޑު ފަޅު ވިއްކާލާ އެފައިސާ މިމީހުންއާއިލާތަކަށް ޖަމާކޮށް ދިވެހިދަރިން، އަޅުވެތިކުރުމާއި މަގުމަތިކުރުމަށް! އެކިނަންނަމުގައި ހިންގާ ކުލަކުލައިގެ 'ކަލްޓް' ތައް ގުޅިގެން ! ގާނޫނު ބަދަލުކޮށް އިންސްޓިޓިއުްޓް ތަކުގައި ތިބި އިންޓަރގްރިޓީ ހިފަހައްޓާ މީހުން ބޭރުކޮށްލާ ޕަޕެޓްތައް ލައިގެން.މިކަންކުރުމަށް ފުރުސަތުދިނީ އެމް އެމް އޭގެ ގެ ގަވަރ ނަރ އާއި ނީޒާ އިމާދު އަދި މަތީފަޑީގައިތިބި މީހުން ބައިވެރިވެގެން!\nއޭގެ 33 މިލިއަން އިބޫ އަށް ދިންކަމަށް އެބަ ބުނޭ.އެމައްސަލަ ވެސް ބަލާލަ ބަލަ\nމީގައި އެމްއެމްއޭގެ އޭރުގެ ވެރިން އާޒީމާ އަދި ނީޒާ އިމަދުގެ އިހްމާލު ބޮޑު. އަސްރަޕް އާއި އާތިފް ސުކޫރުވަނީ ފަރުވާ ކުޑަކޮށްފަ. އެމްއެމްއޭގެ ވެރިން ޒިންމާ ނަގަންޖެހޭ\nއަޅުގަނޑު އަޝްރަފްއާ އެކީ މަސައްކަތް ކުރި.. އޭނަ އަކީ ނަޒާހަތްތެރި ބޭފުޅެއް.. ގަވަރުނަރު ކައިރި ނުބިނެ އަންގަން ޖެހޭ ފަރާތަށް އެންގީމަ ފިޔަވަޅޫ އެޅި.. ޢަޅުގަނޑުވެސް އިސްތިއުފާ ދީފިން މިހާރު.. ގަވަރުނަރު މިއަދު ކުދިން އެއްކޮށްގެން.. ތަހުގީގި ހިންގައޮފިއްޔާ ބުނާނެ އެތި އެބަ ކިޔާދެ...ކޮމެންޓު ވެސް އޭނަ އަށް ފައިދަ ވާ ގޮތަށް ލިޔަން އިރުޝާދު ދެ..\nބުނަންތޯ ވާހަކައެއް. ކީއްވެތޯ އަޝްރަޕް ޔާމީންގެ އަދި އަދީބް ކަރަޕްޝަންގެ ކަންކަން2އަހަރު ވަންދެން މަޑުކުރީ؟ ބީއެމްއެލްގެ ގާސިމް އަކީ އަސްލު ބަތަލެއް! އެކަމަކު އަޝްރަޕަކީ ފިނޑިއެއް އަދި ވަޒީފާއަށް ފަރުވަަ ކުޑަމީހެއް.\nތިކަންތައް ބަލަން ޖެހޭ ދުވަސް ހިގައްޖެ... އެކަމުގައި އުޅުނު މީހުން މިހާރަކު ނެތް.


Yameen dhen nuhifehetteyne, 2023 negun noon gotheh neiy | Mihaaru\nޔާމީން ދެން ނުހިފެހެއްޓޭނެ، 2023 ނެގުން ނޫން ގޮތެއް ނެތް\nކުރީގެ ރައީސް ޔާމީންގެ ގެކޮޅު ކައިރިއަށް އެ މަނިކުފާނުގެ ސަޕޯޓަރުން ޖަމާވުމުން، ކުޑަދޮރުން ބޯ ދިއްކުރައްވައި އެ މީހުންނަށް އަތްޕުޅުން އިޝާރާތް ކުރައްވަނީ.---ފޮޓޯ: ނިޝާން އަލީ/ މިހާރު\nސުޕްރީމް ކޯޓުން މިދިޔަ އަންގާރަ ދުވަހު ކުރި ހުކުމާއެކު، ކުރީގެ ރައީސް އަބްދުﷲ ޔާމީން ފަސް އަހަރުގެ ޖަލު ހުކުމުން ސަލާމަތްވެވަޑައިގަތް ފަހުން އަދި ފެންނަނީ ވަރަށް ބުރަކޮށެވެ. އެ މަނިކުފާނުގެ ޕީޕީއެމް/ޕީއެންސީގެ އެކި ފަންތީގެ ބޭފުޅުންނާއެކު ބައްދަލުވުންތައް ބާއްވަވައި ސިޔާސީ ކުރިމަގު ރޭވުން ނޫން ކަމެއް ނުކުރައްވަ އެވެ. ރަށްރަށަށް ދަތުރުފުޅުތައް ފެއްޓެވުމުގެ ޝައުގުވެރިކަން ފާޅުކުރައްވައި އިދިކޮޅުގެ ކޯލިޝަންގެ ހަރަކާތްތައް ވަރުގަދަ ކުރެއްވުމަށް ވުރެ ބޮޑު އިސްކަމެއް ދެއްވާ އެހެން ކަމެއް އަދި ނެތެވެ.\nމިދިޔަ ތިން ދުވަހަށް އެކަނި ބެލިޔަސް ޔާމީނަށް ލިބުނު ބޮޑު ކާމިޔާބީއާއެކު، ޕީޕީއެމް/ޕީއެންސީގެ ސިޔާސީ ހަރަކާތްތައް ވަރުގަދަ ކުރާނެ ކަމުގެ ކިތަންމެ ކަމެއް ވަނީ ދައްކާލައްވައިފަ އެވެ. ޔާމީން ގިނަ ވަގުތު ހޭދަކުރައްވަނީ ޕާޓީގެ އޮފީހުގަ އެވެ. ސިޔާސީ ކަންކަން ރޭއްވުމާއި އިރުޝާދު ދެއްވުމުގަ އެވެ.\nޔާމީން މިނިވަންވުމަށް ފަހު ޕީޕީއެމުން ފުރަތަމަ ފަހަރަށް ރޭ ބޭއްވި ޖަގަހަ ޖަލްސާގައި އެ މަނިކުފާނު ދެއްކެވި ވާހަކަފުޅުން ވެސް ސާފުކޮށް އެނގުނު އެއް ކަމަކީ އިދިކޮޅު ހަރަކާތް ވަރުގަދަ ކުރުމުގެ އަޒުމުގައި ހުންނެވި ކަމެވެ. ޔާމީން ޖަލު ހުކުމުގައި ހުންނެވި ދުވަސްވަރު ޕީޕީއެމުން ބާއްވާ ޖަލްސާތަކުގައި އެ މަނިކުފާނަށް ހާއްސަ ގޮނޑިކޮޅު ހުސްކޮށް ހުރި ނަމަވެސް ރޭ އެ ގޮނޑި އަށް އިޝާރާތް ކުރައްވައި ޔާމީން ވިދާޅުވީ "މި ކަމަށް ބަދަލު އައި ރޭ" ކަމަށެވެ. މާނައަކީ ޔާމީން ޖަލުން މިނިވަންވެ، އެ ގޮނޑިކޮޅު ފަޅު ފިލުއްވައި ދެއްވަން ރޭ އިށީނދެ ވަޑައިގަތުމާއެކު، އިދިކޮޅުގެ ސިޔާސީ ހަރަކާތް އިތުރު ހަރުފަތަކަށް ޖެހުނީ އެވެ.\n"އެހެންކަމުން މި ހިސާބުން އަޅުގަނޑުމެން ފެށި މަސައްކަތް މި ގިއަރުން މި އަށް ވުރެ މަތީ ގިއަރަށް ޖައްސާނެ،" ވަރަށް އިތުބާރާއެކު ޔާމީން ވިދާޅުވި އެވެ.\nކުރީގެ ރައީސް ޔާމީން މިނިވަންވުމަށް ފަހު، އިދިކޮޅު ރޭ ފުރަތަމަ ފަހަރަށް ބޭއްވި ޖަގަހަ ޖަލްސާގައި އެ މަނިކުފާނު ބައިވެރިވެވަޑައިގަންނަވަނީ: ކުރިއަށް އޮތް ރިޔާސީ އިންތިހާބުގައި 2023 ވަނަ އަހަރުގެ އިދިކޮޅު ކޯލިޝަންގެ ޓިކެޓް އޮތީ ޔާމީނަށް ދޭން ނިންމާފައި.---ފޮޓޯ: ފަޔާޒު މޫސާ/ މިހާރު\nޕީޕީއެމްގެ ނައިބު ރައީސް އަދި ނައިފަރު ދާއިރާގެ މެމްބަރު އަހުމަދު ޝިޔާމް ވިދާޅުވީ، މިދިޔަ ހުރިހާ ދުވަސްތަކުގައި ޔާމީން ނެތުމުން އިިދިކޮޅު ކޯލިޝަނަށާއި މުޅި ގައުމަށް ވެސް އިޔާދަ ނުކުރެވޭ ބޮޑު ގެއްލުމެއް ވެފައިވާއިރު، ޖަލުން ސަލާމަތްވެ، މިއަދު އެ މަނިކުފާނުގެ ފަރާތްޕުޅުން ފެންނަނީ އެ ގެއްލުނު ތަން ފޫބައްދަވަން އުޅުއްވާ މަންޒަރު ކަމަށެވެ. އެހެންވެ، އިދިކޮޅު ކޯލިޝަންގެ ތެރެއިން މިހާރު އެ ފެންނަނީ އެ ތަފާތު ކަމަށް އޭނާ ވިދާޅުވި އެވެ.\nއެހެންކަމުން މި ހިސާބުން އަޅުގަނޑުމެން ފެށި މަސައްކަތް މި ގިއަރުން މި އަށް ވުރެ މަތީ ގިއަރަށް ޖައްސާނެ،"--- ޔާމީން\n"އިދިކޮޅުގައި [ޔާމީން] މި ހުންނެވި ދެ އަހަރުގެ ތެރޭގައި މި ގައުމަށް 20 އަހަރުގެ ގެއްލުން ލިބިގެން މި ދިޔައީ. އެ މަނިކުފާނު ވެރިކަމުގައި ހުންނެވިއިރު ފަސް އަހަރުގެ ޒައާމަތަކީ 50 އަހަރުގެ ތަރައްގީ ގެނައި ޒައާމަތެއްގެ ގޮތުގައި އަޅުގަނޑުމެން ސިފަކުރީ،" ޔާމީން ވެރިކަމުގައި ނެތުމުންނާއި އިދިކޮޅު ކޯލިޝަންގެ ސިޔާސީ މަސައްކަތްތަކާ އަމަލީ ގޮތުން ދުރުގައި ހުންނެވުމުން ލިބުނު ގެއްލުންތައް ސިފަކޮށްދެއްވަމުން ޝިޔާމް ވިދާޅުވި އެވެ.\n"ނާގާބިލް ސަރުކާރެއް ހިނގަމުން ދާއިރު އިދިކޮޅުގައި ހުންނަވަން ޖެހޭ ބޭފުޅަކު އިދިކޮޅުގައި ނެތި މިދިޔަ ދެ އަހަރު ވެގެން މި ދިޔައީ ވަރަށް ބޮޑު ގެއްލުމަކާއެކު. އިޔާދަ ނުކުރެވޭ ވަރުގެ ގެއްލުމެއް ހަގީގަތުގައި ގައުމަށް މި ލިބުނީ. ޕާޓީ އަށް ވަރަށް ބޮޑު ނިކަމެތިކަމެއް ލިބިގެން ދިޔައީ."\nޝިޔާމްގެ ވާހަކައިން އެންމެ ބޮޑަށް ދޭހަވި އެއް ކަަމަކީ 2023 ގެ ރިޔާސީ އިންތިހާބަށް އިދިކޮޅުގެ ޓިކެޓުގެ ނުކުމެވަޑައިގަތުން ނޫން އެހެން އެއްވެސް ގޮތެއް މިވަގުތު ޔާމީންގެ ކުރިމަތީގައި ނެތް ކަމެވެ.\n"ރައީސް ޔާމީން [2023 ގެ ރިޔާސީ އިންތިހާބަށް] ކުރިމަތި ނުލެއްވުމަކީ ރައްޔިތުން އެންމެ ބޮޑަށް މާޔޫސް ވާނެ ކަމަކީ. އެހެންވީމާ ރައީސް ޔާމީން، ރައްޔިތުން މާޔޫސް ވާނެ ކަމެއް ނުކުރައްވާނެ،" ޝިޔާމް ވިދާޅުވި އެވެ.\nޔާމީން ޖަލަށް ލާން މީގެ ދެ އަހަރު ކުރިން ނިންމުމާއެކު ކަހަލަ ގޮތަކަށް، 2023 ގައި ޕީޕީއެމްގެ ރިޔާސީ ކެންޑިޑޭޓަކީ ޔާމީން ކަމަށް ނިންމައި އެ ޕާޓީން ވަނީ ގަރާރެއް ފާސްކޮށްފަ އެވެ. އެހެންވެ، އެ ޓިކެޓު އެ މަނިކުފާނު ގަބޫލުފުޅު ކުރެއްވުމަކީ މުޅި ޕާޓީގެ އެދުން ކަމަށް ޝިޔާމް ވިދާޅުވި އެވެ.\n"އަނެއްކާ ޕީޕީއެމްގެ އަސާސީ ގަވައިދު ބުނާގޮތުން ރައީސް ޔާމީނަކީ އެއް ދައުރު ފުރިހަމަ ކުރައްވާފައިވާ ބޭފުޅެއް ކަމަށް ވާ ނަމަ އެ މަނިކުފާނަށް ދެވަނަ ދައުރެއް އެއްވެސް ޕްރައިމަރީއަކާ ނުލައި ލިބެން ޖެހޭނެ. އަޅުގަނޑުމެންގެ ތެރޭގައި ޝައްކެއް ވެސް ނުކުރައްވާނެ. ރައްޔިތުން ވެސް ބޭނުންވާނީ އެ ގޮތް،" ޝިޔާމް ވިދާޅުވި އެވެ.\nމާޔޫސް ވާ ކަމަކަށް ވިއްޔާ އޮންނާނީ ރައީސް ޔާމީން ކުރިމަތި ނުލެއްވުން. އެކަމަކު އެއީ ރައީސް ޔާމީން ކުރައްވާނެ ކަމެއް ނޫން."\nޝިޔާމް އެހެން ވިދާޅުވި ނަމަވެސް ޔާމީނަށް ދެން ވެރިކަމަށް ކުރިމަތިލެއްވިދާނެތޯ އަދިވެސް ސުވާލު އުފެއްދުމުގެ ފުރުސަތު އެބައޮތެވެ. ވެރިކަމުގައި ހުންނެވިއިރު ކުރެއްވި ބައެއް ކަންތައްތައް ތަހުގީގުކޮށް އިތުރު މައްސަލަތަކެއްގައި މިހާރު ވެސް ހަތަރު ދައުވާ އުފުލާފައިވާއިރު އެ ސުވާލު ނުއުފެދެންވީ ސަބަބެއް ނެތެވެ. އެކަމަކު، ޝިޔާމް ވިދާޅުވީ، ސުޕްރީމް ކޯޓުގެ އެންމެ ފަހުގެ ހުކުމުން ވެސް އެނގެނީ ސަރުކާރުން އަދި ބޭނުންހާ ގޮތަކަށް ކަންކަން ނުކުރެވޭނެ ކަން ކަމަށެވެ.\nޕީޕީއެމްގެ ނައިބު ރައީސް ޝިޔާމް "މިހާރު" ގެ "މެދުސަފުހާ" އަށް އިއްޔެ އިންޓަވިއު ދެއްވަނީ.---ފަޔާޒު މޫސާ/ މިހާރު\n"އެހެންވީމާ އިތުރަށް ސަރުކާރުން ރައީސް ޔާމީނަށް ހުރަސްއަޅައި، 2023 ގެ ކެންޑިޑޭޓަށް ހުރަސްއަޅަން ކުރާ ކަންތައްތަކެއް ރައްޔިތުން ބަލައެއް ނުގަންނާނެ. އެ ކަންކަމަށް އަޅުގަނޑުމެން ތައްޔާރު ވާނެ. ދެހާސް ތޭވީހުގައި ރައީސް ޔާމީނަށް ވުރެ ފަސޭހަ އިން މި އިންތިހާބު ކާމިޔާބު ކުރެއްވޭނެ ބޭފުޅެއް ނެތް ކަން ސަރުކާރަށް ވަރަށް ބޮޑަށް އެބަ އެނގޭ،" ޝިޔާމް ވިދާޅުވި އެވެ.\n"އެހެންވީމާ އެ އުނދަގޫތައް ފެށުނީއްސުރެ އެ ކުރަނީ."\nޝިޔާމް ވިދާޅުވިގޮތުގައި، ދެން ޔާމީން "ނުހިފެހެއްޓޭނެކަން" ސަރުކާރުން ވެސް ގަބޫލުކުރާނެ އެވެ.\n"[މިހާރު ވެސް] އެ މަޝްވަރާތަކުގައި [ސަރުކާރުން] އުޅޭ ކަމަށް އަޅުގަނޑަށް އަޑު އިވިފައި ވަނީ."\nސަރުކާރަށް ފަސޭހަވީ ޔާމީން ނެތުމުން\nޝިޔާމް ވިދާޅުވިގޮތުގައި ނޮވެމްބަރު 28، 2019 އިން ފެށިގެން ޔާމީން ޖަލު ހުކުމްގައި ހުންނެވިއިރު މިހާ ފަސޭހަކޮށް، މި ސަރުކާރުން ވެރިކަންކުރި މައިގަނޑު ސަބަބަކީ އެއީ އެވެ. ޝިޔާމް ވިދާޅުވާ ގޮތުން "ކަޅު އެގްރިމަންޓް" ތަކުގައި މި ސަރުކާރުން ސޮއިކޮށް، ގައުމު އަނދަވަޅަކަށް ވެއްޓުނު ސަބަބަކީ ޔާމީން މިނިވަންކަންމަތީގައި ނެތުމެވެ.\n"ރައީސް ޔާމީނަށް އެކަނި ދިން އަނިޔާއެއް ނޫން. މުޅި ގައުމަށް ލިބިގެން ދިޔަ އަނިޔާއެއް. މުޅި ގައުމަށް ދިން އަނިޔާއެއް ރައީސް ޔާމީން ޖަލުގައި ހުންނެވުމަކީ،" ޝިޔާމް ވިދާޅުވި އެވެ.\nޔާމީން ޖަލު ހުކުމުގައި ހުންނެވި ދުވަސްވަރު ވެސް އިދިކޮޅު ކޯލިޝަންގެ އަޑު އެއްކޮށް ކަނޑައިގެނެއް ނުދެ އެވެ. ނަމަވެސް އިދިކޮޅު ހަރަކާތުގެ ބޮޑުބައި އޮތީ ޔާމީން މިނިވަންކުރުމާ ގުޅޭ ކަންތައްތަކުގަ އެވެ. އެމްޑީޕީގެ ސުޕަ މެޖޯރިޓީ އޮތް ރައްޔިތުންގެ މަޖިލީހުގައި ތިބި އިދިކޮޅު ކޯލިޝަންގެ އެންމެ ހަތް މެމްބަރުންނާއެކު މާ ބޮޑު ކަމެއް ނުކުރެވުނެވެ. ޔާމީން ނެތުމުން، ސިޔާސީ ގޮތުން ސަރުކާރަށް ފިއްތުންތައް ކުރިމަތިކޮށް، އެއް ވާނެއްގައި ހަރަކާތްތައް ހިފެހެއްޓުމުގެ ގާބިލްކަން ވެސް އިދިކޮޅުން ފެނުނީ ވަރަށް ވަނދުކޮށެވެ.\nޝިޔާމް ވިދާޅުވީ، ރާއްޖޭގެ އިގްތިސޯދީ ކަންކަމާއި މީހުންގެ ފުދުންތެރިކަން ވަރަށް ބޮޑަށް ދަށްވެފައިވާ ކަމަށާއި ޔާމީން އެންމެ ބޮޑު އިސްކަމެއް ދެއްވާނީ ހާލަތު ބަދަލުކުރުމަށް ކަމަށެވެ. ވެރިކަމުގެ ފަސް އަހަރު ވެސް ހޭދަކުރެއްވީ މައްސަލަތައް ހައްލު ކުރުމުގައި ކަމަށް ވާއިރު، ދެން ވެސް ކުރިމަތިލައްވާނީ އެ ކަންކަމާ ކަމަށް އޭނާ ވިދާޅުވި އެވެ.\nފޮޓޯ ގެލަރީ / ޔާމީންގެ ޝުކުރުގެ ޖަލްސާ\n"މިއަދު އެ މަނިކުފާނު ޖަލުން ނުކުމެވަޑައިގެންނެވިއިރު މި އޮތީ މުޅިން އެހެން ހާލަތެއް. މިއަދު މިވަނީ ޑިމާންޑްތައް ތަފާތުވެފައި. އަޅުގަނޑު ގަބޫލުކުރާ ގޮތުގައި ރައްޔިތުންގެ މައްސަލަތައް ހައްލުކުރަން ނުކުމެވަޑައިގެން ހުންނެވި ވެރިއަކަށް މިއަދު ހުރި ގޮންޖެހުންތަކަކީ އާދަޔާ ހިލާފު ގޮންޖެހުންތަކެއް. އެހެންވީމާ އަޅުގަނޑު ގަބޫލުކުރާ ގޮތުގައި މި ގޮންޖެހުންތަކުން އަރަައިގަތުމަށްޓަކައި ބޮޑެތި، ވަރަށް ސާބިތު މަސއްކަތްތަކެއް ކުރަންޖެހޭ،" ޝިޔާމް ވިދާޅުވި އެވެ.\n"ދިވެހި ރައްޔިތުން މިއަދު ގަބޫލުކުރާ ގޮތުގައި އެ މަސައްކަތްތައް ކުރެއްވޭނީ ހަމައެކަނި ރައީސް ޔާމީނަށް."\nއެ ހުރިހާ ސަބަބަކާ ހުރެ ޕީޕީއެމްގެ ވެރިކަމެއް 2023 ގައި ގެނައުން ނޫން ގޮތެއް އިދިކޮޅު ކޯލިޝަނަކަށް ނެތެވެ. ކުރިއަށް ރިޔާސީ އިންތިހާބުގެ ޓިކެޓް ޔާމީނަށް ދޭން މާ ކުރިން ޕީޕީއެމުން ނިންމާފައިވާއިރު، މި ވަގުތަށް ޔާމީން މިނިވަންވެ، ދެން އޮތީ އެ މަގު ހުރަސް ކުރުމައި ހުރި އުނދަގޫތައް ނައްތައިލުމެވެ.\nދެހާސް ތޭވީހުގައި ރައީސް ޔާމީނަށް ވުރެ ފަސޭހަ އިން މި އިންތިހާބު ކާމިޔާބު ކުރެއްވޭނެ ބޭފުޅެއް ނެތް ކަން ސަރުކާރަށް ވަރަށް ބޮޑަށް އެބަ އެނގޭ،--- ޝިޔާމް\nއިދިކޮޅު ކޯލިޝަންގެ ލީޑަރުން ވިދާޅުވާ ގޮތުގައި، 2023 ގައި ޕީޕީއެމަށް ވެރިކަން ނުލިބިއްޖެ ނަމަ "ރާއްޖެ ހޯދައި ނުފެންނާނެ" އެވެ. މިހާރު ވެސް ކަންކަން ހުރީ ދިވެހިންނަށް އަމިއްލަ އަށް ނުނިންމޭ ހިސާބުގަ އެވެ.\n"ޕީޕީއެމް ހަރުދަނާވާނެ ރައީސް ޔާމީން އަޅުގަނޑުމެންނާއެކު ސިޔާސީ މަސައްކަތްތައް ކުރައްވަން ފެއްޓެވީމާ. އަޅުގަނޑު ގަބޫލުކުރާ ގޮތުގައި ޕީޕީއެމް ހަރުދަނާ ކުރުމަށް ވުރެ ގިނައީ ގައުމު ސަލާމަތް ކުރުމަށްޓަކައި ކުރަންޖެހޭ މަސައްކަތްތައް. ރައީސް ޔާމީންގެ އެބަހުރި ވަރަށް ބޮޑު އެޖެންޑާއެއް. އަޅުގަނޑަށް އިނގޭ އެ މަނިކުފާނު ޖަލުގައި ހުންނެވިއިރު ވެސް ގައުމަށް މިވާ ކަންތައްތައް ބައްލަވަމުން ގެންދެވިކަން،" ޝިޔާމް ވިދާޅުވި އެވެ.\n"އަނެއްކާ ގައުމު މި ހާލަތުން ބަދަލުކުރާނެ ކަންކަން ވެސް ހިއްޕަވައިގެން ވަޑައިގެންނެވިކަން އަޅުގަނޑުމެންނަށް އެނގޭ. އެ ކަންތައްތައް ހައްލު ކުރާނެ ގޮތްތައް އެ މަނިކުފާނުގެ އަތްޕުޅުގައި އެބަހުރި. އެ މަނިކުފާނަކީ ކަންކަން ވަރަށް ބޮޑަށް ދިރާސާ ކުރައްވާ ބޭފުޅެއް. ވަރަށް ކަންކަން ކަރުދާހަށް ގެންނަވާ ބޭފުޅެއް."\nޝިޔާމް ވިދާޅުވީ، ގައުމަށް މިހާރު ކުރިމަތިވެފައިވާ ކަންކަން ބަދަލުކުރުމުގެ "ހުރިހާ ސިޔާސަތުތަކެއް" ޔާމީންގެ ވިސްނުންފުޅުގައި އެބަހުރި ކަމަށެވެ. އެ ފޯމިއުލާތަކާއި އެ ހިސާބުތައް ޔާމީން ވަނީ ޖައްސަވާފައި ކަމަށް ވެސް ޝިޔާމް ވިދާޅުވި އެވެ.\nއޭނާ ވިދާޅުވީ، ޕީޕީއެމްގެ ކޮންގްރެސް ވެސް ވަރަށް އަވަހަށް އޮތުމާއެކު، އެ ޕާޓީ އަލުން ރުކުރުވާލައި، ކަންކަން ތަރުތީބު ކުރެއްވުމުގެ މަސައްކަތް ޔާމީން ވަނީ މިހާރު ވެސް ފައްޓަވައިފަ އެވެ. އިދިކޮޅުގެ ލީޑަރު މިނިވަންވެ، ކުރީ ސަފަށް ނުކުމެވަޑައިގަތުމާއެކު އިިދކޮޅު ކޯލިޝަން ހަރުދަނާވެ، ދެން ސަރުކާރަށް ފަސޭހަ ނުވާނެ ކަމަށް ޝިޔާމް ވިދާޅުވި އެވެ. ހާއްސަކޮށް ގައުމުގެ މިނިވަންކަމާ ގުޅޭ ކަންކަން ދިފާއު ކުރުމުގެ މަސައްކަތް ކުރިއަށް ވުރެ ވަރުގަދަކޮށް، ޔާމީންގެ ސީދާ އިރުޝާދު ލިބިގެން ކުރިއަށް ދާނެކަން އޭނާ ފާހަގަކުރެއްވި އެވެ.\nފޮޓޯ ގެލަރީ / ޔާމީން މިނިވަންވުމާއެކު ސަޕޯޓަރުންނަށް ހިނިތުންވުން\n"ރައީސް އިބްރާހިމް މުހައްމަދު ސޯލިހު ފަސް އަހަރުގެ ޓާމެއް ކޮމްޕްލީޓް ކޮށްފި ކަމުގައި ވާ ނަމަ މިހާރު މިދާ ގޮތުން، ދިވެހިރާއްޖޭގެ ހާލަތު ދުވަހުން ދުވަހަށް ދަށްވަމުން މިދަނީ. އިގްތިސާ ހާލަތު ވަކިން ހާއްސަކޮށް ދުވަހުން ދުވަހަށް ދަށްވަމުން ދާ ކަމަށް ވަންޏާ ފަސް އަހަރު ވާއިރު އަޅުގަނޑުމެން ތިބޭނީ ހާދަ އަޑީގައޭ ހިތަށް އަރަނީ." ޝިޔާމް ވިދާޅުވި އެވެ.\nޔާމީނަށް މި ވަގުތަށް ލިބުނު ބޮޑު ކާމިޔާބީއާއެކު، އިދިކޮޅުގެ ސަފުތައް ކުރިއަށް ވުރެ ބޮޑަށް ތަރުތީބުކޮށް، ވަރުގަދަ ކުރާނެ ކަމުގެ ހެކިތައް މިހާރު ވެސް އަންނަނީ ފެންނަމުންނެވެ. ޕާޓީގެ ކޮންގްރެސް މާ ދުރުގައި ނެތުމާއެކު، 2023 އަށް ތައްޔާރުވުމުގެ ދަތުރުތައް ޔާމީން އިސްވެ ހުންނަވައިގެން ފެށުމުގެ ކޮޅުމަތި މިހާރު ވެސް ފެންނަން ފަށައިފި އެވެ. ރިޔާސީ އިންތިހާބުގެ ތައްޔާރީތަކަށް ދެން މާ ގިނަ ދުވަހެއް ނެތުމާއެކު، ސިޔާސީ ހަރަކާތްތައް ވަރުގަދަވެ، ސިޔާސީ މަސްރަހުގައި ދެން އޮތީ ވަރުގަދަ ދުވަސްތަކެކެވެ.\nހުކުމުގައި އެބަ ބުނޭ ޤާނޫނު އަސާސީން މަތިކޮށްފައިވާ ޒިންމާ އަށް ބެލުމެއް ނެތި ޤާނޫނުގެ ވެރިކަން ކުރި އަށް ނެރުމުގެ ބަދަލުގައި ތިމާގެ އަމިއްލަ މަންފާ ޔާމީނު އިސް ކުރި ކަމަށް. މިފަދަަ މީހަކާ ދޭތެރޭ ޤާނޫނު އަސާސީއާ ހިލާފުވިކަމުގެ ދަޢުވާ ހައިކޯޓުގައި އުފުލިދާނެއެވެ. ސްޕްރީމު ކޯޓުގެ3ފަޑިޔާރުން ނިންމި ގޮތަށް ތާއީދު ނުކޮށްފިނަަމަ އެޕީލް ކުރުމުން ސުޕްރީމްކޯޓް އިން ގޮތެއް ނިންމިދާނެ. ސަރުކާރަކަށް އޮޕްޝަންސްތަކެއް ހުހެއް ނުވޭ.\nއެއްކަލަ ގޮތަށް އިރާދައިގަ ނުލާ ގަދަބަސް ބުނަން ފެށީދޯ. ނިޢުމަތެއް ލިބޭއިރަށް ގަދަބަސް ބުނަން ނުފަށާށޭ. އިންސާނާއަކީ އާރެއް ބާރެއް ހުރި މީހެއްތަ؟ އިން ޝާﷲ، 2023 ގައި މާތް ﷲގެ ހެޔޮ ރަޙުނަތްފުޅުން މިޤައުމާއި ރައްޔިތުންނަށް އޯގާތެރި ތެދުވެރިޔެއްގެ ގޮތުގައި ވެރިކަމަށް އަންނާނީ ރައީސް ޔާމީން.\nޔާމީނުގެ ޝަރީއަތްހާ ހާމަކޮށް ބޭއްވި ޝަރީޢަތެއް އަދިނެތް މިރާއްޖެއަކު.. ދެފަރާތުގެ ވާހަކަތައް އިވި ހަމަ ހައިރާނެވި. މިޤައުމުގަ ވެރިކަން ކުރި މީހަކު ކަންތައްކޮށްފަ އޮތްގޮތުން. ކޮޓަރިކުލި ދެއްކެންނެތް ކަމަށްބުނި ވެރިޔަކު އެކައުންޓަށް މިލިޔަނުން ޑޮލަރު. ޕާޓީ އަށްލިބުނު ޑޮލަރޭ، ވޮޑަމުއްލާ ޑޮލަރެއްނޫނޭ، އެސްއޯއެފެއް ނޫނޭ، ޗެކްނަމްބަރެއް ދިމާ ނުވެއޭ ބުނެ ހުކުމަކުން ސަލާމަތްވިޔަސް "ވެރިޔަކު ކޮށްގެންވާނެ ކަންތައްތަކެއް ނޫން" ކަމަށް ހުކުމުގަ އޮތުމުން ފުދޭ\nއހަހަރެމެން ވޯޓްދީ މިސަރުކާރުގެނައީ ވައްކަމާއި މުައްސަސާތަމިނިވަނކުރާށާ އަދި އަދްލު އިންސާފްގާއިމްކުރަން އެކަމަކު މިސަރުކާރު ދަނީ ފެއިލްވަމުން. ވައްކަން ކުރާ އެކަކުވެސް ނުހުއްޓުވުނު ވައްކަންކރިއެކަކުވެސް އިންސާފްގެ ކުރިމައްޗަށް ގެނަސް އިންސާފް ހޯދާނުދެވުނު.\nމާތްﷲ ގެ އިރާދަފުޅުން 2023ކާމިޔާބުކުރާނީ ރައީސް ޔާމީން.\nމާތްﷲ އިރާދަފުޅާއެކު މަގޭ ވޯޓެއް ޔާމީނަކަށް ނުދޭނަން.\nިންޝާﷲ ދެނެއް ނުހިފެހެއްޓޭނެ..ނުހުއްޓުވޭނެ..ދިވެހިންގެ ރައީސް ދިވެހިންނަ ޙިދުމަތްކުރަން ނުކުތުމަށް ﷲމަގުތަނަވަސް ކޮއްދެއްވާށި..މިއީ މިއަދު ދިވެހިންގެ ބޮޑުމއޖޯރިޓީގެ ދުއާ.ވެރިކަމުގަ ބޭނުމުގަ ކުށެއްނެތް މީހަކަށް އަނިޔާދެމުންދާކަން މިއަދު ދުނިޔެގަބޫލުކޮއްފި..ރެހެންދި ހަދީޖާ ނޫނަކަސް ވެރިކަމުގެ ދަހިވެތިކަމުގަ އިންސާނަކަށް އަނިޔާދެމުން މިރާއްޖޭގަ އެބަދާކަން..ޑިމޮކުރަސީގެ ޒަމާނެއްގަ ގަބީލާގެ ވިސްނުން ވާދަވެރިޔާ ޖަލުގަބާއްވާފަ ހިއްވަރެނެތްބައެއްމީ..\nގާއިމުވެސް5އަހަރުގެ ދައުރުގައި ގެއްލުނު ފައިސާ ވޭތުވެދިޔަ 50 އަހަރަށްވުރެ ގިނަ ތިބޭފުޅުން ތިވިދާޅުވާ 50 އަހަރުގެ ކުރިއެރުމަކީ އެއީ ކަމުގައިވާނަމަ އަޅުގަނޑު އެކަން ގަބޫލުކުރަން.\nއެ5އަހަރުގައި ގެއްލުނު ފައިސާގެ ތެރެއިން ޔާމީން އެކަައުންޓަށް ވަތް ފައިސާއެކަނި ފަހާ ދުވެ އެންމެ ގިނަ ފައިސާ ވަތް އެސްއޯއެފް ފަހަތުން ދުވުން ހުއްޓާލައި އަދީބު އަތުން ފައިސާ ހޯދަން ނުއުޅެ ތިބެ މިވެރިކަމުގަ ކަންކަން ހޯދަން ކަމަށް ކިޔާފަ ހެދި ކޮމިޝަންތަކަށް ޚަރަދުކުރި ވަރު އެސަރުކާރުން ނެގި ފައިސާއަށްވުރެ ގިނަވުމަށް ކިޔާނެ ނަމެއް އެބައޮތްތަ؟\nޝިޔާމް ގެ ވާހަކައިން އެނގެނީ ޔާމީން ޕާރޓިގެ ލީޑަރޝިޕަށް އިތުބާރު ނުކުރާކަން. ހުތިހާ ކަމެއް ހައްލުކުރެވޭނެގޮތް އެނގިހުރެވެސް ޕާރޓީގެ ލީޑަރޝިޕާ ހިއްސާ ނުކުރެއްވީ ކަމެއް ކުރެވޭނެ ގާބިލުކަން (ޔާމީނު ކައިރީ ނެތި) ހުރި ބަޔަކު ނެތީމަ ކަމަށް ގަބޫލު ކުރެވޭ. ހަގީގަތަކީ ޕާރޓިގެ ލީޑަރޝިޕް ބޭނުންވަނީ ޔާމީން އަބދުވެސް ބަންދުގައި ބަހައްޓައިގެން ބަހަނާ ދެއްކުން. ވަރަށް ބިޒީ ވާނެ ކުރިޔަށް އޮތް ދުވަސް ކޮޅު. ހިތްވަރުކޮށްލާތި ޝިޔާމްވެސް.\nތިޔަ ރަށުގަ ހިނގާ ގޮތަކަށް ނޫން ކަންކަން ހިނގަނީކީ އެތަނުގަ. ވިސްނަން ނޫޅެ ދޭތެރެނުޖައްސާ ހުރެވޭތީ ބަލަންވީނު.\nދެން ޔާމީނު ކުރިމަތި ލާފިއްޔާ ކުރިން ލިބުނު ވަރުވެސް ނުލިބޭނެ. މިހަރު ރައްޔިތުންނަށް އެނގޭ ވެރިއެއްގެ ކިބައިގައި ހުންނަންވާ އެންމެ މުހިއްމު ސިފަ ނެތް ކަން އެކަން އެއޮތީ ސުޕްރިމްކޯޓުގެ ހުކުމުގައި. ވެރިއަކު އެހާލަތިގައި ކަންކަން ކުރަންޖެހޭ ގޮތައް ނޫންކަން ކަންކޮށްފައި އޮތީ. މިޙަރު ރައްޔިތުންގެ ހިތިގައު އަދި ޝައްކު މާބޮޑު.\nޔާމީން ފައިސާ ބެލެހެއްޓުމުގެ ކަންކަން މާބޮޑަށްވެސް ރަގަޅުކުރަންޖެހޭ. އެކަމު މިވެރިކަމަށް ވޯޓްދޭންވީ އެމްއެމްޕީއާރްސީގެ ފައިސާ ހޯދަން ނޫޅޭތީތަ؟ ޔާމީންގެ އެކައުންޓަށްވުރެ ގިނައިން ފައިސާ ވަތް އެސްއޯއެފްގެ މައްސަލަ ނުބަލާ އަދީބު އަތުން ފައިސާ ހޯދަން ނުއުޅެ ތިބޭ ވެރިކަމެއް އެއީ ކޮންގޮތަކުން ވައްކަމަށް ހިތްވަރުނުދޭ ވެރިކަމެއްބާ؟\nވައްކަމާ އަނިޔާއާ އަދިވެސް އެހެނިހެން ކުށްކުށް "ވެރިން" ކުރީމަ، އޯކޭ ވެފަ، އެކަންކަން އެއީ ނުވާކަންކަން ކަމަށްވަންޏާ، އެމީހަކަށް ޖެހުނު އެއްޗެއް އެމީހަކު ވެރިކޮށްލަންވީ، އަދި ބާރާ ނުފޫޒުގަދަ މީހާ ވެރިކަން ކުރާނީ. އަހަރުމެންވެސް ކޮންމެހެން ވައްކަން ނުކޮށް އުޅެންޖެހޭބާއޭ ހިތަށް އަރާ. ވެރިން ކުރާ ކުށަށް ބޮޑެތި އަދަބު ނުދެވެންޏާ، ޤައުމު ސަލާމަތެއް ނުވާނެ. ދީނޭ ޤައުމޭ ކިޔަން ލަދުގަންނަންޖެހޭ.\nމީހަކު ރާ ބުއިމަކީ ތިމާ ރާ ބޯންޖެހޭ ކަމެއް ނޫން. އަދި އަމުދުން ދުނިޔެވީ ގާނޫނުގެ ތެރެއިން ކުށްވެރިން ސަލާމަތްވުމަކީ އެކަމަށް އޮތް ހުއްޖަތެއްވެސް ނޫން. އެއީ އަހަރެމެންނަށް އޮތް އިބުރަތެއް ކަމަށް ދެކި އަހަރެމެން އުޅުމާއި ގުޅުން އިސްލާޙުކޮށް އާޚިރަތަށް ހިްވަރާއި އެކީ ތައްޔާރުވާންވީ. ކާމިޔާބާއި ފަލާހާއި ހިތްހަމަޖެހުން އޮތީ އެންގެވި މަގުން ހިނގާ މީހުންނަށް\nއެންމެ ގިނަ ވައްކަން ކުރި މީހުންނަށް ހިމާޔަތް ދޭ މިހާރު އޮތްފަދަ ވެރިކަމެއް އެއީ އަދި މާ އޯކޭ ވެރިކަމެއްނު. ޔާމީނު އެކައުންޓަށް ވަތް ފައިސާއަށްވުރެ އެސްއޯއެފް އެކައުންޓަށް ވަތް ވަރު ގިނައިރުވެސް އެމީހުންނަށް ދައުވާކުރުމެއް ނެތްވިއްޔަ.


Yameen Rasheed aa gulhey, Raees Solih ge tweetun hiyyhama jehun!\nރައީސް ސޯލިހު: ޔާމީން ރަޝީދުއާ ގުޅޭ ގޮތުން މިއަދު ވަނީ ޓްވީޓެއް ކުރައްވާފަ\nބްލޮގާ ޔާމީން ރަޝީދު އަނިޔާވެރި ގޮތަކަށް މަރާލިތާ މިއަދަށް ދެ އަހަރު ފުރޭއިރު އެކަމާ ގުޅުވައި، ރައީސް އިބްރާހިމް މުހައްމަދު ސޯލިހު ކުރެއްވި ޓްވީޓަކުން ގިނަ ބަޔަކަށް ހިތްހަމަޖެހުން ލިބިއްޖެ އެވެ.\nރައީސް ސޯލިހު މިއަދު ޓްވިޓާގައި ލިޔުއްވީ "ދުލެއް ނުކުރާނަން" ކަމަށެވެ. އަދި އެއާއެކު، ޔާމީން ރަޝީދުގެ އެންމެ ފަހުގެ ޓްވީޓްގައި ހިމަނާފައިވާ ރަތް ފުއްޕާހަން ރައީސް ސޯލިހު ވެސް މިއަދުގެ ޓްވީޓްގައި ހިމެނުއްވި އެވެ.\n"ޑޯންޓް ލެޓް ދިސް ގޯ... ދެޓް އިސް ނޮޓް ނޯމަލް،" ޔާމީން ރަޝީދު މަރާލުމުގެ ފަސް މަސް ކުރިން އެކުވެރިޔާ އަހުމަދު ރިލްވާންގެ މައްސަލަ އާއި އެހެން މަރުތަކާ ގުޅޭ ގޮތުން ކަންބޮޑުވުން ފާޅުކޮށް ދިން އިންޓަވިއުއެއްގައި އޭނާ ބުނެފައި ވެއެވެ.\nރައީސް ސޯލިހު މިއަދު ކުރެއްވި ޓްވީޓާއެކު، އެމަނިކުފާނަށް ގިނަ ބަޔަކު ވަނީ ޝުކުރު އަދާކޮށްފަ އެވެ. އަދި އެމީހުން ރައީސް ސޯލިހަށް ވޯޓް ދިން ސަބަބަކީ އެއީ ކަމަށާއި އެގޮތުގައި ދެމިހުންނަވާނެ ކަމަށް އުއްމީދު ކުރާ ކަމަށް ބުނެފައިވެ އެވެ. ޔާމީން އާއި ރިލްވާންއަށް އިންސާފު ހޯދައިދިނުމަކީ ރައީސް ސޯލިހުގެ ރިޔާސީ ވައުދެއް ވެސްމެ އެވެ.\nރައީސް އިބްރާހިމް މުހައްމަދު ސޯލިހު އިންކްއަރީ ކޮމިޝަން ޔާމީން ރަޝީދުގެ މަރު


"Vaccine aa eku tourism dhaairage muvazzafunnah aa ummeedheh"\nޓޫރިޒަމް މިނިސްޓަރު ޑރ. އަބްދުﷲ މައުސޫމް: ސިނާއަތް ކުރިއަށް ދާނީ ސްޓާފުންނަށް ސަލާމަތާއި ރައްކާތެރިކަން ލިބިދީގެން -- ފޮޓޯ: އަވަސް\nވެކްސިނާއިއެކު ފަތުރުވެރިންގެ ސިނާއަތުގައި މަސައްކަތްކުރާ މުވައްޒަފުންނަށް އާ އުންމީދެއް ލިބިގެން ހިނގައްޖެ ކަމަށް ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވެއްޖެ އެވެ.\nފަތުރުވެރިންގެ ސިނާއަތުގެ މުވައްޒަފުންނަށް ވެކްސިން ދިނުމަށް މިއަދު ފެށި ޕްރޮގްރާމުގައި ވާހަކަ ދައްކަވަމުން މައުސޫމް ވިދާޅުވީ، ރާއްޖޭގެ އިގްތިސާދު ބިނާކުރުމުގައި އެންމެ އިސް ރޯލެއް އަދާކުރާ ބަޔަކީ ފަތުރުވެރިންގެ ސިނާއަތުގައި މަސައްކަތްކުރާ މުވައްޒަފުން ކަމަށްވާއިރު، އެމީހުންނަށް ބޭނުންވާ ސަލާމަތާ ރައްކާތެރިކަން ފޯރުކޮށްދިނުމަކީ ވަރަށް ބޮޑު ޒިންމާއެއް ކަމަށެވެ.\nރާއްޖެއަކީ ފަތުރުވެރިންގެ އެންމެ މަގުބޫލު މަންޒިލުކަމަށް ފާހަގަކުރައްވައި މައުސޫމް ވިދާޅުވީ، ފަތުރުވެރިކަމުގެ ސިނާއަތް ހިންގޭނީ މުވައްޒަފުންނަށާއި، ފަތުރުވެރިންނަށް އަދި އާންމު ރައްޔިތުންނަށް ސަލާމަތާއި ރައްކާތެރިކަން ފޯރުކޮށްދީގެން ކަމަށެވެ.\nއެންމެ ފުރަތަމަ ވެކްސިން ދޭން ނިންމާފައި ވަނީ މިދާއިރާއިން ފަތުރުވެރިންނާ އެންމެ ކައިރީގައި މަސައްކަތްކުރާ މުވައްޒަފުންނަށް ކަމަށް މިނިސްޓަރު ވަނީ ފާހަގަކުރައްވާފަ އެވެ.\nފަތުރުވެރިންގެ ސިނާއަތުގެ މުވައްޒަފުންނަށް ވެކްސިނިން ދޭން ފެށި ޕްރޮގްރާމުގައި ބައިވެރިވުމަށް މުވައްޒަފުން މާލެ އައިނަމަވެސް، ދެން ތިބި މުވައްޒަފުންނަށް އެމީހުންނާ އެންމެ ކައިރިން ވެކްސިން ދޭ ސެންޓަރަކުން ވެކްސިން ޖެހުމުގެ އިންތިޒާމްތައް ހަމަޖެހިފައިވާކަމަށް ވެސް އެމަނިކުފާނު ވިދާޅުވި އެވެ.\nމުސްތަގުބަލުގައި ބޮޑެތި ރިސޯޓުތަކަށް ޓީމުން ގޮސް ވެކްސިން ދިނުމުގެ ކަންކަން ކުރިއަށް ގެންދިއުމުގެ ފުރުސަތު އޮތް ކަމަށް ވެސް މައުސޫމް ފާހަގަކުރެއްވި އެވެ.\nއެއާލައިނުތަކުގެ 100 ސްޓާފުންނަށް މިއަދު ހުޅުމާލޭގައި ވެކްސިން ދިނުމުގެ ކަންކަން ކުރިއަށްދާނެ ކަމަށް ޓޫރިޒަމް މިނިސްޓްރީން މައުލޫމާތު ދެއެވެ.\nސްޓާފެއް ވެކްސިން ޖަހަނީ -- ފޮޓޯ އަވަސް\nފަތުރުވެރިންގެ ސިނާއަތުގައި މަސައްކަތްކުރާ މީހުންނަށް 10،000 ވެކްސިން ޑޯޒް ދިނުމަށް ވަނީ ހަމަޖެހިފަ އެވެ. މިއަދު ފެށި ޕްރޮގްރާމުގައި މިދާއިރާގެ އެކި ތަންތަނުން 25 މީހަކު ވަނީ މާލެ ގެނެސް ވެކްސިން ދޭން ފަށައިފަ އެވެ. މީގެތެރޭގައި ރިސޯޓް މުވައްޒަފުންނާއި، ގެސްޓް ހައުސްތަކުގައި މަސައްކަތްކުރާ މުވައްޒަފުންނާއި، އެއާޕޯޓް މުވައްޒަފުންގެ އިތުރުން ގެސްޓް ސާވިސް އެޖެންޓުންނާއި ފަންނާނުން ހިމެނެ އެވެ. މިއިން ކޮންމެ ތަނަކުންވެސް މިއަދު ފެށި ޕްރޮގްރާމުގައި ބައިވެރިވެފައި ވަނީ ފަސް މީހުންނެވެ.\nޓޫރިޒަމް މިނިސްޓްރީ އޮފް ޓޫރިޒަމް ޑރ. އަބްދުﷲ މައުސޫމް + ކޮވިޑް-19 ކޮވިޑް ވެކްސިން


މިލަދުންމަޑުލު ދެކުނުބުރީ ހެނބަދޫ ކައުންސިލްގެ އިދާރާގެ ފައިނޭންސް އޮފިސަރުގެ މަޤާމަށް މީހަކު ހޯދުމަށް އަލުން އިއުލާންކުރުމާއި ގުޅޭ\nމިލަދުންމަޑުލު ދެކުނުބުރީ ހެނބަދޫ ކައުންސިލްގެ އިދާރާގެ ފައިނޭންސް އޮފިސަރުގެ މަޤާމަށް މީހަކު ހޯދުމަށް ކުރި އިއުލާން (IUL)285-C/285/2020/42 އާއި ގުޅިގެން އެއްވެސް ފަރާތަކުން ކުރިމަތިލާފައި ނުވާތީ އެ އިއުލާނު ބާޠިލްކޮށް މި މަޤާމަށް މީހަކު ހޯދުމަށް އަލުން އިއުލާން ކުރުމާއި ގުޅޭ.\nމަޤާމުގެ ނަންބަރ: J-297701\nވަޒީފާ އަދާކުރަންޖެހޭ ތަން: މިލަދުންމަޑުލު ދެކުނުބުރީ ހެނބަދޫ ކައުންސިލްގެ އިދާރާ / ނ.ހެނބަދޫ\nސެކްޝަން / ޔުނިޓް: ކޯޕަރޭޓް އެފެއާޒް ޔުނިޓް\nމުސާރަ: 5610.00 ރުފިޔާ (މަހަކު)\nސަރވިސް އެލަވަންސް: 2000.00 ރުފިޔާ (މަހަކު)\nސަޕޯޓިން ކޯ އެލަވަންސް 2: 700.00 ރުފިޔާ (މަހަކު)\n- ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުޞޫލުން އިތުރުގަޑީގެ ފައިސާ.\n- މީގެ އިތުރުން ސިވިލް ސަރވިސްގެ ގަވާއިދުގައިވާ ގޮތުގެމަތީން އެހެނިހެން ޢިނާޔަތްތައް ލިބޭނެއެވެ.\nމާލިޔަތު ގަވާއިދުގައިވާ މުއްދަތުގައި އިދާރާގެ ބަޖެޓު ތައްޔާރުކޮށް މިނިސްޓްރީ އޮފް ފިނޭންސް އަށާއި، ލޯކަލް ގަވަރމަންޓް އޮތޯރިޓީއަށް ހުށަހެޅުމާއި، ދައުލަތުން ކައުންސިލަށް ކޮންމެ އަހަރަކު ގްރާންޓްގެ ގޮތުގައި ދޫކުރާ ފައިސާ އަށާއި، ކައުންސިލްގެ އާމްދަނީ ބަލައިގަނެ ކައުންސިލުން ފާސްކުރަންޖެހޭ ބަޖެޓް ތައްޔާރުކުރުން.\nމާލިޔަތު ޤާނޫނުގައިވާ ގޮތުގެ މަތިން ކައުންސިލްގެ އިދާރާއިން ތައްޔާރު ކުރަންޖެހޭ މާލީ ރިޕޯޓް ތައްޔާރުކޮށް މިނިސްޓްރީ އޮފް ފިނޭންސްއަށާއި ލޯކަލް ގަވަރމަންޓް އޮތޯރިޓީއަށް ފޮނުވުން.\nވިޔަ މޮޑިއުލްގެ ފަންކްޝަންތަކަށް އަހުލުވެރިވެ، ވިޔައިން ތައްޔާރުކުރަންޖެހޭ ލިޔެކިޔުން، ރިސިޕްޓް، ވައުޗަރ ފަދަ ލިޔުންތަށް ތައްޔާރުކޮށް ވިޔަމޮޑިއުލް އަދާހަމަކުރުން.\nފައިނޭންސް ސެކްޝަނަށް ފޮނުވާ ސިޓީ އަދި މެސެޖުތަކަށް ޖަވާބު ތައްޔާރުކުރުމާއި،އާމްދަނީ ރިޕޯޓް ތައްޔާރުކުރުން އަދި ފައިސާގެ ހިސާބު ބެލެހެއްޓުން.\nފައިނޭންޝަލް ޕްލޭން ތައްޔާރުކުރުމާއި އޮޑިޓަށް ބޭނުންވާ މަޢުލޫމާތު ތައްޔާރުކުރުން\nކައުންސިލަށް އާމްދަނީ ލިބެންޖެހޭ ތަންތަނުގެ ސައްޙަ ރަޖިސްޓްރީއެއް ހަދާ އަޕްޑޭޓްކޮށް ބެލެހެއްޓޭނެ ގޮތެއް ހެދުމާއި، ކައުންސިލަށް ބަލައިގަންނަ ފައިސާ ގަވާއިދުން ބޭންކަށް ޖަމާކުރަމުންދޭތޯ ޔަޤީންކުރުން.\nކައުންސިލް ތިޖޫރިހިސާބު އަދި ތިޖޫރި ރިޕޯޓް ބެލެހެއްޓުން.\nކައުންސިލުން ފާސްކުރާ ނިންމުންތަށް ތަންފީޒުކުރުމަށް ފުރިހަމައަށް އެއްބާރުލުންދީ، އެފަދަ ނިންމުންތަށް ތަންފީޒުކުރުމުގައި އިދާރީގޮތުން ކުރަންޖެހޭ އެންމެހާ ކަންތައް ސެކްރެޓަރީ ޖެނެރަލްގެ ނުވަތަ ސުޕަވައިޒަރގެ ލަފަޔާ އިރުޝާދުގެ މަތިން ކުރުމާއި، ކައުންސިލް އިދާރާގެ މަސައްކަތްތަކާއި، ކައުންސިލްގެ ނިންމުންތައް ތަންފީޒުކުރުމާއިގުޅޭ އެންމެހައި ކަންކަމުގައި ކައުންސިލަށާއި ސެކްރެޓަރީ ޖެނެރަލަށް ފުރިހަމައަށް ޖަވާބުދާރީވުން.\nމީގެ އިތުރުންވެސް ފައިނޭންސް ސެކްޝަންގެ މަސައްކަތާއި ގުޅޭ އެންމެހާ މަސައްކަތްތައް ކުރުން\n1. ފައިނޭންސް ނުވަތަ އެކައުންޓިންގެ ތަޢުލީމީ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލުކޮށްފައިވުން.\nފުރިހަމަ ކޮށްފައިވާ ސިވިލް ސަރވީސްގެ ވަޒީފާއަށް އެދޭ ފޯމް (މި ކައުންސިލްގެ އިދާރާއިންނާއި ސިވިލް ސަރވިސް ކޮމިޝަނުގެ ވެބްސައިޓުން ލިބެންހުންނާނެއެވެ.)\nވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށު ލިޔުންތަށް ފެންނަ، ލިޔެފައިވާ ލިޔުންތަށް ކިޔަން އެނގޭ ފަދަ ކޮޕީއެއް ނުވަތަ އައި.ޑީ ކާޑު ގެއްލިފައިވާނަމަ އެ ފަރާތެއްގެ އުފަންދުވަހުގެ ސެޓްފިކެޓު، ޕާސްޕޯޓު ނުވަތަ ޑްރައިވިންގ ލައިސަންސްގެ ކޮޕީ.\nލިބިފައިވާ ތަޢުލީމީ ސެޓްފިކެޓްތަކުގެ ކޮޕީ: (ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު / ލެވެލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓްތަކާއި ޓްރާންސްކްރިޕްޓް ކޮޕީ؛ ނުވަތަ ސެޓުފިކެޓް ނެތްހާލަތެއްގައި ކޯސް ފުރިހަމަ ކުރިކަމުގެ ލިޔުމާއި، މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ އެމް.ކިއު.އޭ އެސެސްމަންޓް ރިޕޯރޓްގެ ކޮޕީ އަދި ޓްރާންސްކްރިޕްޓްގެ ކޮޕީ. (ށ) މަތީ ތައުލީމު ދޭ، ރާއްޖޭގެ މަރުކަޒަކުން ދޫކޮށްފައިވާ ތައުލީމީ ސެޓުފިކެޓުތަކާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަކުރިކަމުގެ ލިޔުމާއި ޓްރާންސްކްރިޕްޓްގެ ކޮޕީ.\n(ހ.) ސިވިލް ސަރވީސް ވަޒީފާއެއްގައި، ދައުލަތުގެ މުއައްސަސާއެއްގައި، ސަރުކާރު ހިއްސާވާ ކުންފުންޏެއްގައި ނުވަތަ ޤައުމީ ނުވަތަ ބައިނަލްއަޤުވާމީ ޖަމްޢިއްޔާ / ޖަމާއަތެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ނ.) ދައުލަތުގެ އިދާރާތަކާއި ސަރުކާރު ހިއްޞާވާ ކުންފުނިތަކުގެ ތެރެއިން އުވާލާފައިވާ ތަންތަނުގައި މަސައްކަތްކޮށްފައިވާ ނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމު\n(ރ.) ޤައުމީ ނުވަތަ ބައިނަލްއަޤުވާމީ ޖަމްޢިއްޔާ / ޖަމާޢަތެއްގައި މަސައްކަތް ކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ ތަނަކުން ދޫކޮށްފައިވާ ލިޔުން އަދި އެ ޖަމްޢިއްޔާ / ޖަމާޢަތަކީ ހިނގަމުންދާ ޖަމްޢިއްޔާ / ޖަމާޢަތެއްކަން ބަޔާންކޮށް އެ ތަނަކުން ދޫކޮށްފައިވާ ލިޔުން.\nމަސައްކަތުގެ ދާއިރާއާއި ގުޅޭ ކުރުމުއްދަތުގެ ތަމްރީނު\nސިވިލް ސަރވީސް ވަޒީފާއަށް ވަދުމަށް ދެވޭ އިމްތިޙާން\nއިންޓަވިއު / ޕްރެޒެންޓޭޝަން / ޕްރެކްޓިކަލް\nމަޤާމަށް އެދި ހުށަހަޅަންޖެހޭތަކެތި ހުށަހަޅާނީ 24 ސެޕްޓެމްބަރ 2020 ވަނަ ދުވަހުގެ 14:00 ގެ ކުރިން، މިލަދުން މަޑުލުދެކުނުބުރީ ހެނބަދޫ ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ އަދަދަށް ވަޒީފާއަށްއެދޭ ފޯމު ބަލައިގަނެވޭނެއެވެ. އިތުރު މަޢުލޫމާތު ސާފުކުރެއްވުމަށް މި އިދާރާގެ ނަންބަރ 6560018 އަށް ގުޅުއްވުން އެދެމެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ 27 ސެޕްޓެންބަރ 2020 އާއި 01 އޮކްޓޯބަރ 2020 އާއި ދެމެދު މިލަދުންމަޑުލު ދެކުނުބުރީ ހެނބަދޫ ކައުންސިލް އިދާރާގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚު ތަކުގައި އިންޓަރވިއުއަށް ޙާޒިރުވުމަށް ތައްޔާރުވެގެން ތިބުން އެދެމެވެ.\nއިންޓަވިއު ބާއްވާތާ ރަސްމީ ބަންދު ނޫން5ދުވަހުގެ ތެރޭގައި " ވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނު ގޮތުގެ ޝީޓް (A2 ފޯމް)" އާންމުކޮށް ފެންނާނެހެން މި އިދާރާގެ ނޯޓިސްބޯޑްގައި އާންމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓް ދެވިފައިވާ ގޮތާއިމެދު ޝަކުވާއެއް އޮތްނަމަ A2 ފޯމް އާންމުކުރާ ދުވަހުން ފެށިގެން ރަސްމީ ބަންދު ނޫން5ދުވަހުގެ ތެރޭގައި އެ ޝަކުވާއެއް މި އިދާރާއަށް ހުށަހަޅަންވާނެއެވެ.\nމި ޢިއުލާނާ ގުޅިގެން މަޢުލޫމާތު ސާފުކުރުމަށް ގުޅާނީ މި އިދާރާގެ ފޯން ނަންބަރ 6560018 އަށެވެ. އަދި އީ-މެއިލް ކުރާނީ ([email protected]) އަށެވެ. ސިވިލް ސަރވިސްގެ ވަޒީފާތަކަށް މީހުން ހޮވުމާއި ޢައްޔަނުކުރުމުގެ މިންގަނޑުތަކާއި އުޞޫލުތަށް އަދި އެ އުޞޫލުތަކާ ގުޅުންހުރި އެންމެހާ ލިޔުންތައް ސިވިލް ސަރވިސް ކޮމިޝަނުގެ ވެބްސައިޓްގެ ޑައުންލޯޑްސްގެ "އައްޔަނުކުރުމުގެ އުޞޫލާގުޅޭ" (http://www.csc.gov.mv/dv/recreuitment-usoolu) އިން ލިބެން ހުންނާނެއެވެ.\n15 ސެޕްޓެންބަރ 2020\nސުންގަޑި: 24 ސެޕްޓެންބަރު 2020 1400


Madiseela Programme Hutaalan Engumakee Minivan Noosveri Kamah Huras Elhun: Idhikolhu | Hathaavees\nމަޑިސީލަ ޕްރޮގްރާމް ހުއްޓާލަން އެންގުމަކީ މިނިވަން ނޫސްވެރިކަމަށް ހުރަސް އެޅުން: އިދިކޮޅު\nޗެނަލް13 އިން ގެނެސްދޭ "މަޑިސީލަ" ޕްރޮގްރާމް ހުއްޓާލަން ބްރޯޑްކާސްޓިން ކޮމިޝަން (ބްރޯޑްކޮމް) އިން އެންގި އެންގުމަކީ މިނިވަން ނޫސްވެރި ކަމަށް ހުރަސް އެޅުން ކަމަށް އިދިކޮޅު ޕްރޮގްރެސިވް ކޯލިޝަނުން ބުނެފިއެވެ.\nމަޑިސީލަ ޕްރޮގްރާމް ހުއްޓާލުމުން އެކަން ކުށްވެރިކޮށް އިދިކޮޅު ޕްރޮގްރެސިވް ކޯލިޝަނުން ނެރެފައިވާ ނޫސްބަޔާނެއްގައި ބުނީ ޑިމޮކްރަސީއެއްގައި އެންމެ މުޙިންމު ދައުރެއް އަދާ ކުރާ އެއް ގުނަވަނަކީ މިނިވަން ނޫސްވެރިކަން ނުވަތަ މީޑިއާ ކަމަށާއި އެކަމަކީ ގަބޫލުކުރަންޖެހޭ ހަގީގަތެއް ކަމަށެވެ. އަދި މިދުވަސްވަރު ސަރުކާރު ޖަވާބުދާރީ ކުރުވާ ޒިންމާދާރު ކުރުވުމުގެ އެންމެ ބޮޑު ދައުރެއް އަދާ ކުރާ އެއް މީޑިއާއަކީ ޗެނަލް13ކަން ފާހަގަކޮށް އިދިކޮޅު ކޯލިޝަނުގެ ބަޔާނުގައި ބުނީ އެ ޗެނަލް އިން ގެނެސްދޭ މަޑިސީލަ ޕްރޮގްރާމެއްގައި ސަރުކާރު ޖަވާބުދާރީ ކުރުވުމުގެ ގޮތުން ކުރެވުނު ސުވާލަކާއި ގުޅިގެން އެ ޕްރޮގްރާމް ހުއްޓާލުމަށް އެންގި އެންގުމަކީ މިނިވަން ނޫސްވެރިކަމަށް ފާޅުގައި ހުރަސް އެޅުން ކަމަށް އެ ކޯލިޝަނުން ދެކޭ ކަމަށެވެ.\n"މަޑިސީލަ ޕްރޮގްރާމު ގައި ގެނެސްދެވުނު ވާހަކައަކީ މިނިވަން ނޫސްވެރިކަމުގެ އަޙްލާޤީ މިންގަނޑުން ބޭރު ވާހަކައެއްކަމުގައި ވާނަމަ، އެ ކަމަށް ފިޔަވަޅު އެޅުމުގެ ބަދަލުގައި މުޅި ޕްރޮގްރާމް ހުއްޓާލަން އެންގި އެންގުން އެއީ ވަރަށްވެސް ނާތަހުޒީބު އަދި ޒިންމާދާރުކަން ކުޑަ ޢަމަލެކެވެ. މިޢަމަލު މިކޯލިޝަންގެ ފަރާތުން ހަރުކަށި އިބާރާތުން ކުށްވެރިކުރަމެވެ،" ބަޔާނުގައިވެއެވެ.\nމީޑިއާ ތަކަކީ ޒިންމާދާރުކަމާއެކު، ރައްޔިތުން ހޭލުންތެރިކުރުވުމާއެކު، ތާޒާ ޚަބަރުތައް ވަގުތުން ވަގުތަށް ގެނެސްދޭ ބަޔަކަށް ވާއިރު، ސަރުކާރުންވެސް ވީހާވެސް ފާޅުކަން ބޮޑު ގޮތެއްގައި ދެފުށް ފެންނަ ގޮތަށް ޒިންމާދާރު ކަމާއެކު ރައްޔިތުންނަށް ބެނުންވާ މަޢުލޫމާތުތައް ވަގުތުން ވަގުތަށް ފޯރުކޮށްދެއްވުމަށް އެ ކޯލިޝަނުން ވަނީ އިލްތިމާސްކޮށްފައެވެ. އެގޮތުގެ މަތިން ރާއްޖޭގައި ހަރަކާތްތެރިވާ ހުރިހާ މީޑިއާތަކާއި ނޫސްވެރިން ވެސް ޢަމަލު ކުރުމަށް ނަސޭހަތްތެރިވެ އެ ކޯލިޝަނުން ބުނީ މީޑިއާ ތަކުން ގެނެސްދޭ މަޢުލޫމާތުތައް ސަރުކާރުގެ ފަރާތުން އަޑުއެހުމާއެކު ޒިންމާދާރުކަމާއެކު ޢަމަލުކޮށް މިނިވަން ނޫސްވެރިކަމަށް ހުރަސް އެޅުން ހުއްޓާލުމަށްވެސް ގޮވާލާ ކަމަށެވެ.\nބްރޯޑްކޮމްއިން މި މައްސަލަ ބަލަން ފެށީ ދިވެހި ދައުލަތުން އާންމު ސިއްހަތުގެ ކުއްލި ނުރުއްކަލުގެ ހާލަތު އިއުލާނުކޮށްފައި ވަނިކޮށް މީޑިއާ ރިންގް ޕްރައިވެޓް ލިމިޓެޑް އިން ހިންގަމުން އނަްނަ ޗެނަލް 13 އިން ކޮންމެ ރެއަކުވެސް ގެނެސްދޭ “މަޑިސީލަ” ޕްރޮގްރާމުގެ ރޭގެ ޕްރޮގްރާމުގައި ވިޑް 19 އާއި ގުޅިގެން ދިވެހި ރައްޔިތުންގެ މެދުގައި ނުތަނަވަސްކަން އުފެދޭ ފަދަ ގޮތަކަށް ކޮންޓެންޓް ބްރޯޑްކާސްޓްކޮށްފައިވާ ކަމަށް ބެލެވޭތީ އެކަމުގެ ޝަކުވާ ލިބެން ފެށުމާއި ގުޅިގެންނެވެ.\nމި މައްސަލައާ ގުޅިގެން ވަކިފަރާތަކަށް ބުރަނުވެ މުސްތަގިއްލު ތަހުގީގެއް އެ ކޮމިޝަނުން ކުރުމުގައި، ދިވެހިރާއްޖޭގެ ޖުމްހޫރިއްޔާގެ ގާނޫނުއަސާސީއާއި ކަމާބެހޭ ގާނޫނުތަކުގައި ބަޔާންކޮށްފައިވާ އެންމެހާ ހައްގުތައް މައްސަލަ ރައްދުވި ފަރާތަށް ލިބިދެވުނުކަން ކަށަވަރުކުރުމުގެ ގޮތުން، މައްސަލަ ރައްދުވާ މީޑިއާ ރިންގް ޕްރައިވެޓް ލިމިޓެޑް އިން ހިންގަމުން އަންނަ ޗެނަލް 13 އަށް ޖަވާބުދާރިވުމަށް ފުރުސަތު ދީފައިވާނެ ކަމަށާއި އެގޮތުން ދިން ފުރުސަތުގައި “މަޑިސީލަ” ޕްރޮގްރާމުގައި އެވާހަކަތައް ދައްކާފައި ވަނީ މުއުތަބަރު ފަރާތަކުން ދިން މައުލޫމާތެއްގެ މައްޗަށް ބިނާކޮށް ކަމަށް އެ ޗެނަލުން ބުނެފައިވެއެވެ.\n“މިއީ ބްރޯޑްކާސްޓްކުރުމުގެ ކޯޑް އޮފް ޕްރެކްޓިސްގެ ފަސްވަނަ ހަމައިގެ4ވަނަ ނަންބަރު އާ ހިލާފުވާކަމެއް ކަމަށް ކަނޑައަޅައި، “ކުއްލި ނުރައްކަލުގެ ހާލަތްތަކުގައި ޝަކުވާ ހުށަހެޅުމާއި ޝަކުވާ ބަލައިގަތުމުގެ ނިޒާމް” ގެ7ވަނަ މާއްދާގެ (ހ) ގެ2ވަނަ ނަންބަރުގެ ދަށުން، ޗެނަލް 13 ގެ ޕްރޮގްރާމް ޝެޑިއުލްގައި ހިމެނޭ “މަޑިސީލަ” ޕްރޮގްރާމް، މިއަދުން ފެށިގެން އާންމު ސިއްހަތުގެ ކުއްލި ނުރުއްކަލުގެ ހާލަތުގެ މުއްދަތަށް އުނިކުރުމަށާއި މިދެންނެވި މުއްދަތުގައި ރާއްޖޭގެ އާންމު ސިއްހީ ނުރައްކަލުގެ މިހާލަތުގައި ކޮވިޑް 19 އާ ގުޅިގެން ދައުލަތުގެ ކަމާބެހޭ އިދާރާތަކުން ހާމަކުރާ މައުލޫމާތު ފިޔަވައި އެހެން އެއްވެސް މައުލޫމާތެއް ޗެނަލް 13 އިން ބްރޯޑްކާސްޓްކުރާ ޕްރޮގްރާމުތަކުގައި ނުހިމެނުމަށް މީޑިއާ ރިންގް ޕްރައިވެޓް ލިމިޓެޑަށް އެންގުމަށް މި މައްސަލަ ބެލި ޖަލްސާގައި ބައިވެރިވި މެންބަރުންގެ އިއްތިފާގުން މައްސަލަ ނިންމީއެވެ،” ބްރޯޑްކޮމް އިން މައްސަލަ ނިންމި ގޮތުގެ ރިޕޯޓުގައިވެއެވެ.


COVID-19 : Vaccine Ufa’dhaa Kunfuni Thakun Ufaaveri Habareh Dheefi - Vaguthu\nހަލުވިކަމާއި އެކު ދުނިޔޭގެ އެކި ކަންކޮޅުތަކުގައި ކޮވިޑް-19 ވައިރަސް ފެތުރެމުން އަންނައިރު، ސައިންސްވެރިންނާއި ވެކްސިން އުފައްދާ ބަޔޯޓެކް ކުންފުނިތަކުން ދަނީ ހުއްޓުމެއް ނެތި ވެކްސިނެއް އުފެއްދުމުގެ މަސައްކަތް ކުރަމުންނެވެ. ދާދި ފަހުން އެ ފަރާތްތަކުން މިވަނީ އުފާވެރި ހަބަރެއް ދީފައެވެ.\nއޮސްޓްރޭލިއާގެ ބަޔޯޓެކް ކުންފުންޏެއް ކަމުގައިވާ ނޮވަވެކްސް އިން އިއްޔެ ހާމަ ކޮށްފައިވާ ގޮތުގައި އެ ކުންފުނިން ކޮވިޑް-19 އަށް އުފައްދާފައިވާ ވެކްސިން އަންނަ މެއި މަހުގެ މެދު ތެރޭ ފުރަތަމަ ފަހަރަށް އިންސާނަކަށް ޓެސްޓު ކުރެވިގެން ދާނެ ކަމަށާއި އަދި ވެކްސިން ފުރަތަމަ ފަހަރަށް ބޭނުންކުރާނީ އޮސްޓްރޭލިއާ އިން އެކަމަށް އިސް ނަގާ މީހަކަށް ކަމަށެވެ.\nއާއްމު ގޮތެއްގައި މިފަދަ ވެކްސިނެއް އުފައްދަން އެތައް އަހަރުތަކެއް ނެގި ނަމަވެސް، ވަައިރަސް ހުއްޓުވަން މަޖުބޫރުވެފައި ވުމުން ބަޔޯޓެކް ކުންފުނިތަކުން ދަނީ ވީހައިވެސް އަވަހަށް ނަތީޖަ ފެންނަ ވެކްސިނެއް އުފެއްދުމަށް ކެނޑިނޭޅި މަސައްކަތް ކުރަމުންނެވެ.\nނޮވަވެކްސްގެ އިތުރުން ދުނިޔޭގެ އެތައް ކުންފުނިތަކަކުން ވެކްސިނެއް ހޯދުމުގެ މަސައްކަތް ކުރަމުން ދާއިރު، ބައެއް ކުންފުނިތަކުން މިހާރު ވަނީ އިންސާނުންނަށް އެމީހުންގެ ވެކްސިން ދީ، އޭގެން ވައިރަހަށް ފަރުވާ އެއް ލިބޭތޯ ބެލުމުގެ މަސައްކަތް ފަށާފައެވެ.\nމިފަދަ ކުންފުނިތަކުން ވަައިރަހަށް ވެކްސިނެއް އުފެއްދި ނަމަވެސް، އެންމެ އަވަހަށްވެސް އާއްމުންނާއި ހަމައަށް ވެކްސިން އަންނަން އަަހަރެއްހައި ދުވަސް ނަގާނެކަމަށް ސިއްހީ މާހިރުން ދަނީ ބުނަމުންނެވެ. މިފަދަ ވެކްސިނެއް އަހަރެއްގެ ތެރޭގައި އުފެއްދުނު ނަމަވެސް އެކަން ވެގެން ދާނީ ވަރަށް ބޮޑު ކުރިއެރުމަކަށެވެ.\nއޭޕްރީލް 9, 2020 21:37\nވެކްސިން އަކީ ވިއްކަން ޖެހޭ އެއްޗެއްނޫން. ބަލަ ތިވެކްސިން އުފައްދާ މީހުންނާއި، އެމީހުންގެ ދަރިންނާއި އެމީހުންގެ މަންމަ އާއި ބައްޕަގެ ގަޔަށް ތިވެކްސިން ފުރަތަމަ ޖަހާބަލަ. ކީއްވެގެން ނުޖަހަނީ؟ އެކަމަށް އިސްނަގާ މިހެއްގެ ގަޔަށޯ.\nއޭޕްރީލް 10, 2020 09:41


ޝަރުއީ ގޮތުން އަންހެނުންގެ ހައްގު ބުނެދިން ބޮޑު ހުކުމް!\nOctober 01, 2020 20:15:38\nރޭޕް ކުރުމާ ދެކޮޅަށް ބޭއްވި މުޒާހަރާއެއްގެ ތެރެއިން: މިއަދު ހައިކޯޓުން އިއްވީ މުހިންމު ހުކުމެއް - ފޮޓޯ: ސަން\nމިއަދު ހައިކޯޓުން އިއްވީ ހުރިހާ ގޮތަކުން ވެސް ބޮޑު، ތާރީހީ ހުކުމެކެވެ. ފިރިމީހާގެ ފަރާތުން ލިބުނު ވޭންދެނެވި އަނިޔާތަކަށް ފަރުވާ ހޯދަމުން ދަނިކޮށް މަރުވި ޒިޔާދާ ނައީމަށް މިއަދު ވަނީ އިންސާފު ލިބިފައެވެ. ހަމައެއާއެކު، އެފަދަ އަނިޔާތައް ލިބެން އެހެން މީހުންނަށް ވެސް އުއްމީދު ލިބި، ވަންހަނާވެފައި އޮތް ބޮޑު ކުށެއް ޝަރުއީ ނިޒާމްގެ ތެރެއަށް ވަދެގެން ދިޔަ ހުކުމެކެވެ. ފިރިމީހާ، އަނބިމީހާ ރޭޕް ކުރުމުގެ ކުށް ހުކުމެއްގައި ކަނޑައެޅި ފުރަތަމަ ފަހަރަށް އަދަބެއް ކަނޑައެޅިގެން ދިޔައީއެވެ. އިބްރާހިމް ޝާހްގެ މައްޗަށް ތިން އަހަރުގެ ޖަލު ހުކުމެއް އަޔެވެ.\nޖިންސީ ކުށުގެ ގާނޫނުގައި އަނބިމީހާ ރޭޕް ކުރުމަކީ ކުށެއް ކަމަށް ލިޔެފައި އޮތް ނަމަވެސް މިވީތަނަށް އެ މާއްދާގެ ދަށުން މީހަކަށް ދައުވާ އުފުލާފައިނުވެއެވެ. މިއީ ގާނޫނުގައި ލިޔެފައި އެ އޮތް އެ ކުށް މީހަކަށް ސާބިތުވި ފުރަތަމަ ފަހަރަށްވާއިރު، އަނބިމީހާ ރޭޕް ކުރުން، ކުށަކަށް ވެގެންދާ ގާނޫނީ އަދި ޝަރުއީ ހަމަތައް އެނގެން މުހިންމެވެ. މިކަމަށް ހައިކޯޓުގެ ހުކުމްގައި ވަނީ ވަރަށް ތަފްސީލްކޮށް އަލިއަޅުވާފައެވެ.\nއެގޮތުން ތާރީހީ ހުކުމްގައި ބުނެފައިވާ ގޮތުގައި އާންމު މާނައިގައި "ރޭޕް" ލަފުޒު ބޭނުން ކުރަނީ ދެމަފިރިކަމުގައި ނުވާ ދެ މީހެއްގެ މެދުގައި ރުހުމެއް ނެތި ޖިންސީ ގުޅުން ކިތަންމެ ކުޑަ މިންވަރަކަށް ނަމަވެސް ހިންގުމެވެ. އަނބިމީހާއަކީ ޖިންސީ ގުޅުން ހިންގުން ހުއްދަ ފަރާތަކަށްވާއިރު، އަނބިމީހާއާމެދު ގަދަކަމުން ގުޅުން ހިންގުމަށް "ރޭޕް ކުރުމުގެ" ލަފްޒު ބޭނުން ކުރުމުން އޮޅުމެއް އޮވެދާނެ ކަމަށާއި ނަމަވެސް އާންމު މާނައިގައި އޮންނަ "ރޭޕް"ގެ މާނައިގެ ތެރެއަށް ފެތޭ ގޮތަށް މަނާ ކުރަން ޖެހޭ ގޮތަށް އޮތް ކުށެއް ނޫންކަން ގާނޫނުން އެނގެން އެބަ އޮތް ކަމަށެވެ.\n"މިއީ އާންމު މާނައިގައި އޮންނަ ރޭޕް ކުރުމުގެ ކުށުގެ މާނައިން ބޭރުވެ ވަކު ހާއްސަ ގޮތަކަށް ދިޔުމުން އެފަދަ ކުށަކަށް ކިޔޭ ހައްސާ ނަމެއް، ފިރިމީހާ އަނބިމީހާ ރޭޕް ކުރުމުގެ ކުށް ކަމުގައި ޖިންސީ ކުށުގެ ގާނޫނުގައި ބަޔާންކޮށްފައިވަނީ ވަކި އިސްތިސްނާ ހާލަތުތަކެއް އިތްވާ އަނބިމީހާގެ ރުހުމާ ނުލައި އޭނާގެ ފިރިމީހާ އޭނާއާ ޖިމާއުވުން ކަމުގައެވެ. މިތަނުގައި ބަލަންވީ ކިޔާ ނަމަކަށް ނޫނެވެ. ކުރެވޭ އަމަލަށެވެ." ހުކުމްގައިވެއެވެ.\n"ގަދަކަމުން އެއްވެސް މީހަކާމެދު ޖިމާއުވުން އެއީ އެކަން ރައްދުވާ ފަރާތުގެ މައްޗަށް ކުރެވޭ އަނިޔާއެކެވެ. އެއީ ތިމާގެ އަނބިމީހާ ކަމުގައި ވީނަމަވެސް އެވެ."\nހުކުމްގައި ބުނީ ކައިވެނީގެ ގޮށުން ދެމަފިރިއަކު ގުޅާލުމަށްފަހު އެ ދެމަފިރިން ހަލާލް ގޮތުގައި ޖިންސީ ގުޅުން ހިންގުމަށް ލިބި އޮންނަ ހައްގަކީ އެކައިވެނީގެ ގުޅުމުގައި ހިމެނޭ ދެމަފިރިންނަށް ވެސް ހަމަހަމަ ގޮތުގައި ލިބިދީފައިވާ ހައްގެއް ކަމަށެވެ. އިސްލާމީ ޝަރީއަތުގެ އާންމު ގަވައިދަކީ ވެސް އެމީހަކަށް ކަނޑައަޅާފައިވާ ހައްގުތައް އަދި ވާޖިބުތައް ދިނުމާއި ލިބިގަތުމުގައި އަންހެނުން އަދި ފިރިހެނުން ވެސް ހަމަހަމަވުމެވެ. އެހެންވެ، އަނބިމީހާގެ ފަރާތުން ޖިންސީ ގުޅުން ހިންގުމަށް ފިރިމީހާއަށް އެދެވޭ ފަދައިން އަނބިމީހާއަށް ވެސް އެފަދައިން ފިރިމީހާގެ ގާތުގައި އެދުމުގެ ހައްގު އޮންނާނެ ކަމަށް ހުކުމްގައި ބުންޏެވެ. އެ ހައްގު ބޭނުން ކުރުމުގައި އެކެއްގެ މައްވަށް އަނެއްކަކު ވެރިވެގަތުމެއް ނުވަތަ އިސްވުމެއް ނެތެވެ.\nއެކަން ޝަރީއަތުން ސާބިތު ކުރެއްވުމަށް ހުކުމްގައި ދަލީލު ދެއްކެވިއެވެ. އެގޮތުން ރަސޫލާގެ ސަހާބީން ކަމުގައިވާ އަބްދުﷲ ނިން އަމްރޫ ބިން އާސްއަށް އަދި އުސްމާނު ބިން މަޟްއޫންއަށް ތިބާގެ ހަށިގަނޑަކީ ތިބާ އާއި ތިބާގެ އަނބިމީހާގެ ހައްގު އެކުލެވިގެންވާ އެއްޗެއްކަމުގައި ބަޔާން ކުރެއްވިއެވެ. ފިރިމީހާގެ ހަށިގަނޑަކީ އަނބިމީހާގެ ހައްގު އެކުލެވިގެންވާ އެއްޗެއް ކަމަށް އިލްމްވެރިން މާނަ ކުރައްވަނީ އަނބިމީހާއާމެދު އޮންނަ ޖިންސީ ގުޅުމަށެވެ.\nހުކުމްގައިވާ ގޮތުން ދެމަފިރިންގެ ގޮތުގައި ތިބޭއިރު ޖިންސީ ގުޅުން ހިންގުމަކީ ދެމަފިރިންނަށް ވެސް ހަމަހަމަ ގޮތެއްގައި ލިބި އޮތް ހައްގެއް ކަމަށް ވީނަމަވެސް ބައެއް ހާލަތްތަކުގައި ޖިންސީ ގުޅުން ހިންގުމަށް އޮންނަ ހައްގު ދެމަފިރިން ކުރެ ކޮންމެ ފަރާތަކަށްމެ އިންކާރު ކުރުމުގެ ފުރުސަތު ލިބިގެންވެއެވެ. އެގޮތުން ހާއްސަ ހާލަތްތަކެއް ދިމާވުމުން ފިރިމީހާ އެކަމަށް އެދުނު ކަމުގައިވީ ނަމަވެސް ޖިންސީ ގުޅުން ހިންގުމަށް އަނބިމީހާއަށް އިންކާރު ކުރެވިދާނެކަން ޝަރުއީ ދަލީލުތަކުން އެނގެއެވެ. އެފަދަ ބައެއް ހާލަތްތައް ވެސް ދަލީލްއާއެކު ހުކުމްގައި ފާހަގަކުރިއެވެ.\nއޭގެ އެއް ހާލަތަކީ ހައިޟުގެ ދުވަސްވަރާއި ނިފާސްގެ މުއްދަތެވެ. އޭގެއިތުރުން ރޯދަ މަހު ރޯދައަށް ހުންނަ ވަގުތާއި ޟިހާރުކޮށް އެއަށްފަހު ކައްފާރާ އަދާނުކޮށް ހުންނަ މުއްދަތު ހިމެނެއެވެ. ފިރިމީހާގެ ބައްޔެއް މިސާލަކަށް އެއިޑްސް ފަދަ ބައްޔެއް ހުންނަ ފަދަ ހާލަތުގައި ވެސް ޖިންސީ ގުޅުމަށް އަނބިމީހާއަށް އިންކާރު ކުރެވިދާނެ ކަމަށް ކީރިތި ޤުރުއާންގެ އަޔާތްތަކާއި ރަސޫލާގެ ހަދީޘްފުޅުތަކާއި އިލްމްވެރިންގެ ބަސްފުޅުތައް ގެނެސް ހުކުމްގައި ވަނީ ސާބިތުކޮށްފައެވެ.\nޖިންސީ ކުށުގެ 20 ވަނަ މާއްދާގައި އަނބިމީހާ، ރޭޕް ކުރުން ކަމުގައި ކަނޑައެޅޭނެ ހާލަތްތައް ލިޔެފައިވެއެވެ. އެގޮތުން އެ ގާނޫނުގައި ބުނާ ހާލަތްތަކަކީ؛\n(1) ދެމީހުންގެ މެދުގައި އޮތް ކައިވެނި ޝަރީއަތް މެދުވެރިކޮށް ރޫޅާލުމުގެ ނުވަތަ ތަފްރީގް ކުރުމުގެ މަރުހަލާއެއް ޝަރީއަތުގައި ހިނގަމުންދިޔުން\n(2) އަނބިމީހާ ވަރިކުރުމަށް އެދި ފިރިމީހާ، ނުވަތަ ފިރިމީހާގެ ކިބައިން ވަރިވުމަށް އެދި އަނބިމީހާ ހުށަހަޅާފައިވާ މައްސަލައެއް ޝަރީއަތުގައި ހިނގަމުންދިޔުން\n(3) ގައިންގަޔަށް އަރާ ނުރައްކާތެރި ޖިންސީ ބައްޔެއް ފިރިމީހާ ގައި ހުރިކަން އެނގިހުރެ، އަނބިމީހާއަށް އެ ބަލި ވާސިލުކުރުމުގެ ބޭނުމުގައި، އޭނާއާ ޖިމާއުވުން\n(4) ދެމަފިރިން ވަރިނުވި ކަމުގައި ވީނަމަވެސް، ދެފަރާތުގެ ދެމެދުގައި އޮތް އެއްބަސްވުމެއްގެ ދަށުން، މަސްލަހަތަށްޓަކައި ވަކިން ދިރިއުޅެމުންދާ ދެމީހުން ކަމުގައިވުން\n(5) މަރާލާނެކަމުގެ ބިރު ދައްކައިގެން، ނުވަތަ އަނިޔާ ކޮށްގެން، ނުވަތަ އަނިޔާ ކުރާނެކަމުގެ ބިރުދައްކައިގެން، ނުވަތަ އޭނާއާ ތިމާގެކަމުގެ ގޮތުން ނުވަތަ ކާވެނީގެ ގޮތުން ގުޅުން އޮތް މީހަކު މަރާލާނެކަމުގެ ބިރުދައްކައިގެން ނުވަތަ އެމީހަކަށް އަނިޔާ ކުރާނެކަމުގެ ބިރުދެއްކުން\n(6) ނުރަނގަޅު ހަގީގަތްތަކެއްގެ މައްޗަށް ބިނާކޮށް އޭނާއަށް ހަގީގަތް އޮޅުވާލުމާއި އެ ކުރެވެނީ ކޮންކަމެއްކަން އޭނާއަށް އޮޅުވާލުން\nޒިޔާދާ ނައީމްގެ މައްސަލައަށް ބަލާއިރު ހާދިސާ ހިނގާފައިވަނީ އޭނާ އާއި ޝާހް ވަކިން ދިރިއުޅޭތާ ހަ މަސް ދުވަސް ފަހުންނެވެ. ޒިޔާދާ، ޝާހްގެ ގެއިން ނުކުމެގެން ދިޔައީ އޭނާއާ އެކީ އުޅެން ބޭނުން ނުވެގެނެވެ. އަދި ވަރިވާން ވެސް އޭނާ ހުރީ ބޭނުންވެފައެވެ. ނަމަވެސް ޒިޔާދާއަށް ތުހުމަތުތަކެއްކޮށް ޝާހް، އޭނާގެ ގެއަށް ޒިޔާދާ އަންނަން އެންގިއެވެ. އެގޮތުގެ މަތިން އޭނާ އެ ގެއަށް ދިޔުމުން ޒިޔާދާގެ ނުރުހުމުގައި ޖިންސީ ގުޅުން ހިންގައި އަނިޔާކުރިއެވެ. އޭގެ ސަބަބުން ޒިޔާދާ ހޭވެރިކަން ވެސް ދިޔައެވެ. އަދި ހާލު ސީރިއަސްވެ ހޮސްޕިޓަލަށް ގެންދިޔައެވެ. އޭނާ މަރުވީ އޭގެ ފަހުންނެވެ.\nމިފަދަ މައްސަލަތަކުގައި ކުށް ސާބިތުކުރުމަށް ހެކިބަސް ބަލާނެ މިންގަނޑުތައް ވެސް ހައިކޯޓުގެ ހުކުމްގައި ކަނޑައެޅިއެވެ. ހުކުމްގައި ބުނީ ފިރިމީހާ އަނބިމީހާ ރޭޕް ކުރުމުގެ ކުށަކީ އެ ކުށެއް ސާބިތުކުރުމަށް ވަކި ބާވަތްތަކެއްގެ ހެކިތަކެއް ހުރުން އަދި ހެކިތަކުގައި ވަކި ނިސާބެއް ހަމަވުން އިސްމާއީ ޝަރީއަތުން ލާޒިމްކޮށްފައިވާ ބާވަތްތަކުގެ ކުށްތަކުގެ ތެރޭގައި ހިމެނޭ ކުށެއް ނޫން ކަމަށެވެ. އެހެންވެ، މި ކުށް ސާބިތުކުރުމަށް ޝަރީއަތާއި ގާނޫނުން ހުއްދަ ކުރާ އެންމެހައި ހެކި ގަރީނާތަކުގެ މައްޗަށް ރިއާޔަތް ކުރެވޭނެއެވެ. ކުށް ސާބިތުކުރުމަށް ބަލަން ޖެހޭ މިންގަނޑަކީ އެކަށީގެންވާ ޝައްކެއް ނެތް މިންގަނޑު ކަމަށެވެ.\nޖިންސީ ގޮތުން ހިންގޭ މިފަދަ ކުށްތައް ވަކިން ހާއްސަކޮށް ދެމަފިރިންގެ ދެމެދުގައި ހިންގާ މިފަދަ ކުށްތަކުގެ އަމަލުތައް ހިންގާނީ މީހުންނަށް ފެންނަ ތަންތަނުގައި ނޫން ކަމުން ލޮލަށް ފެންނަ ހެކިން ގިނަ ފަހަރަކު ތިބޭނެއެވެ. އެހެންވެ، ޖިންސީ ކުށްތައް ސާބިތުކުރުމަށް ހާއްސަ އުސޫލުތަކެއް ގާނޫނުން ގާއިމްކޮށްފައިވާކަން އެނގެން އޮންނަ ކަމަށް ހުކުމްގައިވެއެވެ. މީގެއިތުރުން ސުޕްރީމް ކޯޓުގެ ނިންމުމެއް ހަވާލާދިނެވެ. އެ ނިންމުމުގައިވާ ގޮތުން އަނިޔާ ލިބުނު ފަރާތާމެދު ކަންވީ ގޮތް އޭނާ ކިޔައިދޭ ކިޔައިދިނުން މައިގަނޑު އަސާސަކަށް ބަލައިގެން އެއީ އަދާޔާ ހިލާފަށް ތެދު ކަމަށް ގަބޫލު ކުރެވޭނެ ފަދަ އިތުރު ހެކިތަކާއި އަދި އެ ހެކިތަކާ ގުޅާލަދޭ ފަދަ ގަރީނާތަކެއް ހުރެޖެއްނަމަ މިފަދަ މައްސަލަތައް ސާބިތުކުރެވިދާނެ ކަމަށް އެނގެން އޮވެއެވެ.\nޒިޔާދާގެ މައްސަލައަށް ބަލާއިރު، ޒިޔާދާއާމެދު އެ ރޭ ކަންތައްވީ ގޮތް އޭނާގެ ބައެއް ރަށްޓެހިންނާއި ތިމާގެ މީހުން ގާތު ކިޔައިދީފައިވާކަން އެމީހުންގެ ހެކިބަހުން އެނގެއެވެ. އަދި ޒިޔާދާ ބެލި ޑޮކްޓަރުންގެ ލިޔުންތަކުން އޭނާއަށް ލިބުނު އަނިޔާތަކަކީ ގަދަކަމުން ޖިންސީ އަމަލުތަކެއް ހިންގުމުން ލިބުނު އަނިޔާތަކެއްކަން ސާބިތުވާން އޮތް ކަމަށް ހުކުމުގައިވެއެވެ.\n"ޒިޔާދާ ނައީމް ނިޔާވުމުގެ ކުރިން އޭނާ ވަނީ އޭނާއާ މެދު ކަން ހިނގައިދިޔަ ގޮތް އެތައް ބަޔަކަށް ތަފާތު އެކި މަރުހަލާތަކުގައި ކިޔައިދީފައެވެ. އޭގެ ތެރޭގައި ގާތް ރަހުމަތްތެރިންނާއި ސިއްހީ އެހީތެރިންނާއި ޑޮކްޓަރުންނަށް މި ވާހަކަތައް ކިޔައިދިން ކަމަށް އެ ފަރާތްތަކުން ޝަރީއަތުގެ މަޖިލީހުގައި އަދި ތަހްގީގުގައި ބަޔާން ދީފައި އެބަހުއްޓެވެ. މި މައްސަލާގައި ފެންނަން ހުރީ ހަމައެކަނި ޒިޔާދާ ނައީމް ބުނި ކަމަށް ބުނެ ހެކިބަސް ދިން މީހުންގެ ބަސް އެކަންޏެއް ނޫނެވެ. އެ ބުނި ބުނުންތަކާ ގުޅުވާލަދޭ ހަރުދަނާ ހެކި ގަރީނާ ފެންނަން އެބަހުއްޓެވެ." ހުކުމްގައިވެއެވެ.\nއެހެންވެ، މިއީ ޒިޔާދާ ނައީމް ރޭޕް ކުރުންކަން ޝަރުއީ އަދި ގާނޫނީ ހަމަތަކުން ސާބިތުވާ ކަމަށް ކަނޑައަޅައި، ކުރިމިނަލް ކޯޓުގެ ހުކުމް ހައިކޯޓުން ބާތިލްކުރިއެވެ. ތާރީހީ މި ނިންމެވުމަކީ ފަނޑިޔާރު އަލީ ސަމީރު ނިންމެވި ނިންމުމެކެވެ. ރިޔާސަތު ފަނޑިޔާރު ސަމީރު ބަލަހައްޓަވައި ރައުޔު ލިޔުއްވިއިރު ފަނޑިޔާރު ސަމީރުގެ އެ ރައުޔަށް ބެންޗުގައި ދެން ތިއްބެވި ފަނޑިޔާރު މުހައްމަދު ނިޔާޒާއި ފަނޑިޔާރު ހުސެއިން ޝަހީދު ވެސް ތާއިދު ކުރައްވާފައެވެ.\nޕްރޮސިކިއުޓާ ޖެނަރަލް ހުސެއިން ޝަމީމް، ކޯޓުގައި އަމިއްލަފުޅަށް ވަކާލާތު ކުރެއްވި މި މައްސަލާގައި ހައިކޯޓުގައި ދައުލަތަށް ލިބުނު ބޮޑު ކާމިޔާބީ ޝަމީމް ވެސް ވަނީ ފާހަގަ ކުރައްވާފައެވެ. ޝަމީމް ވިދާޅުވީ ފިރިމީިހާ އަނބިމީހާ ރޭޕް ކުރުމުގެ ކުށް ކޯޓުތަކުން ބަލައިގަންނަ ފެށުމަކީ ބޮޑު ކާމިޔާބީއެއް ކަމަށެވެ.


Shahidh India ah kurevvi dhathurugai 15 bahdhaluvumugai baiverive vadaigennevi | ThePress\nޝާހިދު އިންޑިއާއަށް ކުރެއްވި ދަތުރުގައި 15 ބައްދަލުވުމުގައި ބައިވެރިވެ ވަޑައިގެންނެވި\nމިނިސްޓާ އޮފް ފޮރިން އެފެއާޒް އަބްދުﷲ ޝާހިދު / ފޮޓޯ: ފޮރިން މިނިސްޓަރީ\nރައިޒީނާ ޑައިލޮގްގައި ތަގުރީރުކުރެއްވުމަށް ފޮރިން މިނިސްޓަރު އަބްދުﷲ އިންޑިއާގެ ދިއްލީއަށް ކުރެއްވި ރަސްމީ ދަތުރު ނިންމަވާލައްވައިފިއެވެ.\nއިންޑިއާގެ އެކްސްޓާނަލް އެފެއަރޒް މިނިސްޓްރީއާއި އޮބްޒާވާ ރިސާޗް ފައުންޑޭޝަނުން އިންތިޒާމްކޮށްގެން ބޭއްވި މި ޑައިލޮގްގައި މިނިސްޓަރު ޝާހިދު ތަގުރީރުކުރެއްވީ މިމަހުގެ 15 ވަނަ ދުވަހުއެވެ. މިނިސްޓަރުގެ ތަގުރީރުގައި މައިގަނޑު ގޮތެއްގައި އަލިއަޅުއްވާލެއްވީ މޫސުމީ ބަދަލުތަކުގެ ސަބަބުން ޖަޒީރާ ގައުމުތަކާއި ކަނޑުގެ އައްސޭރިފަށުގައިވާ ގައުމުތަކަށް ދިމާވާ ނުރައްކާތަކާއި ބެހޭ ގޮތުންނެވެ.\nބައްދަލުވުމުގެ ހަވާސާގައި މިނިސްޓަރު ޝާހިދު ވަނީ 15 ބައްދަލުވުމެއް ބާއްވަވާފައެވެ. އެގޮތުން ގިނަ ގައުމުތަކެއްގެ ހާރިޖީ ވަޒީރުންނާއި، ކޮމަންވެލްތުގެ ސެކްރެޓަރީ ޖެނެރަލްގެ އިތުރުން އެހެން ބައެއް އިސް އޮފިޝަލުންނާއި މިނިސްޓަރު ޝާހިދު ބައްދަލުކުރެއްވިއެވެ.\nމިނިސްޓަރު ޝާހިދު ރައިޒީނާ ޑައިލޮގްގެ ހަވާސާގައި ބައްދަލުކުރެއްވި ބޭފުޅުން:\nއިންޑިއާގެ ހާރިޖީ ވަޒީރު ޑރ. އެސް. ޖައިޝަންކަރް\nޗެކް ރިޕަބްލިކްގެ ހާރިޖީ ވަޒީރު ތޮމާސް ޕެޓްރިޗެކް\nލެޓްވިއާގެ ހާރިޖީ ވަޒީރު އެޑްގާސް ރިންކެވިކްސް\nރަޝިޔާގެ ހާރިޖީ ވަޒީރު ސަރްގޭ ލަވްރޯފް\nޑެންމާކްގެ ހާރިޖީ ވަޒީރު ޖެޕް ކޮފޮޑް\nހަންގޭރީގެ ހާރިޖީ ވަޒީރު ޕީޓަރ ޒެޖާރޓޯ\nއެސްޓޯނިއާގެ ހާރިޖީ ވަޒީރު އުރްމާސް ރެއިންސާލޫ\nދެކުނު އެފްރިކާގެ ހާރިޖީ ވަޒީރު ނަލޭދީ ޕެންޑޯ\nކޮމަންވެލްތުގެ ސެކްރެޓަރީ ޖެނެރަލް ޕެޓްރީޝިއާ ސްކޮޓްލެންޑް\nވިލާތުގެ އިއްތިހާދުގެ ހާރިޖީ އަދި ސަލާމަތީ ސިޔާސަތާ ބެހޭ އެންމެ އިސްވެރިޔާ / ޔޫރަޕިއަން ކޮމިޝަންގެ ނައިބު ރައީސް ޖޯސެފް ބޮރެލް ފޮންޓާލޭސް\nއިންޑިއާގެ ޗީފް އޮފް ޑިފެންސް ސްޓާފް ޖެނެރަލް ބިޕިން ރަވާތު\nއިންޑިއާގެ ފޮރިން ސެކްރެޓަރީ (ޑެޒިގްނޭޓް) ހަރްޝް ވަރްދަނާ ޝްރިންގްލާ\nއަފްޣާނިސްތާނުގެ ގައުމީ ސަލާމަތާ ބެހޭ މުޝީރު ހަމްދުﷲ މޮހިބް\nއެމެރިކާގެ ގައުމީ ސަލާމަތީ ބެހޭ މުޝީރުގެ ނައިބު މެޓް ޕޮޓިންގާ\nމީގެ އިތުރުން މިނިސްޓަރު ޝާހިދު ވަނީ 11 މީޑިއާއެއްގެ ނޫސްވެރިންނާއި ވަކިވަކިން ބައްދަލުކުރައްވައި، ނޫސްވެރިންގެ ސުވާލުތަކަށް ޖަވާބު ދެއްވާފައެވެ.\nރައިޒީނާ ޑައިލޮގްގައި ތަގުރީރުކުރެއްވުމުގެ އިތުރުން ޑައިލޮގްގެ ހަވާސާގައި ކުރިއަށް ދިޔަ އެހެން ދެ ހަރަކާތެއްގައި ވެސް މިނިސްޓަރު ޝާހިދު ވާހަކަ ދެއްކެވިއެވެ. އެގޮތުން ކޯލިޝަން ފޯ ޑިޒާސްޓާ ރިޒިލިއެންޓް އިންފްރާސްޓްރަކްޗަރުން އިންތިޒާމްކޮށްގެން ރިޒިލިއެންޓް އިންފްރާސްޓްރަކްޗާގެ މައުޟޫއަށް ބޭއްވި ވަށްމޭޒު މަޝްވަރާއެއްގެ އިތުރުން މޫސުމީ ބަދަލުތަކާއި ޓެރަރިޒަމާއި ބެހޭ ގޮތުން އޮތް ފޭސްބުކް ލައިވް އިވެންޓެއްގައި ވެސް މިނިސްޓަރު ބައިވެރިވެވަޑައިގަތެވެ.\nރައިޒީނާ ޑައިލޮގްގައި މިނިސްޓަރު ޝާހިދުގެ އަރިހުގައި ރާއްޖެއިން އިންޑިއާއަށް ކަނޑައަޅާފައި ހުންނަވާ ސަފީރު އައިޝަތު މުހައްމަދު ދީދީ އާއި، ދިއްލީގައި ހުންނަ ރާއްޖޭގެ އެމްބަސީގެ ޑެޕިއުޓީ ހެޑް އޮފް މިޝަން އާމިނަތު ޝަބީނާ ބައިވެރިވެވަޑައިގެންނެވިއެވެ. އަދި މިނިސްޓްރީ އޮފް ފޮރިން އެފެއާޒްގެ ޑިރެކްޓާ އޮފް ކޮމިއުނިކޭޝަން މިއުވާން މުހައްމަދާއި ޑިރެކްޓާ އޮފް އިންޑިއާ ސެކްޝަން މަރިޔަމް މިދްފާ ނައީމްގެ އިތުރުން މިނިސްޓްރީއާއި އެމްބަސީގެ އިސް މުވައްޒަފުން ވެސް މި ވަނީ މި ދަތުރުގައި ބައިވެރިވެ ވަޑައިގެންފައެވެ.


Thimaa aai farudhun rakkaatheri kurumakee farudhee vaajibeh - Khuthuba | Fainu Online\nއަޙްމަދު ޝަރީފް 19 ފެބްރުއަރީ 2021, ހުކުރު, 15:00\nމުޅިދުނިޔެ މިވަގުތު ތަޙައްމަލު ކުރަމުން މިދާ ދަތި، އުނދަގޫ ޙާލަތަކީ ފަހުގެ ތާރީޚެއްގެ އިންސާނުން ދެކިފައިނުވާ ފަދަ ބަލިމަޑުކަމެއް ފެތުރެމުންދާ ދުވަސްވަރެއްކަމާއި މިފަދަ ދުވަސްވަރެއްގައި ފެތުރެމުންދާ ވަބާތަކުން ސަލާމަތްވުމަށް ﷲ ގެ ޙަޟްރަތުން ވާޤިއަށް އެދޭ ޙާލު ސަބަބުތަކުގައި ހިފުމަށް މިއަދުގެ ޚުޠުބާގައި ގޮވާލާއްވައިފިއެވެ.\nއެންމެ4ޞަފްހާގެ މައްޗަށް އެކުލެވިގެންވާ މިކުރު ޚުޠުބާގައިވަނީ ތިމާއާއި، ތިމާގެ އަޙުލުންނާއި މުޖުތަމަޢުގެ އަފްރާދުންގެ ސަލާމަތާއި ރައްކާތެރިކަމަށްޓަކައި ކުރަންޖެހޭ ކަންކަން ކުރުމަކީ ފަރުދީ ވާޖިބެއް ކަމުގައްޔާއި މިފަދަ ނުރައްކަލުން ސަލާމަށްވުމަށް އޮތްމަގަކީ ﷲ ށް ބިރުވެތިވުން ކަމުގައިވެސްވަނީ ފާހަގަ ކުރައްވާފައެވެ.\nޚުޠުބާގައި އިތުރަށް ފާހަގަ ކުރައްވާފައިވަނީ މިދަތި ޙާލަތަށްފަހު ފަސޭޙަކަމެއް އަންނާނެކަމާއި އެއީ އިލާހީ ސުންނަތްކަން ހަނދާންކޮށްދީފައެވެ. އަދި އެއީ ﷲ އެއިލާހުގެ އަޅުތަކުންގެ ފާފަތައް ފުހެވިގެންދާނެ ދޮރެއްކަމުގައި ވެސްވަނީ ހަނދާން ކޮށްދީފައެވެ.\nލޮބުވެތި ކިޔުންތެރިން!! އަހަރެމެންނަށް އޮތީ ކަމާއިބެހޭ ފަރާތްތަކުން ދެއްވާ އިރްޝާދުތަކަށް ތަބާވުމާއިއެކު ﷲ ގެ ޙަޟްރަތުން ވާގިއަށް އެދުމެވެ. މާސްކުއެޅުމާއި ގައިދުރުކަން ބެހެއްޓުމާއި މިނޫންވެސް ސާފްތާހިރުކަމުގެ އެންމެހައި ކަންކަން ކުރުމެވެ. އަބަދުވެސް ހަނދާންކުރަންވީ ކަމަކީ މިފަދަ ކޮންމެ ކަމަކާއިއެކު ﷲގެ ފުއްސެވުމާއި ރުއްސެވުން ލިބޭނެކަމާއި ދުޢާ ކުރުމާއިއެކު ކެތްތެރިވުމުގެ ރިވެތި އާދަ ހަރުލެއްވުމަށް ރަނުގެ ފުރުޞަތެއް ކަމުގައެވެ.


ގދ. ފިޔޯރީ މިސްކިތު މުދިމު/އިމާމު/އިސްއިމާމު މަޤާމަށް މީހަކު ހޯދުން\nގދ. ފިޔޯރީ ކައުންސިލް އިދާރާ / ގދ. ފިޔޯރީ މިސްކިތް\nމިނިސްޓްރީ އޮފް އިސްލާމިކް އެފެއާޒް ނުވަތަ ކައުންސިލް އިދާރާއިން ޙަވާލުކުރާ މިސްކިތެއްގައި ފަރުޟު ފަސްނަމާދު، ކޮންމެ ނަމާދު ވަގުތެއްގެ ގަޑިޖެހުމުގެ ކުރިން މިސްކިތަށް ގޮސް މިސްކިތުގެ ކަންތައްތައް ބަލާ ރަނގަޅުކުރަންޖެހޭ ކަންތައްތައް ރަނގަޅުކުރުމާއި ފަރުޟު ފަސްނަމާދު ވަގުތުގައި ބަންގިގޮވުމާއި އިމާމުވެ ނަމާދުކުރުން.\nމިސްކިތުގެ އެއްވެސް ތަނަކަށް ގެއްލުމެއް ލިބިފައިވޭތޯ ބެލުމާއި، މަރާމާތެއް ކުރަންޖެހިފައިވާ ތަނެއް ހުރިތޯބަލައި ކަމާބެހޭ އިދާރާއަށް އަންގައި އެކަން ޙައްލުކުރުމަށް މަސައްކަތްކުރުން.\nމިސްކިތާއި މިސްކިތުގެ ގޯތިތެރޭގައި މިނިސްޓްރީ އޮފް އިސްލާމިކް އެފެއާޒް ނުވަތަ ކައުންސިލްގެ ހުއްދަނެތި އެއްވެސް ލިއުމެއް ހަރުކުރެވިފައި ނުވަތަ ބެހެއްޓިފައި ހުރިތޯބެލުމާއެކު އެފަދަލިއުމެއް ހުރިނަމަ މިނިސްޓްރީ އޮފް އިސްލާމިކް އެފެއާޒް ނުވަތަ ކައުންސިލްއަށް އެންގުން. އަދި މިސްކިތްތެރޭގައި މިނިސްޓްރީ އޮފް އިސްލާމިކް އެފެއާޒުން ފާސްކޮށްފައިނުވާ އެއްވެސް ފޮތެއް ނުވަތަ ލިއުމެއް ހުރިނަމަ އެކަން ކައުންސިލަށް އެންގުން.\nމިސްކިތާއި މިސްކިތުގެ ގޯތިތެރޭގައި އިސްލާމް ދީނާއި ޤާނޫނާއި ޤަވާޢިދާއި ޚިލާފަށް އެއްވެސް ޙަރަކާތެއް ހިނގާނަމަ ނުވަތަ ހިންގަން އުޅޭކަން އެނގިއްޖެނަމަ ސުޕަވައިޒަރަށް އަންގާ އެބޭފުޅަކު އަންގަވާ ގޮތެއްގެ މަތީން ޢަމަލުކުރުން.\nމިސްކިތުގައި ދީނީ ދަރުސްތައް ދިނުންފަދަ ދީނީ ޕްރޮގްރާމްތައް މިނިސްޓްރީ އޮފް އިސްލާމިކް އެފެއާޒް ނުވަތަ ކައުންސިލް ހުއްދައާއެކު ހިންގާނަމަ، އެފަދަ ޕްރޮގްރާމްތަކަށް ބޭނުންވާ އެހީތެރިކަން ދިނުމާއި އަދި އެކަމެއް ނިމެންދެން މިސްކިތުގައި މަޑުކުރުން.\nއިމާމުވެ ހުކުރު ނަމާދާއި ޢީދު ނަމާދު އަދި ކޭތަ ނަމާދުކުރުމުގެ ހުއްދަ އޮންނަ ފަރާތްތަކުން މިނިސްޓްރީ އޮފް އިސްލާމިކް އެފެއާޒުން ނުވަތަ ކައުންސިލުން އަންގައިފި ހިނދެއްގައި ކޭތަނަމާދާއި، ޢީދުނަމާދާއި، ހުކުރުނަމާދުކުރުން.\nއިމާމުވެ ތަރާވީޙް ނަމާދާއި ދަމު ނަމާދު ކުރަންޖެހޭ ޙާލަތްތަކުގައި އެނަމާދުތައް ކުރުން.\nއިމާމުވެ ކަށު ނަމާދުކުރަންޖެހޭ ޙާލަތްތަކުގައި ކަށު ނަމާދުކުރުން. އަދި މިނިސްޓްރީ އޮފް އިސްލާމިކް އެފެއާޒުން ނުވަތަ ކައުންސިލްތަކުން އެދިއްޖެ ޙާލަތެއްގައި ކަށުކަމާކެމީގެ ކަންތައްތައް ކުރުން.\nމިނިސްޓްރީ އޮފް އިސްލާމިކް އެފެއާޒްގެ ލަފާގެ މަތިން ކައުންސިލުން އަންގާ ގޮތަށް މިސްކިތު މަސައްކަތު މީހުން ސްޕަވައިޒް ކުރުން.\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމު ސިވިލް ސަރވިސް ކޮމިޝަނުގެ ވެބްސައިޓުން (http://www.csc.gov.mv/download/2249) އަދި މިނިސްޓްރީގެ ވެބްސައިޓުންނާއި (https://www.gov.mv/en/service-forms/job-application-form-for-civil-service) ކައުންޓަރުން ލިބެންހުންނާނެއެވެ.)\nކަނޑައަޅާފައިވާ ޤަވާޢިދުތަކާއި އުސޫލުތަކާއި އެއްގޮތަށް މީހަކު ހޮވުމަށް ބަލާނެ ކަންތައްތައް މި މިނިސްޓްރީގެ (https://www.gov.mv/dv/guidance-and-regulations/recruitment-policy-2021) ވެބްސައިޓުން ލިބެން ހުންނާނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2021 މޭ6ވާ ބުރާސްފަތި ދުވަހުގެ 12:00 ގެ ކުރިން ގދ. ފިޔޯރީ ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected]މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް ކުރިމަތިލާ ފަރާތްތަކުގެ ތެރެއިން ޝަރުޠު ހަމަވާ ހުރިހާ ފަރާތްތައް ޝޯޓްލިސްޓް ކުރެވޭނެއެވެ.\nއިންޓަރވިއު، ޕްރެޒެންޓޭޝަން އަދި އިމްތިހާން އޮންނާނެ ތަނާއި މުއްދަތު\nމި މަޤާމަށް މީހަކު ހޮވުމަށް ބޭއްވޭ އިންޓަވިއުއާއި އިމްތިހާނު އޮންނާނީ، 2021 މޭ 12 އާއި 2021 މޭ 19 އާ ދެމެދު ގދ. ފިޔޯރީ ކައުންސިލް އިދާރާގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6840008 އަށެވެ. އީ-މެއިލް ކުރާނީ ([email protected]) އަށެވެ.


Trump Ge Haalukolhu Varah Rangalhu, Mihaaru Humeh Nei: Doctarun – adduLIVE\nޓްރަމްޕްގެ ހާލުކޮޅު ރަނގަޅު، މިހާރު ހުމެއް ނެތް\nOct 03, 2020, 21:32 ހަސަން ރަޝީދު\nކޮވިޑް-19 އަށް ޕޮޒިޓިވް ވެފައިވާ އެމެރިކާގެ ރައީސް ޑޮނަލްޑް ޓްރަމްޕްގެ ހާލުކޮޅު މިހާރު ރަނގަޅުވަމުން އަންނަ ކަމަށް އޭނާގެ ޑޮކްޓަރުން ވިދާޅުވެއްޖެއެވެ.\nއިއްޔެ ހެނދުނު ކޮވިޑަށް ޕޮޒިޓިވްވިކަން ޓްރަމްޕް އިއުލާން ކުރިއިިރު، ޑޮކްޓަރުންގެ ލަފާގެ މަތިން އިއްޔެގެ ވަގުތެއްގައި ޓްރަމްޕް ވަނީ އަސްކަރީ ހޮސްޕިޓަލަކަށް ގެންގޮސް އެތަނުގައި އެޑްމިޓްކޮށްގެން ފަރުވާ ދޭން ފަށާފައެވެ.\nޓްރަމްޕްގެ ހާލުކޮޅާއި ގުޅޭ އެންމެފަހުގެ މައުލޫމާތު ހިއްސާކުރައްވަމުން އޭނާގެ ޕާސަނަލްގެ ޑޮކްޓަރު ޝޯން ކޯންލީ ވިދާޅުވީ ޓްރަމްޕްގެ ހާލުކޮޅު މިހާރު ވަރަށް ރަނގަޅު ކަމަށާއި ޓްރަމްޕްގެ ގައިން ހުމުގެ އަސަރެއް ނެތި 24 ގަޑިއިރު ވެފައިވާ ކަމަށެވެ.\nއަދި އޮކްސިޖަން ޓްރަމްޕަށް ދޭން ޖެހިފައި ނުވާ ކަމަށާއި ނޭވާ ލުމުގައި ވެސް ދަތިކަމެއް ނޫޅޭ ކަމަށް ޑޮކްޓަރު ވިދާޅުވިއެވެ. ޓްރަމްޕްގެ ހާލު ރަނގަޅުވަމުން އަންނަ ނަމަވެސް ހޮސްޕިޓަލުން ދޫކޮށްލާނެ ތާރީހެއް އަދި ދަންނަވަން ދަތި ކަމަށް އޭނާ ވިދާޅުވިއެވެ.\nޓްރަމްޕްގެ އިތުރުން އަނބިކަނބަލުން މެލާނިއާ ޓްރަމްޕް ވެސް ވަނީ ކޮވިޑަށް ޕޮޒިޓިވް ވެފައެވެ. ޓްރަމްޕް ޕޮޒިޓިވް ވުމާއެކު އޭނާއާއެކު މަސައްކަތް ކުރެއްވި އިތުރު ފަރާތްތައް ބައްޔަށް ޓެސްޓު ކުރުމުގެ މަސައްކަތް ކުރަމުންދާއިރު މިހާތަނަށް ޓްރަމްޕްގެ ކެމްޕޭން މެނޭޖަރާއި އެމެރިކާގެ ގާނޫނު ހަދާ މަޖިލީހުގެ މެމްބަރުން އަދި ބައެއް އެޑްވައިޒަރުން ވަނީ ކޮވިޑަށް ޕޮޒިޓިވް ވެފައެވެ.\nއެމެރިކާ އިން މިހާތަނަށް ހަތް މިލިއަން މީހުން ކޮވިޑަށް ޕޮޒިޓިވް ވެފައިވާއިރު، ދޮޅު ލައްކަ މީހުން ވަނީ މި ބަލީގައި މަރުވެފައެވެ.


Yameen ge verikan badhalukuran ulhevuneethee Ali maafa edhivadaigenfi | ThePress\nޔާމީންގެ ވެރިކަން ބަދަލުކުރަން އުޅެވުނީތީ އަލީ މައާފަށް އެދިވަޑައިގެންފި\nކުރީގެ ރައީސް އަބްދުﷲ ޔާމީންގެ ވެރިކަން ބަދަލު ކުރުމަށް ނުކުމެ އެ މަސައްކަތުގައި އުޅެވުނީތީ އެކަމަށް ކުރީގެ ޓޫރިޒަމް މިނިސްޓަރު އަލީ ވަހީދު މައާފަށް އެދިވަޑައިގެންފިއެވެ.\nއަލީ ވަހީދު އިނގިރޭސިވިލާތުގައި ހުންނަވައިގެން ރޭ3ގަޑިއިރަށް ދިގުދެމިގެން ދިޔަ ނޫސްވެރިންގެ ބައްދަލު ވުމުގައި ވާހަކަ ދައްކަވަމުން އޭނާ ވިދާޅުވީ، މި ސަރުކާރު ގެނައުމަށް މަސައްކަތްތަކެއް ކުރެވުނީތީ އެކަމާ ރައްޔިތުންގެ އަރިހުން މައާފަށް އެދިވަޑައިގަނަވާ ކަމަށާއި އަދި އެކަން ކުރެވުނީތީ ހިތާމަ ކުރައްވާ ކަމަށެވެ.\nރައީސް ޔާމީންގެ ސަރުކާރުގައި އަލީ ހައްޔަރު ކުރި މައްސަލައަށް އަލިއަޅުއްވާލައްވަމުން އޭނާ ވަނީ ގިނަ ވާހަކަތަކެއް ހިއްސާ ކުރައްވާފައެވެ. އެ ގޮތުން އެކަން ކުރީ ރައީސް ޔާމީންގެ ސީދާ އޯޑަރަށް ނޫން ކަމަށް އަލީ ވިދާޅުވިއެވެ. އެކަން ކުރެއްވީ އޭރުގެ ކެބިނެޓުގައި ތިއްބެވި ބައެއް ކަމަށާއި ގައުމެއްގެ ރައީސަކަށް ހުންނަވާ ބޭފުޅަކު ހުރިހާ ކަމެއްގެ ތެރެއަށް ފައިން ޕުޅާއި އިސްތަށިފުޅު ލައްވަން ޖެހިވަޑައި ނުގަންނަވާނެ ކަން މިހާރު އަލީއަށް އެނގިވަޑައިގަންނަވާ ކަމަށް ވިދާޅުވިއެވެ.\nމި ސަރުކާރުން ކޯޓުތަކަށް ނުފޫޒު ފޯރުވާ ކަމަށާއި އިންސާފް ހޯދުމަކީ މި ސަރުކާރަށް ކޮށްދެވޭނެ ކަމެއް ނޫން ކަމަށް އަލީ ވިދާޅުވިއެވެ. އެގޮތުން އޭނާގެ މައްޗަށް ކުރާ ޖިންސީ ގޯނާގެ ދައުވާތަކަކީ ވެސް އޭނާ ކުރި ކުށެއް ނޫން ކަމަށާއި އެއީ އޭނާގެ ބޮލުގައި އަޅުވާފައިވާ ހުތުރު އިލްޒާމެއްގެ ގޮތުގައި އަލީ ސިފަކުރެއްވިއެވެ. އެކަން ސާބިތު ކުރުމުގައި އިސްކޮށް އުޅުއްވަނީ ޕީޖީ ހުސައިން ޝަމީމް ކަމަށާއި އަލީއަށް އުފުލާފައިވާ ދައުވާގެ މައްސަލައިގެ ޝަރީއަތުގައި ވެސް ޝަމީމް ނުފޫޒު ފޯރުވުމަށް ސީދާ ޝަރީއަތަށް ވަޑައިގަންނަވާ ކަން އަލީ ފާހަގަ ކުރެއްވިއެވެ.\nކޯޓުތަކަށް ނުފޫޒު ފޯރުވޭނެ ކަމުގެ މަންޒަރު ވަނީ ރައީސް ޔާމިންގެ ވެރިކަމުގައި ފެބްރުއަރީ 1 ގައި ފެނިވަޑައިގެންފައި ކަަމަށް އަލީ އިތުރަށް ވިދާޅުވިއެވެ. ފެބްރުއަރީ 1 ގެ އަމުރަކީ ފަނޑިޔާރުން ނެރުނު އަމުރެއް ނޫން ކަމަށާއި އެ ދުވަހު ރާއްޖެ ސަލާމަތްވީ ރައީސް ޔާމިން 48 ގަޑިއިރު ހޭލާ ހުންނަވައިގެން ކުރެއްވި މަސައްކަތްޕުޅުން ކަަމަށް އަލީ ވަހީދު ވިދާޅުވިއެވެ.\nއެ ދުވަހު ނެރުނު އަމުރާއެކު ކުރީގެ ނައިބު ރައީސް އަހްމަދު އަދީބާ އެކު އެހެނިހެން ސިޔާސީ ބޭފުޅުން ވެސް މިނިވަންވެވަޑައިގެން ކަމަށް އަލީ ފާހަގަ ކުރެއްވިއެވެ. ނަމަވެސް މިހާރު އެންމެން މިނިވަންވި އިރު އަދީބު އަދިވެސް ޖަލުގައި ހުންނަވަން ޖެހުމުން އެއީ ކޮން ކަހަލަ އިންސާފެއްތޯ އައްސަވާ އަލީ ސުވާލު އުފެއްދެވިއެވެ. އެހެންކަމުން ފެބްރުއަރީ 1 ގައި ނެރުނު އަމުރަކީ ސިޔާސީ މަންފާއެއް ހާސިލް ކުރުމަށް އެބަޔަކު އަމިއްލައަށް ނެރުނު އަމުރެއް ކަމަށް އަލީ ވިދާޅުވިއެވެ.\nމި ސަރުކާރުން ކުރާ މަސައްކަތްތަކުގެ ތެރެއިން ތިލަފުށި، ވިލިމާލެ ގުޅީފަޅު ގުޅުވާލުމަށް އަޅާ ބްރިޖުގެ މަސައްކަތައް ވެސް އަލީ ވަނީ ފާޑުވިދާޅުވެފައެވެ. ކޮވިޑްގެ މި ހާލަތުގައި ގައުމުގެ އިގްތިސޯދަށް އައިސްފައިވާ ހީނަރު ކަމާ އެކު އެކަމުން އަރައިނުގަނެވިގެން އުޅޭ އިރު ބްރިޖެއް އަލާން ގިނަ ފައިސާތަކެއް ހިލޭ އެހީގެ ގޮތުގައި ހޯދައިގެން އެ މަސައްކަތް ކުރައްވާތީ އަލީ ފާޑު ވިދާޅުވިއެވެ. ގިނަ ފައިސާތަކެއް ހަރަދުކޮށްގެން ބްރިޖް އަޅަން މި ސަރުކާރުން މަސައްކަތް ކުރާ އިރު، ރައްޔިތުންނަށް ބޭނުންވާ އަސާސީ އެތައް ކަމެއް ނުފުދި ނުވަތަ ދަތި ހާލުގައި ރައްޔިތުން އުޅެން ޖެހޭ މައްސަލައަށް އަލީ ވާހަކަ ދެއްކެވިއެވެ. އެ ގޮތުން ބައެއް ރަށްރަށުން ޕެނަޑޯލް ލިބެން ނުހުންނަ މައްސަލަތަކާއި ސިއްހީ ހިދުމަތާއި ތައުލީމީ ހިދުމަތުގައި ހަރަދު ކުރުން މާ ރަނގަޅު ކަމަށް އަލީ ވިދާޅުވިއެވެ.\nރައީސް އިބްރާހީމް މުހައްމަދު ސޯލިހު (މ) އާއި ޓުއަރިޒަމް މިނިސްޓަރު އަލީ ވަހީދު (ވ) އަދި ޖޭޕީގެ ލީޑަރު ގާސިމް އިބްރާހީމް (ކ) / ފައިލް ފޮޓޯ\nކޯލިޝަނާކާއެކު އުފެދިގެން އައި މި ސަރުކާރުގެ3އަހަރު ތެރޭ ވަޒީރުންގެ ކެބިނެޓަށް އައިސްފައިވާ ބަދަލުތަކަކީ ވެސް މިސަރުކާރުގެ ހުރި މައްސަލަތައް ފެންނަ ކަންކަން ކަމަށް އޭނާ ވިދާޅުވިއެވެ. މައްސަލައެއް ޖެހޭ އިރަށް ވަޒީރެއްގެ އިތުބާރު ނެތްކަމަށް ބެލުމަށްފަހު އެ ވަޒީރެއް މަގާމުން ދުރުކޮށްފައި ވަނީ އެމްޑީޕީގެ އިސް ސަފުގައި ތިބި ބައެއް މީހުން އެގޮތަށް ބޭނުންވެވަޑައިގަތުމުން ކަމަށް އަލީ ތުހުމަތު ކުރެއްވިއެވެ. އެ ގޮތުން އެމްޑީޕީގެ ނުފޫޒާ އެކު ކުރީގެ ހައުސިން މިނިސްޓަރު ކަމުގެ މަގާމުގައި ހުންނެވި އެމްއާރްއެމްގެ މެންބަރު އައިމިނަތު އާތިފާ ޝުކުރާއި ފިޝަރީޒް މިނިސްޓަރު ކަމުގެ މަގާމުގައި ހުންނެވި ޒަހާ ވަހީދާއި، ކުރީގެ ޖެންޑާ މިނިސްޓަރު ކަމުގައި ހުންނެވި ޝިދާތާ ޝާރީފް އަދި ކުރީގެ ހެލްތް މިނިސްޓަރު ކަމުގެ މަގާމު ފުރުއްވި އަބްދުﷲ އަމީން މަގާމުން އިސްތިއުފާ ދެއްވާފައި ވަނީ ސަރުކާރުން ޕްރެޝާކޮށްގެން ކަމަށް އަލީ ވިދާޅުވިއެވެ.\nއެ މިނިސްޓަރުން މަގާމުން ވަކި ކޮށް އާ މިނިސްޓަރުން އައްޔަން ކޮށްގެން ތިބޭ ތާ ދުވަސްތަކެއް ވީ ނަމަވެސް އަދި ވެސް އެ މިނިސްޓްރީތަކުގައި ހުރި މައްސަލަތަކަށް ހައްލެއް އައިތަން ފެނި ވަޑައިނުގަންނަވާ ކަމަށް އަލީ ވިދާޅުވިއެވެ.\nއަބްދުﷲ ޔާމީން އަލީ ވަހީދު ސިޔާސީ


Medhu raajje ah reendhoo samaal nerefi - AO News\nމެދު ރާއްޖެއަށް ރީނދޫ ސަމާލު ނެރެފި\nމިއަދު ހެނދުނު 8.30 ން މެންދުރު 12.30 އަށް ރާއްޖޭގެ މެދުތެރޭގެ އަތޮޅުތަކަށް ރީނދޫ ސަމާލު ނެރެފިއެވެ. ގުގުރުމާއެކު ބޯކޮށް ވާރޭ ވެހޭނެ ކަމަށް ލަފާކޮށް ރީނދޫ ސަމާލު ނެރެފައިވާ އަތޮޅު ތަކުގެ ތެރޭގައި ޅ،ކ،އ،ވ،މ،ފ އަދި ދ އަތޮޅު ހިމެނެއެވެ.\nމެޓް އޮފީހުން މިއަދު ހަވީރު6ޖެހުމާހަމަޔަށް ރާއްޖޭގެ އެކި ހިސާބަށް ވިއްސާރަކޮށް މެދުތެރެއާއި ދެކުނުގެ ބައެއް ރަށްތަކަށް ބޯކޮށް ވާރޭވެހޭނެ ކަމަށް ލަފާ ކޮށްފައިވެއެވެ.\nމިއަދު ހުޅަނގު ދެކުނާއި ހުޅަނގުން ގަޑިއަކު6މޭލާއި 16 މޭލާއި ދެމެދުގެ ބާރު މިނުގައި ވައި ޖެހޭ އިރު ވިލާ ގަނޑުގައި ގާތްގަނޑަކަށް 35 މޭލަށް ވައިގަދަވާނެ ކަމަށް މެޓް އޮފީހުން ލަފާ ކުރެއެވެ. ރާއްޖޭގެ ކަނޑުތައް އާދައިގެ ވަރަކަށް މަޑުވެފައި ވިލާގަނޑުގައި ގަދަވާނެ ކަމަށްވެސް މެޓްއޮފީހުން ވިދާޅުވެއެވެ.\nވޭތުވެ ދިޔަ ދެ ދުވަހަކީ ވެސް ރާއްޖޭގެ އެކި ހިސާބަށް ވިއްސާރަވެ ބޯކޮށް ވާރޭ ވެހުނު ދުވަސްތަކެކެވެ. އައްޑުއަށް ބޯކޮށްވާރޭވެހި މަގުތަކުގައި ފެންބޮޑުވެ ގޭގޭގެ އެތެރެއަށް ވެސް ފެންވަނުމާގުޅިގެން އެމްއެންޑީއެފް ގެ އެހީގައި ވަނީ ބައެއް ގޭގޭގައި ފެންނުވަންނާނެ ހެން ވެލި ބަސްތާ ޖަހާފައެވެ.


Misru ge dhathuraa eku thauleemee gothun Raajje ah ithuru ehee thakeh | Mihaaru\nއަޒްހަރު ޔުނިވާސިޓީގެ އިމާމް ޑރ. އަހުމަދު އަލް ތައިބްއާ، އެޑިއުކޭޝަންގެ ސްޓޭޓް މިނިސްޓަރު ރިޔާޒު (ވ) އަދި އަރަބިއްޔާ ސްކޫލުގެ ޕްރިންސިޕަލް ޝުޖާއު (މ) ބައްދަލުކުރައްވަނީ.-- ފޮޓޯ: އެޑިއުކޭޝަން މިނިސްޓްރީ\nމިސްރުގެ ދަތުރާ އެކު ތައުލީމީގޮތުން ރާއްޖެ އަށް އިތުރު އެހީތަކެއް\n27 ނޮވެމްބަރ 2019 - 16:485comments\nމިސްރުން އިތުރު އެހީތައް ދީފައި މިވަނީ، މިހާރު އެ ގައުމަށް ވަޑައިގެން އުޅުއްވާ އެޑިއުކޭޝަންގެ ސްޓޭޓް މިނިސްޓަރު އަހުމަދު ރިޔާޒް އަދި އަރަބިއްޔާ ސްކޫލުގެ ޕްރިންސިޕަލް ޝުޖާއު އަބްދުލް ރަހީމް ކުރައްވަމުން އަންނަ ދަތުރުގެ ތެރެއިންނެވެ.\nއެ ބޭފުޅުން ވަނީ އަޒްހަރު ޔުނިވާސިޓީގެ އިމާމު ޑރ. އަހުމަދު އަލް ތައިބްއާ އިއްޔެ ބައްދަލުކުރައްވައިފަ އެވެ.\nރިޔާޒު "މިހާރު" އަށް ވިދާޅުވީ ސައިންސާއި ޓެކްނޮލޮޖީގެ ދާއިރާ އާއިި މެޑިސިން އާއި ޓީޗިންގެ ދާއިރާއަށް ހާއްސަކޮށްގެން ފަސް ސްކޮލަޝިޕްގެ ފުރުސަތު މިސްރުން ދީފައިވާ ކަމަށެވެ. އެ ސްކޮލަޝިޕަށް ހުޅުވާލުމާ ގުޅޭގޮތުން ހަޔަ އެޑިއުކޭޝަން މިނިސްޓްރީއާ މަޝްވަރާކުރާނެެ ކަމަށް އޭނާ ވިދާޅުވި އެވެ.\nއަޒްހަރު ޔުނިވާސިޓީން މިހާރު ވެސް ރާއްޖެ އަށް ސްކޮލަޝިޕް ދެ އެވެ. ނަމަވެސް އެ އަދަދު އިތުރުކުރައްވާނެ ކަމަށް އަޒުހަރުން ބުނެފައިވާކަން ރިޔާޒު ފާހަގަކުރެއްވި އެވެ.\nއެކަންކަމުގެ އިތުރުން އަރަބިއްޔާ ސްކޫލުގެ ދަރިވަރުންނަށް ބޭނުންވާ ހުރިހާ ފޮތްތަކެއް ވެސް އަޒްހަރުން ދޭގޮތަށް ވަނީ ނިންމައިފަ އެވެ. މީގެ ކުރިން އެ ޔުނިވާސިޓީން ދެމުން އައީ ކޮންމެ ވައްތަރަކުން 40 ފޮތެވެ. ބާކީ ފޮތް ގަންނަން ޖެހެނީ ސަރުކާރުންނެވެ.\nއޭގެ އިތުރުން ސްކޫލުތަކަށް ބޭނުންވާ އަރަބި އަދި ގުރުއާން ޓީޗަރުން އަޒުހަރުން ފޮނުވައިދޭނެ ކަމަށް ރިޔާޒު ވިދާޅުވި އެވެ. އަރަބިއްޔާ ސްކޫލުގައި އަރަބި ކިޔަވައިދޭނެ ޓީޗަރުން އަޒްހަރުން މިހާރު ވެސް ފޮނުވަ އެވެ.\n"ވަރަށް ކާމިޔާބު ދަތުރެއް މިއީ. ގިނަ އެހީތަކެއް ވަނީ ލިބިފައި،" ރިޔާޒު ވިދާޅުވި އެވެ.\nރާއްޖެ އާއި މިސްރާ ދެމެދު އޮތް ގުޅުން ހީނަރުވީ، ކުރީގެ ސަރުކާރުން އެ ޔުނިވާސިޓީގެ ޓީޗަރުންނާމެދު ކަންތައް ކުރިގޮތުންނެވެ. އެއީ އެ ގައުމުން އައި ޓީޗަރުންތަކެއް އެތައް ގަޑިއިރެއް ވަންދެން އެއާޕޯޓުގައި މަޑުކުރުވުމަށް ފަހު ޑީޕޯޓްކޮށްލުމުންނެވެ.\nކުދިންގެ ވެކްސިންގެ މައުލޫމާތު ފޮނުވަން އަންގައިފި


Iyaadhakuranivi hakathaige tharaggee ah Japan in eheetherikan foarukohdhevidhaane goiythakaa beheygothun mashvaraakoffi - One Online\nޖަޕާނުން ރާއްޖެއަށް ކަނޑައަޅާފައި ހުންނަވާ ސަފީރާ ރައީސް ބައްދަލުކުރައްވަނީ --- ފޮޓޯ: ރައީސް އޮފީސް\nއިޔާދަކުރަނިވި ހަކަތައިގެ ޓެކްނޮލޮޖީއަށް ޖަޕާނުން އެހީތެރިކަން ފޯރުކޮށްދެވިދާނެ ގޮތްތަކާ ބެހޭގޮތުން މަޝްވަރާކޮށްފި\nޖަޕާނުން ރާއްޖެއަށް ކަނޑައަޅާފައި ހުންނަވާ ސަފީރު ކެއިކޯ ޔަނާއީ، ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާ ބައްދަލުކުރައްވައި، އިޔާދަކުރަނިވި ހަކަތައިގެ ޓެކްނޮލޮޖީގެ ތަރައްގީއަށް ޖަޕާނުން ރާއްޖެއަށް އެހީތެރިކަން ފޯރުކޮށްދެވިދާނެ ގޮތްތަކާ ބެހޭގޮތުން މަޝްވަރާކުރައްވައިފިއެވެ.\nއެ މަޝްވަރާތައް ކުރެއްވީ މިއަދު ހެނދުނު ރައީސް ސޯލިހުގެ އަރިހަށް ޖަޕާނުން ރާއްޖެއަށް ކަނޑައަޅާފައި ހުންނަވާ ސަފީރު ކެއިކޯ ޔަނާއީ ކުރެއްވި އިހުތިރާމުގެ ޒިޔާރަތުގެ ތެރެއިންނެވެ.\nރައީސް އޮފީހުގައި މިއަދު ބޭއްވި އެ ބައްދަލުވުމުގައި ވާހަކަދައްކަވަމުން ޖަޕާނުގެ އާ އެމްޕެރަރ ރަސްމީގޮތުން ތަހުތައް އިސްކުރެއްވުމުގެ ހަފުލާގައި ބައިވެރިވެ ވަޑައިގެންނެވުމަށް ކުރެއްވި ދަތުރުފުޅުގައި ޖަޕާނުގެ ސަރުކާރުން ރައީސްގެ ދެކަނބަލުންނާ މެދު ބެހެއްޓެވި ގާތް ކަމަށާއި ދެއްވި އެއްބާރުލުމަށް ރައީސް ސޯލިހު ޝުކުރު ދެންނެވިއެވެ.\nޖަޕާނުގެ ސަފީރާއި ރައީށް ސޯލިހު ވަނީ މި ބައްދަލުވުމުގައި އިޔާދަކުރަނިވި ހަކަތައިގެ ޓެކްނޮލޮޖީ އަދި އިގުތިސާދީ ދާއިރާއިން ރާއްޖޭގެ ތަރައްގީއަށް ޖަޕާނުގެ އެހީތެރިކަން ފޯރުކޮށްދެވިދާނެ ގޮތްތަކާ ބެހޭގޮތުން މަޝްވަރާކުރައްވައިފައެވެ.\nމި ބައްދަލުވުމުގައި ދެބޭފުޅުންވެސް ވަނީ ރާއްޖެއާއި ޖަޕާނާ ދެމެދު ކުރިއަށް އޮތްތާނގައިވެސް އިތުރު ދާއިރާތަކުން ގުޅުން ބަދަހިކުރެއްވުމަށް މަސައްކަތް ކުރައްވާނެ ކަމަށް ވިދާޅުވެފައެވެ.\nގުޅޭ ޓެގު ޖަޕާން ރައީސް އިބްރާހިމް މުހައްމަދު ސޯލިހު ރައީސް އޮފީސް


Baa Cylinder genaumun libunu gehlumuge badhalu hoadhan edhefi\nބާ ސިލިންޑަރު ގެނައުމުން ލިބުނު ގެއްލުމުގެ ބަދަލު ހޯދަން އެދެފި\nސިލިންޑަރުގެ މައްސަލަތަކާ ގުޅޭ ގޮތުން މިއަދު ބޭއްވި އެސްއޯއީ ކޮމެޓީގެ ބައްދަލުވުމުގެ ތެރެއިން-- ފޮޓޯ: މަޖިލިސް\nމޯލްޑިވް ގޭސްއަށް ބާ ސިލިންޑަރުތަކެއް ގެނައި މައްސަލައިގައި ލިބުނު ގެއްލުމުގެ ބަދަލު ހޯދަން އެ މައްސަލަ ބެލި މަޖިލީހުގެ ސްޓޭޓް އޯންޑް އެންޓަޕްރައިސް (އެސްއޯއީ) ކޮމިޓީން ފާސްކޮށްފި އެވެ.\nކޮވިޑާ ގުޅިގެން މޯލްޑިވް ގޭސް އިން 4218 އޮކްސިޖަން ސިލިންޑަރު ރާއްޖެ ގެނެސްފައިވެ އެވެ. މީގެތެރެއިން 1000 ސިލިންޑަރު އެންމެ ފުރަތަމަ ގެނައީ ސިންގަޕޫރުގެ އޭއެންޖީ ކުންފުނިންނެވެ. އަދި ބާކީ 3218 ސިލިންޑަރު ގެނައީ ސިންގަޕޫރުގެ އެހެން ކުންފުންޏެއް ކަަމަށްވާ ޕްރޯބިޒް ކުންފުނި މެދުވެރިކޮށެވެ.\nއާ ސިލިންޑަރުތަކަކަށް އޯޑަރު ކުރި ނަމަވެސް ދެ ކުންފުނިންވެސް ފޮނުވީ ބާ ސިލިންޑަރުތަކެކެވެ. އޭގެ ތެރެއިން ޕްރޯބިޒްގެ ސިލިންޑަރުތަކުން ބަދަލުހޯދުމަށް މޯލްޑިވް ގޭސްއިން މަސައްކަތް ކުރި ނަމަވެސް އޭއެންޖީން ފޮނުވި ސިލިންޑަރުތަކުން ބަދަލު ހޯދަން މަސައްކަތް ނުކުރާ ކަމަށް އެސްއޯއީ ކޮމިޓީގެ މުގައްރިރު އަދި ހުޅުދޫ ދާއިރާގެ މެމްބަރު އިލްޔާސް ލަބީބް ވަނީ ވިދާޅުވެފަ އެވެ.\nއެހެންކަމުން މިމައްސަލައިގައި މޯލްޑިވް ގޭސްއަށް ގެއްލުންވެފައިވާތީ ގާނޫނީ ގޮތުން ފިޔަވަޅު އަޅައިގެންވެސް ގެއްލުމުގެ ބަދަލު ހޯދަން ކޮމިޓީން މިއަދު ވަނީ ފާސްކޮށްފަ އެވެ.\nގޭސް ސިލިންޑަރުތައް ގަންނަން އޭއެންޖީ ކުންފުންޏަށް 253،000 ޔޫއެސް ޑޮލަރު އަދި ޕްރޯބިޒްއަށް 702،090 ޔޫއެސް ޑޮލަރު ހަރަދުކޮށް ޖުމްލަ 955،099 ޔޫއެސް ޑޮލަރު ހޭދަކޮށްފައިވެ އެވެ. އަދި 300 ސިލިންޑަރު ޓެސްޓް ކުރުމަށާއި އެތަކެތި ލަންކާއަށް ފޮނުވުމަށް ޖުމްލަ 15،038 ޑޮަލަރު މޯލްޑިވް ގޭސްއިން ހަރަދު ކޮށްފައިވެ އެވެ.\nރާއްޖޭގެ ފުޑް އެންޑް ޑްރަގް އޮތޯރިޓީން ވަނީ އެއްވެސް ސިލިންޑަރެއް ހައިޑްރޯ ސްޓެޓިކް ސިލިންޑަރު ޓެސްޓްތައް ހަދައި އޭގެ ކޮލިޓީ ބަލައި ޔަގީންކުރުމަށް ފަހު ނޫނީ އެއްވެސް ސިލިންޑަރެއް ބޭނުން ނުކުރަން މޯލްޑިވް ގޭސްއަށް އަންގާފަ އެވެ. މޯލްޑިވް ގޭސްގެ ގުދަނުގައި 2428 ސިލިންޑަރު ޓެސްޓް ނުކޮށް ބަހައްޓާފައި އަދިވެސް އެބަހުއްޓެވެ. އެހެންކަމުން ޓެސްޓްތައް ހެދުމަށްފަހު ނޫނީ ސިލިންޑަރުތައް ބޭނުންނުކުރަން މޯލްޑިވް ގޭސްއަށް އެންގުމަށް މިއަދު ކޮމިޓީން ފާސްކުރި އެވެ.\nސިލިންޑަރުތައް ގަތް ދުވަސްވަރު މޯލްޑިވް ގޭސްގެ އިސްވެރިއެއްގެ ގޮތުގައި ހުންނެވީ އޭރުގެ ޑެޕިއުޓީ މެނޭޖިން ޑިރެކްޓަރު އަލީ އިކްރާމް އެވެ. ޕްރޯބިޒް ކުންފުނީގެ ހަރަދުގައި ސިންގަޕޫރަށް ދަތުރުކުރެއްވި ކަމަށް އެސްއޯއީ ކޮމިޓީގައި އިކްރާމް އެއްބަސްވެވަޑައިގެންފައިވާއިރު އެ މައްސަލަ އެސްއޯއީ ކޮމިޓީން ބަލަމުން ދަނިކޮށް އޭނާ ވަނީ މަގާމުން އިސްތިއުފާ ދެއްވާފަ އެވެ. އިކްރާމާއެކު އެ މައްސަލައިގައި ޝާމިލްވާ ފަރާތްތަކުގެ މައްސަލަ ވީ އެންމެ އަވަހަށް އެންޓި ކޮރަޕްޝަން ކޮމިޝަނުން ނިންމައި ފިޔަވަޅު އަޅަން ދެންނެވުމަށްވެސް މިއަދުގެ ކޮމިޓީގައި ވަނީ ފާސްކޮށްފަ އެވެ.\nސިލިންޑަރު ތަކުގެ މައްސަލަ މައްސަލައަށް އަހަރެއްހާ ދުވަސްވެފައިވާއިރުވެސް މޯލްޑިވް ގޭސްގެ ބޯޑުން ފިޔަވަޅެއް އަޅާފައި ނުވާތީ ދެން އެފަދަ މައްސަލަތަކުގައި ބޯޑުން ވަގުތުން ވަގުތަށް ފިޔަވަޅު އަޅަން ދެންނެވުމަށްވެސް މިދު ކޮމިޓީން ފާސްކުރި އެވެ.\nރައްޔިތުންގެ މަޖިލިސް މޯލްޑިވް ގޭސް އެސްއޯއީ ކޮމެޓީ


Minivan Dhuvahey Kiyaifa Ulhenee Ingireyseen'aa Medhu Nafurathu Ufadhdhan: Bonde - Vaguthu\n4 މަސް ކުރިން ( ޖުލައި 27, 2021 )\nރާއްޖޭގެ ހުރިހާ ރަށެއްގެ ކައުންސިލްތަކާ ގުޅިގެން މިނިވަން ދުވަސް ފާހަގަކުރަން ހޯމް މިނިސްޓްރީން ހިންގާ ހަރަކާތްތަކުގެ ފަހަތުގައި ވަނީ އިނގިރޭސި ދައުލަތާ މެދު ދިވެހިންގެ ހިތްތަކުގައި ނަފުރަތު އުފެއްދުން ކަމަށް ރައްޔިތުންގެ މަޖިލީހުގެ މާފަންނު މެދު ދާއިރާގެ މެންބަރު އިބްރާހީމް ރަޝީދު (ބޮންޑެ) ވިދާޅުވެއްޖެއެވެ.\nހޯމް މިނިސްޓްރީންނާއި ހޯމް މިނިސްޓަރު އިމްރާން އަބްދުﷲ ކުރައްވަމުން ގެންދަވާ ކޮންމެ ކަމަކަށްހެން ފަހަކަށް އައިސް ބޮންޑެއާއި ރައްޔިތުންގެ މަޖިލިހުގެ ރައީސް މުހައްމަދު ނަޝީދުގެ އަރިސް ބޭފުޅުން ގެންދަވަނީ ފާޑުވިދާޅުވަމުންނެވެ.\nމިދިޔަ މެއި މަހުގެ ހަވަނަ ދުވަހުގެ ރޭ ނަޝީދު އަވަހަރާކޮށްލަން ބިން ބޮމުގެ ހަމަލާއަށް އިމްރާން ދައްކަވާ ބައެއް ވާހަކަތަކާ މެދު އެމްޑީޕީގެ އެ މެންބަރުންގެ ނުރުހުން އޮވެއެވެ. އެއް ކަމަކަށް ނަޝީދުގެ ހާލުކޮޅު މުޅިން ރަނގަޅު ނުވަނީސް ހާލުކޮޅު ރަނގަޅު ކަމަށް ވިދާޅުވެ މީޑިއާތަކަށް އިމްރާން މައުލޫމާތު ދެއްވުމުންނެވެ. ދެވަނަ ކަމަކަށް ރާއްޖޭގައި "އަނދިރި ދައުލަތެއް" ނެތް ކަމަށް އިމްރާން ވިދާޅުވެ މީޑިއާއަކަށް އިންޓަވިއު ދެއްވުމުންނެވެ.\n"އަނދިރި ދައުލަތް" އަކީ ހަރުކަށި ފިކުރު ފަތުރަން އުޅޭ މީހުންގެ ބާރު ދިވެހި ދައުލަތުގައި އޮތް ކަމަށް ބުނެ ނަޝީދު ފާހަގަކުރައްވާ ބަސްފުޅެކެވެ.\nރާއްޖޭގެ 56 އަހަރު ފުރޭ މިނިވަން ދުވަހުގެ މުނާސަބަތުގައި ވީޑީއޯ އުފެއްދުންތައް އުފެއްދުމަށް ހޯމް މިނިސްޓްރީން ކައުންސިލްތަކަށް ފޮނުވި އެންގުމަށް ފާޑުވިދާޅުވަމުން ބޮންޑެ ވިދާޅުވީ އެ މަސައްކަތަކީ އިނގިރޭސި ދައުލަތާ މެދު ނަފްރަތު އުފައްދަން ކުރާ ކަމެއް ކަމަށެވެ.\n"އިނގިރޭސިންގެ ހިމާޔަތުގައި އަޅުގަނޑުމެން ތިބީ، އެހެންވެ މިނިވަން ދުވަސް މިހާރު ފާހަގަކުރަން އެ އުޅެނީ އިނގިރޭސި މިހާރުގެ ދައުލަތާ ދެކޮޅަށް، އިނގިރޭސިންނާ މެދު ދިވެހި ޒުވާނުންގެ ހިތްތަކުގައި ނަފުރަތު އުފައްދަން،" ބޮންޑެ ވިދާޅުވިއެވެ.\nބޮންޑެ ވިދާޅުވީ ހޯމް މިނިސްޓްރީން އެ ކުރާ މަސައްކަތަކީ އެ މިނިސްޓްރީގެ މެންޑޭޓްގައި ވެސް އޮތް ކަމެއް ނޫން ކަމަށެވެ. އަދި އެ ކުރާ ކަމަކީ އިސްލާމް ދީނާ ކަނޑައެޅިގެން ޚިޔާލު ކަމެއް ކަމަށް ވެސް ބޮންޑެ ވިދާޅުވިއެވެ.\n"އިސްލާމް ދީނަކީ ދުނިޔެ ސުލްހަ ކުރާ ދީނެއް. އިސްލާމް ދީނަކީ ދުނިޔެ ހަލާކު ކުރާ ދީނެއް ނޫން. ނަފުރަތުގެ ދީނެއް ނޫން." ބޮންޑެ ވިދާޅުވިއެވެ.\nބޮންޑެ ވިދާޅުވީ ހޯމް މިނިސްޓަރު އިމްރާން ފެއިލްވެފައިވާތީ އިސްތިއުފާ ދެއްވަން ޖެހޭ ކަމަށެވެ. އިމްރާންގެ އިތުބާރު ނެތް ކަމުގެ ވޯޓެއް މަޖިލީހަށް ވެސް ނުގެންދެވޭ ވަރަށް ސަރުކާރުގެ ބާރާއި މަޖިލީހުގެ ބާރު މަސްހުނިވެ އެއްކޮށްލާފައިވާ ކަމަށް ވެސް ބޮންޑެ ވިދާޅުވެއެވެ.\nކުށުގެ ވެށީގައި އުޅޭ ކުޑަކުދިންނަށް ޕްރޮގްރާމްތައް ހިންގާނެ ސެންޓަރެއްގެ ބިންގާ އަޅައިފި\nއެސްޕީއާރަކީ ފުލުހުންގެ ތަރައްގީ އަށް ކުރާ މަސައްކަތަށް އިތުރުވި ބޮޅެއް: އިމްރާން\nޖަލުތަކުގެ ޖާގަ އިތުރުކޮށް، މާލޭ ޖަލު ހުޅުމާލެއަށް ބަދަލުކުރަނީ\nޖުލައި 27, 2021 12:07\nމީނަ އަޚުލާގު ފޮތުން ކިޔާލިންތަ؟\nޖުލައި 27, 2021 12:08\nފަހަރިއިއްމަ އަށް ތިމަގާމް ދިން އިރުވެސް އިނގޭދޯ ހަރުފައަކަށް ކަން މިދެވެނީ\nޖުލައި 27, 2021 13:04\nކިހާ ބޮޑުވެއްޖެ ކަމެއްތަ މިއީ. ބޮންޑޭ ކަލޭ އަނގަޔަށް އެއްޗެއް ލައިގެންވެސް އަނގަ މަޑުންލައިގެން ހުރެބަލަ. ފިތުނައިގެ ހުޅު ރޯނުކޮށް.\nޖުލައި 27, 2021 13:49\nއިނގިރޭސީންނާއި މެދު ނަފްރަތު އުފައްދަން މީހަކު މަސައްކަތް ނުކުރާކަން އެނެމެ ރަންގަޅަށް އެނގޭނީ އިނގިރޭސިންނަށް. ސަބަބަކީ އެމީހުންގެ އިސްތިއުމާރީ ހަޔާތަކީ އެމީހުންނަށް އެއްވެސް ޝައްކަކާއި ނުލައި އެނގޭކަމެއް. އަދި މާލޭގައި ބަނދަރު ކޮށްފައި އޮތް އިންގިރޭސި މަނަވަރުގެ ބޮޑު ބަޑި މާލެއާއި ދިމާލަށް އަމާޒުކޮށްފައި ބަހައްޓައިފައި އެލަދުވެތި އިސްތިއުމާރީ އެގްރީމެންޓްގައި ސޮއިކުރަން ހުށަހެޅި ޙުށަހެޅުމަކީ ވެސް އިނގިރޭސީންގެ އިސްތިއުމާރީ ހަޔާތުގެ ސިލްސިލާގެ ތެރެއިން ހިނގައި ދިޔަ ޙާދިސާއެއް ކަން ވެސް އެންމެ ރަންގަޅަށް އެނގޭނީ އިނގިރޭސީންނަށް. އަދި އެ އިސްތިއުމާރީ ލަދުވެތި އެގްރީމެންޓްގައި ސޮއި ކުރުމަށް ވުރެ އެމީހުންގެ ބަޑީގެ ވަޒަނުން ޖެހި މަރުވުންވެސް މާރަނަގަޅުކަމަށް އެއިރުގެ އުއްތަމަފަނޑިޔާރު ނާއިބު ތުއްތު ވިދާޅުވިކަން ވެސް އެންމެ ރަންގަޅަށް ހަނދާން ހުންނާނީވެސް އިނގިރޭސި ސަރުކާރުކަން އެމީހުންނަށް އެގޭނެ. ވީމާ ބޮންޑެ އަށް ނަޝީދުގެ އަނގައިން ބުރާކުޅު ނޫން އެއްޗެއް ނޭގުނަސް ދިވެހިން މިދައްކާ މިނިވަންދުވަހުގެ ވާހަކަ އަކީ ހަޤީޤަތުގައިވެސް އިނގިރޭސީންގެ ބެލެނިވެރިކަމުގެ ބާރުން ދިވެހިރާއްޖެ މިނިވަންވުންކަން އެމީހުންނަށް ޝައްކަކާއި ނުލައި އެނގޭނެ. ވީމާ އެވާހަކަ ދައްކައިގެން އިނގިރޭސީންނާއި މެދު އުފެއްދޭނެ ނަފްރަތެއް ނޯންނާނެކަން ވެސް އެނމެ ރަންގަޅަށް އެނގޭނީ އިނގިރޭސީންނަށް. ބަލަ ނަޝީދު ވަށައިގެން ތަވާފްކުރަމުން ސަނާކިޔަމުން ދުވުނަކަސް ދިވެހި ރާއްޖޭގެ މިނިވަންކަމުގެ ތާރީޚް ބޮންޑެއަކަށް ނޭގޭނެ. ޤާނޫންހަދާ މަޖިލިހުގައި އިނަސް އުޑުގައި އިނަސް އެއެއްޗަކުން ނުކުނާނީ އެއެއްޗެގައި ހުރި ދިޔައެއް.\nޖުލައި 27, 2021 14:04\nރާޢްޖެއަކީ އެއްވެސް ޒަމާނެއްގައި އެއްވެސް ގައުމެެއްގެ ބައެއް ނޫން.\nއަބަދުވެސް މިނިވަން ގައުމެއް\nޖުލައި 27, 2021 14:23\nމިވަރުގެ ދޮޅުގަމާރެއް މި ރާއްޖެއަކުވެސް ނުހުންނާނެ! އެއްޗެއް އެނގިގެން ހުސްއަނގަތަޅާމީހެއްނޫން މިއީކީ!\nޖުލައި 27, 2021 16:43\nޖުލައި 27, 2021 16:52\nބަލަގަ ހޭބައްޔާ އިނގިރޭސިންނަ ކީ އަނިޔާވެރި ބައެއް ފަލަސްތީން އަޅުވެތި ކޮށް ޒަޔަނިސްޓުން އެ. މާތް ބިމުގަ ވަޒަންވެރި ކުރުވީ ވެސް އިނގިރޭސީން\nޖުލައި 27, 2021 16:56\nބަލަގަ އިމްރާން އެކަންޏެއްނޫން ކަލޭމެން ކުރަނީ ކަލޭމެންގެ މޭންޑޭޓުގަ ހުރިކަންތައްތަ\nޖުލައި 27, 2021 18:03\nމިގަހަލަ ގަމާރުންނަށް ވޯޓު ދެވުނީތީވެސް ރައްޔިރުން ދެރަވޭނަ، ބަލަ މަރު މޯލާ ކަލެޔަށް މަޖިލީހުގައި އަގަފުޅާކޮށްފަ ވާހަކަވެސް ތިދެއްކެނީ ބަޔަކު މިގައުމުގެ މިނިވަންކަމަށްޓަކައި އެބޭފުޅުންގެ ލެޔާއި ފުރާނައިން މިގައުމަށްޓަކައި ގުރުބާންވެފަ ވާތީއެވެ. މި ބތއިންނަށް ގައުމީބަތަލުން މީ އެއްވެސް ބައެއްނޫން ޕާރޓީގެ ރޫހާނީ ލީޑަރ ފިޔަވާ\nޖުލައި 27, 2021 18:13\nމާބޮޑަށް އަމިއްލަ މީހާ ފެނިއްޖެނަމަ މުޅިންވެސް ގޮވޭނީ\nޖުލައި 27, 2021 18:37\nއެމެރިކާ އަދި އެހެން ގައުމުތަކުންވެސް އިނގިރޭސިންގެ އަތްދަށުން މިނިވަންކަން ލިބުމުން އިންޑިޕެންޑެންސް ޑޭއި ފާހަނގަކުރޭ. އައްނި އަކީ ހިމާރެއް\nޖުލައި 27, 2021 19:41\nމަ ހީނުކުރަން މި މޮޔަ ބޮންޑޭ މިހާ ގަޅި ވާހަކަ އެއް ދައްކާނެ ކަމަކަށް. ބަލަ ގަމާރާ... ކަލެޔަށް ނޭންގި ތިއޮށް އަޅުވެތިވެ މީހާ ހަފުސް ވަނީ..\nޖުލައި 27, 2021 20:18\nއިނގިރޭސިން އެމެރިކާ ޔަހޫދީ ޓެރަރިސްޓު ދައުލަތްތަކަކީ މައުސޫމް އަލިފްތަކެއް.ފަލަސްތީނު އަންހެނުންނާއި ކުޑކުދިން އަދި މުސްލިމުން އެއީ ޓެރަރިސްޓުން.މިއީ ބޮންޑެމެން މިކިޔާ ލަވަޔަކީ.އެކަމަކު ދެލޯ ކަނުނޫނިއްޔާމު މި އިނގިރޭސިން މި އެމެރިކާ މި އިޒްރޭލު ހިންގާފައިވާ ޖަރީމާތަކަކީ ފެންނަންހުރި ބޮޑެތި ޖަރީމާތައް،ބޮޑެތި ޓެރަރިޒަމް އެހެނަސް މި ޖޭމްސް ބޮންޑަކަށް ނުފެނޭ.މިއީ ޖޭމްސް ބޮންޑު ފިލްމެއް ނެތްތަ\nގަމާރަކު ވާަހަކައެއް ދައްކާއިރަށް ޙަބަރުގަ ނުލިޔެބަލަ.\nޖުލައި 27, 2021 21:50\nމީނަމި އަގަތަޅަނީ ލަދުކޮ ބާ މީނާގެ ކޮއްކޮ ހައުސިން މިނސްޓުރީގަހުރެގެން މީހުންގެ ހައްގުތަކައް ައަރާވާހަކަ ނުދައްކާ އެހެންމީހުންގެ ވާހަކަ އެ ބަދައްކަޔެއްނު ވަކިމީހަކައް ފައިދާވާގޮތައް ކަންތައްކުރާވާ ހަކަދހައްކަ ބަލަ .ފުރަތަމަ އަމިއްލަ މީހާގެ ކޮއްކޮ އިސްލާހުކޮއް ބަލަ.\nޖުލައި 28, 2021 10:31\nއިނގިރޭސީންނަށް ޔޫރޯ ކާމިޔާބު ނުކުރެވުމަކީ އަހަރެމެން ދިވެހީންގެ ކުށެއްތަ؟